Bar council baa vejje, mihaaru shaugeh neiy! | Mihaaru\nބާ ކައުންސިލް ބާވެއްޖެ، މިހާރު ޝައުގެއް ނެތް!\nބާ ކައުންސިލްގެ ދެވަނަ ދައުރަށް މެމްބަރުން އިންތިޚާބު ކުރާއިރު އެއްވެސް ވާދަވެރިކަމެއް މިފަހަރު ނެތް\nބާ ކައުންސިލްގެ އެގްޒެކެޓިވް ކޮމެޓީގެ ބައެއް މެމްބަރުން ރައީސާ އެކު: އެ ކައުންސިލްގެ އިންތިޚާބުގައި މިފަހަރު ވާދަވެރިކަމެއް ނެތް -- ފޮޓޯ/ރައީސް އޮފީސް\n08 ޖޫން 2022 - 06:57\nފަންނީ ދާއިރާތަކުގެ ތެރެއިން ރާއްޖޭގައި އެންމެ ދަތި ހާލުގައި އުޅެން ޖެހުނު ބަޔަކީ ވަކީލުންނެވެ. ގާނޫނީ ބެލެނިވެރިއަކު ނެތި މަގުމަތިވެފައި އެތައް ޒަމާނެއް ވަންދެން ތިއްބެވެ. ހަމައެއް ލަމައެއް ނެތި ވަކީލުންނާ މެދު ފިޔަވަޅު އަޅަމުން ދިޔައީ ސިޔާސީ ގޮތުންނެވެ. ވަކީލުން އަމިއްލަ އަށް ކަނޑައަޅާ ސެލްފް ރެގިއުލޭޓްރީ މުއައްސަސާއެއްގެ ގޮތުގައި ބާ ކައުންސިލެއް އުފެއްދުމުގެ އަޑުތައް ގަދަވީ އެ ހިތި މާޒީގެ ތެރެއިންނެވެ.\nފުރަތަމަ ބާ ކައުންސިލް އުފެދުނުތާ ތިން އަހަރު ވާން ގާތްވެ، އަދި އާ ދައުރަކަށް މެމްބަރުން އިންތިހާބު ކުރަން ތައްޔާރުވަމުން ދާއިރު، މިހާރު ފެންނަނީ އެހެން މަންޒަރެވެ. ވަކީލުންނަށް ބާ ކައުންސިލް މިހާރު އެހާ މުހިންމެއް ނުވި އެވެ. އިންތިހާބު ކައިރިވަމުން އަންނައިރު އިވެނީ ހިތްހަމަނުޖެހުންތަކެވެ.\nފުރަތަމަ ބާ ކައުންސިލްގެ އިންތިހާބު 2019 ވަނަ އަހަރު ބޭއްވިއިރު ސިޔާސީ ޕާޓީއެއްގެ ރިޔާސީ ޕްރައިމަރީއަކާ އެއްވަރަށް ވާދަވެރި އެވެ. ރައީސް ކަމަށް ކުރިމަތިލެއްވީ ގާނޫނީ ދާއިރާއިން އެންމެ ފުންނާބު އުސް އަދި އެންމެ މަޝްހޫރު ދެ ނަމެވެ. ނައިބު ރައީސް ކަމަށް ކުރީގެ ބަންޑާރަ ނައިބެވެ.\nބާ ކައުންސިލަށް ޝައުގެއް ނެތް!\nއެގްޒެކެޓިވް ކޮމެޓީގައި އޮތް ހަ މަގާމަށް ވެސް އޭރު މަޝްހޫރު އެތައް ބޭފުޅުންނެއް ވާދަކުރި އެވެ. ކެމްޕެއިނަށް ނިކުތީ ބޮޑެތި ކޯލިޝަން ހަދައިގެންނެވެ. އޭގެ ތިން އަހަރު ފަހުން އަންނަ ހަފުތާގައި ބާ ކައުންސިލްގެ އެގްޒެކެޓިވް ކޮމެޓީގެ ދެވަނަ ދައުރަށް މެމްބަރުން ހޮވާއިރު މިފަހަރު ޝައުގުވެރި ކަމެއް ނެތެވެ.\n"މިސާލަކަށް ބިލްތަކާ ބެހޭގޮތުން އެއްޗެއް ބުނަން ބަލާއިރު ބާ ކައުންސިލްގެ އާންމު މެމްބަރުން އެބަޖެހޭ ދެއްތޯ ބައިވެރިވާން. ބާއެއް ހިންގާނީ އެތަނެއްގައި މެމްބާޝިޕް އެކަމުގައި އުޅެގެން." މައުމޫން ވިދާޅުވި އެވެ.\nރައީސް ކަމަށް ދެ ބޭފުޅަކު ކުރިމަތިލެއްވުން ފިޔަވައި ދެން ތިބި މަގާމުތަކަށް އެއްވެސް ވާދަވެރިކަމެއް ނެތެވެ. އެގްޒެކެޓިވް ކޮމެޓީ އަށް ހަ މެމްބަރުން ހޮވަން ޖެހޭއިރު، ކުރިމަތިލެއްވީ ފަސް ބޭފުޅުންނެވެ. ނައިބު ރައީސް ކަމަށް ވާދަކުރައްވަނީ އެންމެ ބޭފުޅެކެވެ. އެހެންވެ، ރައީސްގެ މަގާމު ފިޔަވައި ދެން ތިބި މަގާމުތަކަށް ދާން ޖެހެނީ ފެންނަ ނުފެންނަ ވޯޓަކަށެވެ.\nއެ އިންތިހާބުގައި ވާދަކުރާ ބޭފުޅަކު ވިދާޅުވީ މިފަހަރުގެ އިންތިހާބުގައި ވާދަވެރިކަން ކުޑަވީ ބާ ކައުންސިލުން އިންތިހާބާ ގުޅޭގޮތުން ހެދި ގަވާއިދުތަކުގެ ސަބަބުންނެވެ. އެވަރުގެ އިންތިހާބަކާ އެކަށީގެންނުވާ ވަރުގެ ފީއެއް ނެގުމާއި އިލެކްޓްރޯނިކް ވޯޓިން ނިޒާމަކަށް ދާން ނިންމުމަކީ އޭނާގެ ކަންބޮޑުވުމެކެވެ.\n"މި އުޅެނީ 5،000ރ. ބޮޑުވެގެނެއް ނޫން. މުސާރައެއް ނުލިބޭ މަގާމަކަށް ކުރިމަތިލާން ފައިސާ ހަރަދު ކޮށްފައި އެކަމަށް ކެމްޕެއިން ކުރުމާއި ވަގުތު ދޭން ގިނަ މީހުންނަށް ވޯތު ކަމަކަށް ނުވަނީ،" އޭނާ ވިދާޅުވި އެވެ.\nވަކީލުންތަކެއް ހުވާ ކުރައްވަނީ -- ފައިލް ފޮޓޯ: މިހާރު\nއޭނާ ވިދާޅުވި ގޮތުގައި ބާ ކައުންސިލާ މެދު ގިނަ ވަކީލުންގެ ހިތްހަމަނުޖެހުންތައް ބޮޑެވެ. އެއީ ބާ ކައުންސިލުން ކަންކަން ނިންމުމުގައި ވަކީލުންގެ މަޝްވަރާ އެކަށީގެންވާ ގޮތަށް ނުހޯދާތީ އެވެ. އަދި ބޮޑެތި ކަންކަމުގައި އެ ކައުންސިލްގެ އެހީއެއް ނުލިބޭ ކަމަށް އޭނާ ވިދާޅުވި އެވެ.\nބާ ކައުންސިލްގެ ރައީސް މައުމޫން ހަމީދު ވިދާޅުވި ގޮތުގައި ބާ ކައުންސިލުން ކަންކަން ނިންމުމުގައި ވަކީލުންގެ ހިޔާލު ހޯދެން ހުރި ހުރިހާ ގޮތަކަށް ހިޔާލު ހޯދަން މަސައްކަތް ކުރެ އެވެ. އެކަމަކު ވަކީލުންގެ ހިޔާލު ހޯދަން ހުޅުވާލުމުން ގިނަ ވަކީލުންގެ ބައިވެރިވުން ބާ ކައުންސިލަށް ނުލިބޭ ކަމަށް އޭނާ ވިދާޅުވި އެވެ.\nއޭނާ ވިދާޅުވި ގޮތުގައި މުޖްތަމައުގެ އާންމު މަސްލަހަތާ ގުޅުންހުރި ކަންކަމުގައި ބާ ކައުންސިލްގެ ހިޔާލު ހާމަ ކުރުމުގައި ވެސް ވަކީލުންގެ ފަރާތުން ލިބޭ އެއްބާރުލުން ކުޑަ އެވެ.\n"ޕަބްލިކް އިންޓްރެސްޓް ކަންކަމުގައި ބަސް ބުނަން ބަލާއިރު، މިސާލަކަށް ބިލްތަކާ ބެހޭގޮތުން އެއްޗެއް ބުނަން ބަލާއިރު ބާ ކައުންސިލްގެ އާންމު މެމްބަރުން އެބަޖެހޭ ދެއްތޯ ބައިވެރިވާން. ބާއެއް ހިންގާނީ އެތަނެއްގައި މެމްބާޝިޕް އެކަމުގައި އުޅެގެން،" އޭނާ ވިދާޅުވި އެވެ.\nބާ އިމްތިހާންގެ ފީ ބޮޑުވުމުގެ ހިތްހަމަނުޖެހުން\nބާ ކައުންސިލްގެ އިންތިހާބު ބޯމަތިވެފައި އޮއްވާ ބާ އިމްތިހާނަށް ބޮޑު ފީއެއް ނަގަން ނިންމުމަކީ ވެސް އެތައް ބައެއްގެ މީހުންގެ ހިތްހަމަނުޖެހުމެކެވެ. އެ އިމްތިހާނަށް 10،000ރ. ދައްކަން ޖެހުނެވެ. އެއް ބަޔަކު ތުހުމަތު ކުރީ ގާނޫނީ ދާއިރާ އަށް އަލަށް ވަންނަ މީހުންނަށް ހުރަސް އަޅަން ކުރާ ކަމެއްގެ ގޮތުގަ އެވެ.\nދުނިޔޭގެ ހުރިހާ ތަނެއްގައި ވެސް ބާ އެގްޒާމްގެ ފީއަކީ 100 ޕަސެންޓް ރިކަވާ ކުރާ އެއްޗެއް-- މައުމޫން\nއެހެން ނަމަވެސް މައުމޫން ވިދާޅުވި ގޮތުގައި ފީ ބޮޑުވީ ފެންވަރު ރަނގަޅު ބާ އިމްތިހާނެއް ބޭއްވުމަށް ކުރަންޖެހުނު ހަރަދުގެ ސަބަބުންނެވެ. އޭނާ ވިދާޅުވި ގޮތުގައި ވަކީލުންނަކީ އެތައް ބައެއްގެ ހައްގުތަކާ ގުޅުންހުރި މުހިންމު މަސައްކަތްތަކެއް ކުރާ ބަޔަކަށް ވާއިރު ބާ އެގްޒާމަކީ އާދައިގެ އިމްތިހާނެއް ނޫނެވެ.\n"އަޅުގަނޑުމެންގެ ފޯކަސްއަކީ ކްރެޑިބަލް ބާ އެގްޒާމެއް ހެދުން. އެހެންވެގެން ބާ އެގްޒާމްގެ ޑިވެލޮޕްމަންޓް ކޮސްޓް ބޮޑުވީ. އެ މިންގަނޑަށް ހަދަންޏާ މިވަރަށް މިވަގުތު ހެދެން އޮތީ،" ބޭރުގެ ފަންނީ ފަރާތްތަކާ ހަވާލުކޮށްގެން ޑިޒައިންކުރި ބާ އިމްތިހާނާ ގުޅޭގޮތުން އޭނާ ވިދާޅުވި އެވެ.\nބާ ކައުންސިލްގެ ރައީސް މައުމޫން ހަމީދު -- ފޮޓޯ/މިހާރު\n"ބާ އެގްޒާމަކުން އަޅުގަނޑުމެން މުޖްތަމައުގެ އާންމު މީހުންނަށް މި ކަށަވަރުކޮށް ދެނީ އެ މީހުންގެ ހައްގުތައް ހިމާޔަތްކުރަން މި ހަވާލު ކުރެވެނީ ރަނގަޅު ބަޔަކާ ކަން. އެއީކީ ބަޔަކު މި ފަންނަށް ވަނުމަށް ހުރަސް އެޅުމުގެ ގޮތުންނެއް ކުރާ ކަމެއް ނޫން،" މައުމޫން ވިދާޅުވި އެވެ.\nއޭނާ ވިދާޅުވި ގޮތުގައި ފީގެ ގޮތުގައި 10،000ރ. އަކީ މިފަހަރުގެ ބާ އިމްތިހާނަށް ހިނގާނެ ހަރަދާ އަޅާ ބަލާއިރު ކުޑަ އަގެކެވެ. އޭނާ ވިދާޅުވި ގޮތުގައި ފީގެ އަގު ކަނޑައަޅަނީ ހިނގާނެ ހަރަދާއި އިމްތިހާނުގައި ބައިވެރިވާ މީހުންގެ އަދަދަށް ބަލައިގެންނެވެ.\n"ދުނިޔޭގެ ހުރިހާ ތަނެއްގައި ވެސް ބާ އެގްޒާމްގެ ފީއަކީ 100 ޕަސެންޓް ރިކަވާ ކުރާ އެއްޗެއް. މިފަހަރު 1،200 އެއްހާ މީހުން ނުވަތަ 800 އެއްހާ މީހުން ބާ އެގްޒާމްގައި ބައިވެރިވި ނަމަ 5،000ރ. އަށް އެ ފީ ކުޑަވީސް،" މައުމޫން ވިދާޅުވި އެވެ.\nއޭނާ ވިދާޅުވީ ދައުލަތަށް ބަރޯސާނުވެ، މިނިވަންކަމާ އެކު ބާ ކައުންސިލް ހިންގުމަށްޓަކައި ބާ ކައުންސިލަށް އާމްދަނީ ލިބޭނެ ގޮތްތަކެއް އޮންނަން ޖެހޭ ކަމަށެވެ. ދައުލަތުގެ ބަޖެޓުން ބާ ކައުންސިލަށް ދޭ ފައިސާ އަހަރުން އަހަރަށް މަދުކުރަމުން ގޮސް، އެހެން ގޮތްތަކުން ބާ ކައުންސިލަށް އާމްދަނީ ލިބޭނެ ގޮތެއް ހޯދުން މުހިންމު ކަމަށް އޭނާ ދެކެވަޑައިގަންނަވަ އެވެ.\nމިސާލަކަށް ވަކީލުންގެ އަތުން އަހަރީ ނުވަތަ މަހު ފީއެއް ނެގުމެވެ. އެކަމަށް ބައެއް ވަކީލުން އެއްބަހެއް ނޫނެވެ.\nއަޅުގަނޑުމެން ޑިވެލޮޕް މި ކުރީ ކްރެޑިބަލް ބާ އެގްޒާމެއް. ނަމަކަށް އެގްޒާމެއް ދެނީއެއް ނޫން-- މައުމޫން\nތިން އަހަރު ތެރޭގައި ނަތީޖާ ނެރެދެވިއްޖެތަ؟\nގާނޫނީ ދާއިރާގެ އެހެން ބޭފުޅަކު ވިދާޅުވި ގޮތުގައި ފުރަތަމަ ބޭއްވި ބާ ކައުންސިލްގެ އިންތިހާބުގައި އުފެދުނު ބޮޑު ވާދަވެރިކަމަށް ފަހު މާ ބޮޑު އެއްބާރުލުމެއް ގިނަ ވަކީލުންގެ ފަރާތުން ނުލިބެ އެވެ. އަދި ބާ ކައުންސިލާ މެދު ވަކީލުންގެ ގިނަ ހިތްހަމަނުޖެހުންތަކެއް ހުރި ކަމަށް އޭނާ ވެސް ގަބޫލު ކުރައްވަ އެވެ.\n"ބައެއް ސަބަބުތައް އެބަހުރި ގަބޫލު ވެސް ކުރެވޭ އަދި ރަނގަޅު ސަބަބުތަކެއް. ވަކީލުންނަށް ހޯދައިދެވެން ހުރި ލުއިތައް ހޯދައި ނުދެވުމާއި މިކަހަލަ ކަންކަން،" އޭނާ ވިދާޅުވި އެވެ.\nބާ ކައުންސިލް އަލަށް ފަށައިގަތުމުން ހުރި ގޮންޖެހުންތަކާއި ކޮވިޑް-19 އާ ގުޅިގެން ގިނަ ކަންތައްތަކެއް މަޑުޖެހުމަކީ ވަކީލުން އުއްމީދު ކުރިވަރުގެ ނަތީޖާއެއް ނުފެނުނު ކަމަށް އޭނާ ވިދާޅުވި އެވެ.\nބާ ކައުންސިލުން ބޭއްވި ބައްދަލުވުމެއްގައި ވަކީލުންތަކެއް -- ފައިލް ފޮޓޯ: މިހާރު\nއެހެން ނަމަވެސް މައުމޫން ދެކެވަޑައިގަންނަވާ ގޮތުގައި ގޮންޖެހުންތަކާ އެކު ވޭތުވެދިޔަ ތިން އަހަރު ބޮޑެތި ކާމިޔާބީތަކެއް ބާ ކައުންސިލުން ހާސިލްކުރި އެވެ. އެންމެ ބޮޑު ކާމިޔާބެއްގެ ގޮތުގައި އޭނާ ފާހަގަ ކުރެއްވީ ދުނިޔޭގެ ފެންވަރުގެ ބާ އެގްޒާމެއް ފުރަތަމަ ފަހަރަށް ރާއްޖެއަށް ގެނައުމެވެ. އެއީ އެހެން ގައުމުތަކުގައި ނަމަ 10 ވަރަކަށް އަހަރުގެ މަސައްކަތް ކަމަށް އޭނާ ވިދާޅުވި އެވެ.\n"ތިން އަހަރު ތެރޭގައި މުޅިން އަލަށް ތައާރަފް ކުރެވޭ ބާ އެގްޒާމެއް ޑިވެލޮޕް ކުރެވުމަކީ ވަރަށް ބޮޑު ކާމިޔާބީއެއް. އަޅުގަނޑުމެން ޑިވެލޮޕް މި ކުރީ ކްރެޑިބަލް ބާ އެގްޒާމެއް. ނަމަކަށް އެގްޒާމެއް ދެނީއެއް ނޫން،" އޭނާ ވިދާޅުވި އެވެ.\n"ބޭރު ދުނިޔެއިން ބަލައިގަންނަ މިންގަނޑަކުން ބާ އެގްޒާމެއް މި އޮތީ ލިބިފައި. ދިވެހިރާއްޖޭގެ ގާނޫނު ނުވަތަ ދިވެހިރާއްޖޭގެ ލީގަލް ސިސްޓަމަށް ފަރުމާކޮށްފައި އޮތް އެކަމަކު ދުނިޔެ ބަލައިގަންނަ ފަދަ ބާ އެގްޒާމެއް މިއީ،" މައުމޫން ވިދާޅުވި އެވެ،\nއޭނާ ވިދާޅުވި ގޮތުގައި މިހާރު ތިބި ވަކީލުންގެ ހުނަރާއި ތަމްރީނު އިތުރުކުރަން ވެސް 800 އެތައް ފުރުސަތެއް ތިން އަހަރު ތެރޭގައި ބާ ކައުންސިލުން ހޯދައިދިނެވެ. އެއީ ރާއްޖޭގައި ތިބި ވަކީލުންނާ އަޅާ ބަލާއިރު ބޮޑު އަދަދެކެވެ.\nބާ ކައުންސިލަށް ހުށަހެޅޭ ޝަކުވާތައް ބެލުމަށާއި އެ ކައުންސިލްގެ އެހެން ކޮމެޓީތަކަށް ވަކީލުންގެ ތެރެއިން ވޮލަންޓިއަރުން ހޯދުން ވެސް ވީ މައުމޫން ވިދާޅުވި ގޮތުގައި ވަކީލުން ނުލިބޭތީ އުނދަގޫ ކަމަކަށެވެ. އެކަމަކު އާންމު ނުކުރިޔަސް، ޝަކުވާތައް ބެލުމުގެ މަސައްކަތް ކުރިއަށް ދާ ކަމަށް އޭނާ ވިދާޅުވި އެވެ.\nގިނަ ގޮންޖެހުންތަކެއް ހުއްޓަސް، ނަތީޖާ ނެރެދެވުނު ކަމަށް އޭނާ ގަބޫލުކުރައްވަ އެވެ.\n"އަޅުގަނޑުމެން މި ބަލަނީ އެ ދަތިތަކާ އެކު މަސައްކަތްތައް ކުރެވޭތޯ. ޗެލެޖެންސްތަކާ އެކު އެކަން ކުރެވިއްޖެ." މައުމޫން ވިދާޅުވި އެވެ.\nގިނަ އުއްމީދުތަކާ އެކު ވުޖޫދަށް ގެނައި ބާ ކައުންސިލުން ތިން އަހަރުގެ ތެރޭގައި މުހިންމު ނަތީޖާތަކެއް ނެރެދިން ކަމާ މެދު ޝައްކެއް ނެތެވެ. އެކަމަކު މިފަހަރުގެ އިންތިޚާބުން ފެންނަނީ ބާ ކައުންސިލާއި ވަކީލުންނާ އޮތް ގުޅުން ހީނަރުވެފައިވާ ކަމެވެ.\nވަކީލުން ގާނޫނީ ވަކީލު މައުމޫން ހަމީދު ބާ ކައުންސިލް\n26 ކޮމެންޓް,9ރިއެކްޝަންސް\nއަސްލު މީގެން ކޮންމެ ތާކަށް މާލެ ރޯޔަލް އެލީޓިސްޓް ފެމިލީއެއްގެ މީހެއް ލީމަ ވާނެ ހައެތި މިވީ. މިފަހަރުވެސް އެކަހލަ މާލެ ރޯޔަލް ކުދިންނަށް ވޯޓުލީމަ ވާނީ އެހެން. ހީވަނީ ބަލަދު އަރާފަ ތިބޭ ބައެއް ހެން\nއަސްލު ހަގީގަތަކީ މީގެ ބައެއް މުސްކުޅި ނުކިޔަވާ ތިބި ވަކީލުން ވަރަށް ޖެހިލުންވޭ ކިޔަވައިގެން ތިބި ކުދިން ތަކަކަށް މި ފުުރުސަތު ލިބޭތީ. އެހެންވެ މައުމޫން ހަމީދު މެން އެލީޓުން ބޭނުންވަނީ އެކުދިންނަށް ފުރުސަތު ހަނިކޮށް މި އެލީޓުންގެ މުސްކުޅި ގުރޫޕަކަށް ހަދަން ފީ އެއްޗިސް ބޮޑުކޮށްގެން\nބާ ކައުންސިލް އަކީ މައުމޫނު ޙަމީދު މޮޑޭ ފުއްގަނޑެއް. އަޅުގަނޑުމެން ކިޔެވީ ބާ ކައުންސިލް އިން ކަނޑައަޅާފައިވާ ކޯސް މޮޑިއުލް އަކަށް ނޫން. ކިޔަވައިގެން ހުވާ ނުކުރެވިފައި3އަހަރު ދުވަސް ވެއްޖެ! ބާ ކައުންސިލް އުވާލަން ވެއްޖެ\nބާ ކައުންސިލް އުފެދުމުގެ ކުރިން ޤާނޫނު ކިޔަވަން ފަށާފައި ތިބި ދަރިވަރުންނަށް ބާ އެގްޒާމް ހަދަން ޖެއްސުމަކީ އެންމެ ބޮޑު ވެއްޓުން. އެތައް ބައެއްގެ ނުރުހުން. ކިޔެވި ދަރިވަރުންނަށް ބާ ކައުންސިލުން ދޭ ވަރަށް ބޮޑު ގެއްލުމެއް. މިއީ އިންސާފުވެރި ގޮތެއް ނޫން. ބުރަ މަސައްކަތުން ކިޔަވާ ނިންމި ކުދީންތަކަކަށް ޖެއްސި ބޮޑު ތުރާލެއް. ދާއިރާއަށް ނުނިކުމެވި އެތައް ސަތޭކަ ކުދިން އެބަތިބި.\nމައުމޫން ހަމީދަކީ ތިފަދަ މަގާމަކަށް ގާބިލު މީހެއް ކަމާއި މެދު ސުވާލު އުފެދޭ.\nރަނގަޅު ބާރަކައުންސިލް އުފެއްދުމުގެ ކުރިން ނިމިފަތިބި ކުދިންނަށް ދާއިމީ ލައިންސަން ދިނުމަށް ގޮވާލަށް.\nވަކީލުންނަށް ވާންތިބި ކުދިންނަށް ޖެއްސުން ކުރަންޏާ ދުވަހެއް ދުވަހަކަށް ވާނީ ބާ. އަލެއް ނުވާނެ. ބާ ކައުންސިލް އުފެއްދި ފަހުން ކިޔަވަން ފެށި ކުދިންނަށް ބާ އެގްޒާމް ދީ އޭގެ ކުރިން ފެށި ކުދިންނަށް އެގްޒާމް ނުހަދާ ހުއްދަ ދިނުމަށް އަހުރެން ގޮވާލަން.\nބާކައުންސިލް ވީބަލެއް އެކަންޔެއްނޫން، ބާވެ ހަސްވެސް ނެތުނީ................\nއެކްޒާމް މަކީ ކިތަންމެ ރަނގަޅު އެގްޒާމަކަސް ،މި ކަހަލަ އެގްޒާމެއް ބޭއްވެ ފެންވަރެއް ނުވަތަ އެގްޒާމެއް އިންތިޒާމް ކުރެވޭ ފެންވެރެއް ބާރ ކައުންސިލަކު ނެތް.އެންމެ ކުޑަމިނުން އިމްތިހާނުގެ އަސާސީ މައުލޫމާތުވެސް ނުލިބޭ.އެހެން ގައުމު ގައުމުގައި މި އެގްޒާމަށް ޕްރިޕެއާރ ވާން އެތައް ފުރުސަތެ ލިބޭ އަދި އެކަން ފެށެނީ ކޯސް ފައްޓާ ހިސާބުން.މިތާންގަ ކުއްލި ކުއްލި އަށް މިކަން މިކުރަނީ ހުރިހާ ގެއްލުމެއް އަލަށް މިދާއިރާ އަށްވަންނަ ޒުވާނުނަށް\nބައެއް ވަކީލުން ނަކީ އަމިއްލަ ވިޔަފާރި މަސްލަހަތަށް ޔާމީންގެ އަނިޔާވެރި ކަމުގައިވެސް އިކޮނޮމިކް މިނިސްޓަރ ސައިދުގެ އެންމެ އަރިހު އުޅެ، ދެން ވެރިކަން ބަދަލުވީމަ އަނެއްކާ އެމްޑީޕީގެ އިސް ވަކީލުންގެ ޓީމްއަށް ވައިއަޅައިގެން ބާ ކައުންސިލާ އާއި އެނޫންވެސް ކަމުގެ ތެރޭގައި ބޭނިގެން އުޅޭ ދަހިވެތި މީހުން! ކަންކަން އިސްލާހުވާނީ ކުޑަކުޑަކޮށް ނަމަވެސް އަމިއްލަ މަސްލަހަތަށް ވުރެ ގައުމުގެ ބޮޑެތި ކަންކަން އިސްކޮށްގެން!\nވަކީލުންނަކީ ކޮންމެޒަމާނަކަށް ކޮންމެވަގުތަކަށް ތައްޔާރަށްތިބޭ ބައެކެވެ. އެހެންވީމަ ތިބުނާގޮތެއްނުވާނެއެވެ. ކޮންމެޒަމާނަކުވެސް ކޮންމެވަގުތަކުވެސް އެމީހުންގެ ޚިދުމަތް ބޭނުންނަމަ އަގަކަށް ދޭނެއެވެ. ވިޔަފާރިވެރިންނަށް ޒަމާނެއް ވަގުތެއް ދައުރެއް އޮންނަތަނެއް ނުދެކެމެވެ. ވަކީލުކަންކުރުމަކީވެސް ވިޔަފާރިއެކެވެ. އަގަށް އެއްބަސްވެ، އެއަގު ދޭނަމަ އެމީހުންގެ ޚިދުމަތް ލިބޭނެއެވެ.


Alhugandakee Gamaareh Kamah Rayyithun Gabooleh Nukuraane - Imran - Vaguthu\nއަޅުގަނޑަކީ ގަމާރެއް ކަމަށް ރައްޔިތުން ގަބޫލެއް ނުކުރާނެ - އިމްރާން\n2 އަހަރު ކުރިން ( އޮގަސްޓް 4, 2019 )\nހޯމް މިނިސްޓަރ އިމްރާން އަބްދުﷲ - ވަގުތު އިމޭޖްސް\nމީހަކަށް އިންޒާރު ދީ ބިރުދައްކާ މިންވަރަށް އަޅުގަނޑު ގަމާރުވެއްޖެކަމަށް ރައްޔިތުން ގަބޫލުނުކުރާނެ ކަމަށް ހޯމް މިނިސްޓަރ ޝެއިހް އިމްރާން އަބްދުﷲ ވިދާޅުވެއްޖެއެވެ.\nމިނިސްޓަރ އިމްރާން މިހެން ވިދާޅުވީ، އޭސީސީގެ ކުރީގެ ރައީސް ހަސަން ލުތުފީ ފްރޭމް ކޮށްގެން ހައްޔަރު ކުރެވިދާނެކަމުގެ އިމްރާން އިންޒާރު ދެއްވިކަމަށް ވިދާޅުވެ ލުތުފީ ދެއްކެވި ވާހަކަތަކާއި ގުޅިގެންނެވެ.\nމިނިސްޓަރ އިމްރާން ވިދާޅުވީ، މަގުމަތީގައި މީހެއްގެ ކަރުގައި ހިފާ ބިރުދައްކާ އޭނާގެ އޮފީހަށް ވަދެ އިންޒާރު ދީ ފްރޭމް ކުރާނެ ކަމަށް ބުނެ ބިރުދައްކާ މިންވަރަށް އޭނާ ގަމާރުވެއްޖެ ކަމަށް ދިވެހި ރައްޔިތުން ގަބޫލުކޮށްފާނެ ކަމަށް ބަޔަކު ހީކުރީތީ އަަންތަރީސްވެއްޖެ ކަމަށެވެ.\nMagumathindhaa meeheh ge karuga hifaa birudhakkaa, eynaage office ah vadhe inzaarudhee farme kuraanekamah bune birudhakkaa minvarah alhugandu gamaaruvejje kamah dhivehi rayyithun gaboolukoffaanekamah bayaku heekureethee anthareesvejje. ?♂\n— Imran Abdulla (@ShimranAb) August 4, 2019\nއިމްރާން މިގޮތަށް ވިދާޅުވި ނަމަވެސް އިތުރު ތަފްސީލެއް ނުދެއްވައެވެ.\nލުތުފީ އަށް އިންޒާރުދިން ވާހަކަ ރަހުމަތްތެރިޔަކާއި އެކު ލުތުފީ ދައްކަވާ ފޯން ކޯލެއްގެ އޯޑިއޯ މީސްމީޑީއާގައި އާއްމުވުމާއި ގުޅިގެން "ސަންގު ޓީވީ" އިން ދެންނެވި ސުވާލަކަށް ޖަވާބު ދެއްވަމުން ލުތުފީ ވިދާޅުވީ ހޯމް މިނިސްޓަރ އިމްރާން އޭސީސީއަށް ވަޑައިގެން އަދި ފޯނުން ގުޅުއްވައި އޭނާ އަށް އިންޒާރު ދެއްވި ކަމަށެވެ. އަދި ފްރޭމްކޮށްގެން ވެސް ހައްޔަރުކުރެވިދާނެކަމުގެ އިންޒާރު ހޯމް މިނިސްޓަރ އިމްރާން އޭނާއަށް ދެއްވި ކަމަށްވެސް ލުތުފީ ވިދާޅުވިއެވެ.\n"އާދެ އާދެ އަޅުގަނޑަށް ފްރޭމް ކޮށްގެންވެސް ތިމަންނައަށް ހައްޔަރުކުރެވިދާނެ ވާހަކަ އަޅުގަނޑާ ދިމާއަށް ބުނި. ތިމަންނަ ބޭނުން ކަމަށް ވެއްޖިއްޔާ ފްރޭމް ކޮށްގެންވެސް ކަލޭ ހައްޔަރުކުރެވިދާނޭ، ހަމަ ސީދާ އެގޮތަށް އަޅުގަނޑާ ވާހަކަދެއްކީ. ވާހަކަ ދައްކާފައި އިންޒާރުދިން އަޅުގަނޑަށް." ލުޠުފީ ވިދާޅުވިއެވެ.\nއޭސީސީގެ ރައީސް ކަމުގައި ހުންނަވިކޮށް އޮފީހަށް ނުނިކުތުމަށް ބުނެ އިންޒާރު ދިންކަމަށް ލުޠުފީ ވިދާޅުވިއެވެ. އަދި އޭނާއަށް މަރުގެ އިންޒާރުވެސް ލިބެމުންދާކަމަށް ލުތުފީ ވިދާޅުވިއެވެ.\nމިނިސްޓަރ އިމްރާން މިހާރު ހުންނެވީ ހައްޖުގެ އަޅުކަން އަދާކުރެއްވުމަށް މައްކާގައެވެ.\nބަލި މީހަކު ބަރޯއެއްގައި އުފުލުމުން މެމްބަރު ރާއީ އަށް ގޯސްވީ މިނިސްޓަރު އިމްރާން\nއިމްރާން ބަޣާވާތް ކުރި ކަމަށް ބުނާ މައްސަލަ އިންސާފުގެ އޮފީހުން ބޭރުކޮށްފި\nހުރިހާ ރަށެއްގައި ފުލުހުންގެ ޚިދުމަތް ފެށޭނީ 2023 އަށް: އިމްރާން\nއޮގަސްޓް 4, 2019 18:08\nތީ ގަމާރެއް. ތީބޮޑުމަގާމުގެ ދަހިވެތިކަމުގަ އުޅޭ މީހެއް . ކުފޫހަމަނުވާ މީހެއް.\nއޮގަސްޓް 4, 2019 19:31\nލޯގަނޑެއް ކުރިމައްޗަށް ހުއްޓި ބަލާލާއިރު ތިމާގެ އަސްލު ސޫރަޔަށްވުރެ ބޮޑުކޮށް ތިމާޔަށް ތިމާގެ ސޫރަ ލޯގަނޑުން ފެންނަންފަށާފިކަމުގަވާނަމަ ތިމާމީހާ ހަލާކުވެނެތިދާކަށް މާކަށް ގިނަ ދުވަހެއްނުނަގާކަން އެއީ ދުނިޔޭގެ އެންމެން ދަންނަ ހަގީގަތެއް. މި ހަގީގަތް ގަބޫލުފުޅުނުކުރެވިގެން އުޅެނީ ރައީސް ޔާމީނަށާ އެމަނިކުފާނުގެ ސަޕޯޓަރުންނަށް އެކަނި. މި ހަގީގަތާ ދުރަށް ދާންނޫޅެ ހަގީގަތާ ކުރިމަތިލެއްވުމަށް އަޅުގަނޑު މިޔަދު ރައީސް ޔާމީނަށާ ޔާމީނުގެ ސަޕޯޓަރުންނަށް ވަރަށް އިހުލާސްތެރިކަމާއެކު ގޮވާލަން. 2018ގަ ބޭއްވި ރައީސް ޔާމީނުގެ ކެންޕޭން ޖަލްސާތަކަށް މީހުން އެއްކުރީ ކިހިނެއްކަން އެންމެ ރަގަޅަށް އެގޭނެ އެކަކަށް ވާނެ އަޅުގަނޑު. އެއްބަޔަކު އެތަނަށް ގޮސްތިބީ ވަޒީފާގެ ބިރަށް ތުން ފިއްތާގެން ހާޒިރި ބަލާނެކަން އެގޭތީ. ދެންތިބީ ފާސާގެ ދަހިވެތިކަމުގަ އެކިރައްރަށުން އެތަނަށް ގޮސްތިބި މީހުންނާ ރައީސް ޔާމީނު ކަތިމަގުން ހިންގެވިއިރު ހީފަ އަތްޖަހަންތިބި ޕީޕީ އެމްގެ ސަޕޯޓަރުން. ނުވިތާކަށް ރައީސް ޔާމީނު ހުންނެވީ އަނިޔާވެރިކަމުގެ ތޮތްޕާ އެމްމެމްޕީއާރުސީއިން ދެއްވި ތޮތްޕާ އެސްއޯއެފުން ދެއްވި ތޮތްޕާ މި ތިންތޮފިވެސް ރަގަޅަށް ބޮލުގަ އަޅާލާގެން. ދެންކޮން ވޯޓެއްތޯ ރައީސް ޔާމީނަށް ލިބޭނީ. މި ހުރިހާ ކަމެއް މީ ރައީސް ޔާމީނަށް އޮތް ތާއީދުގެގޮތުގަ ދެއްކުމުގަ ރައީސް ޔާމީނުގެ މޫނު ބަލާ ލޯގަނޑެއްގޮތަށް އިސްކޮށް އުޅުއްވީ ކޮންބަޔެއްކަން ރައީސް ޔާމީނަށް ރަގަޅަށް އެގިވަޑާގަންނަވާނެ.\nއޮގަސްޓް 5, 2019 20:50\nހީލަތްތެރި މަޅިފަތި ޖަހައިގެން މައުސޫމު މީހުންނަށް އަނިޔާ ދޭން ނޫޅުމަށް ޓެރަރިސްޓު ޅިޔަނަށް ވަރަށް އިޚްލާސްތެރިކަމާއެކު އަންގަން.\nއޮގަސްޓް 4, 2019 18:17\nތީ ހަމަ ގަމާރެއް ޝޭހެއް ނޫން\nއޮގަސްޓް 4, 2019 22:32\nއިމްރާނު ތީވަރަށް ރީތިގަމާރެއް ރީތިގޮތަކަށް ބޭރުކޮއްލާނެ އިމްރާނޫ އެދުވަސް ވަރަށް ކައިރިވޭ އެބަ\nއޮގަސްޓް 4, 2019 18:21\nއޮގަސްޓް 4, 2019 18:23\nޢާނ ނުކުރަން އިމްރާނަކީ ގަމާރެއް ނޫން.. އިމްރާނަކީ ސޭކުސަލަންބަރެއް !\nއޮގަސްޓް 4, 2019 18:34\nކަލެއަށްވުރެ ބޮޑު ގަމާރެއް މަށެއް ނުދެކެން. މީހުނަށް ބިރު ނުދައްކަމޭ ބުނިއިރު، ކަލޭ ނަޝީދާއި ޔާމީނުގެ ވެރިކަމުގައި ކުރި މުޒާހިރާ ތަކުގައި އެދެރައީސުންނަށް ކިހާ ވަރަކަށް ބިރުދައްކާ އިންޒާުދީ ހެދީ.!! ކަލޭގެ ގޮތް ދިވެހި ރައްޔިތުންނަށް ރަގަޅަށް އިނގޭ. ކަލެއަށް އިތުބާރުކުރާ މީހަކު މިހާރު މިދިވެހި ފަސްގަނޑަކު ނުހުންނާނެ. މޮޅު ވާހަކަ ނުދައްކާ އިސްތިއުފާ ދީ!!\nއޮގަސްޓް 4, 2019 18:44\nމުނާފިގެއް ކަމަށް ރައްޔިތުން ގަބޫލްކުރަނީ\nއޮގަސްޓް 4, 2019 18:45\nKaley thee rajam kuran v varuge meeheh\nއޮގަސްޓް 4, 2019 18:46\nގަމާރަކައްނުވިތާ ޖަލުން އައިސް ބުނީއަކީ ކަުބާ އައްވުރެން ޖަލު ރަނގަޅު ކަމައްވިއްޔާ\nއޮގަސްޓް 4, 2019 18:47\nއޮގަސްޓް 4, 2019 18:53\nކަލޭ ތީ ތީ ހަމަ ގަމާރެއް\nއޮގަސްޓް 4, 2019 18:56\nއޮގަސްޓް 4, 2019 18:57\nތީހަމަ ފައްކާ ގަމާރެއް. ދެފުއްކެހެރިއެއް.\nއޮގަސްޓް 4, 2019 18:59\nއިމްރާން ނުބާކަމެއްކޮށް ދޮގްހެދުމަށް ތިބާ ފަސްނުޖެހޭނެ. ރައްޔިތުންގެ އެއްވެސް އިތުބާރެއް އޮތް މީހެއްނޫން. ޝެއިޚްކަމުގެ ސަނަދެއް އޮތަސް ތިބާއަކީ މާއްދިއްޔަތަށް ހެއްލިހަލާކުވެފަހުރި މީހެއް. ރައްޔިތުންގެ އެއްވެސް އިތުބާރެއް ނެތް...2012 ވަނައަހަރު ރ.ނަޝީދުގެ ސަރުކާރު ވައްޓާލުމުގެ މާސްޓަރ މައިނޑަރކީ ތިބާ....ވީމާ ތިބާއަށް މިހާރު ތިދެނީ ފެން....\nއޮގަސްޓް 4, 2019 19:00\nމަ ގަބޫލު ކުރަނީ ތިއީ ދޮގުވެރި އިބިލީހެއް ކަމަށް\nގަމާރެއްނޫން އެކަމަކު ތިއީ ދޮގުހަދާ ނުލަފާ މީހެއް\nއޮގަސްޓް 4, 2019 19:03\nގަމާރުންވީމަ ދޯ އާޚިރަތް ވިެއކާލާފަ ދުނިޔެ ގަންނާނީ.\nއޮގަސްޓް 4, 2019 19:05\n2011 ވަނަ އަހަރު ޑިސެމްބަރ 29 ގަ ރައީސް ނަޝީދުގެ ވެރިކަމާ ދެކޮޅަށް ނުކުމެ މުހުލަތު ދީފަ މިހާރު ދެން މާ ނަޝީދުވެގެން ތިއުޅެނީ، ފަސްބައިގެ މުޑުދާރުކަމުން. ތިއީ މޮޔައެއް. ޖާހިލެއް. ޖަމާރެއް. ގައުމާ ދީނުގެ ގައްދާރެއް\n2015 މޭ 1 ގައި ނޫންތޯ ވިދާޅުވީ އަފްރާޝީމް މަރާލީ ޔާމީން ގެ ރޭވުމުންނޭ މިހިރިއްޔޭ ކާފީ ހެކީގެ ލިޔެ ކިއުންތައް. މިހާރު ކޮބައިތޯ އެ ލިޔުންތަށް. ޢެހެން ވީމާ މަނިކުފާނު ކޮންމެ ފަދަ ވާހަކައެއް ވެސް ދައްކާނެ ކަން ރައްޔިތުން މިހާރު ގަބޫލު ކުރޭ.\nއޮގަސްޓް 4, 2019 19:10\nތީ ޝޭޚެއް ނޫން. ތީ މިހާރު\nއޮގަސްޓް 4, 2019 19:13\nއޮގަސްޓް 4, 2019 19:23\nދިވެހިރައްޔިތެގެ ހައިސިއްޔަތުން އަހަރުމެން މިހާރަކު ގަބޫލެނުކުރަން އިމްރާނުއަކީ ގަމާރެނޫންކަމަކައް ކޮބާތޯ 23 ޑިސެމްބަރުގަ އަހަރުމެންލައްވާ ކިރުވި ހުވާ ފ ﷲ ގަންދެއްވާ އިމްރާނު އެހުވާ މަތިން ހަދާން ނައްތާލި ހިސާބުން އިމްރާނުއަކީ ފުރިހަމަމުސްލިމެ ކަމުގާ އަހަރުމެން ނުދެކެން އިމްރާނު ކަލެޔަކީ ހަމަ ގަމާރެ\nއޮގަސްޓް 4, 2019 19:27\nޢަހަރެން ޔަގީން ކުރަނީ ކަލެޔަކީ މަގާމުގެ ބޭނުމުގަ އުޅޭ ގަމާރެއް ބީތާއެއް ބުރާންޗެއް ކަމައް.\nއޮގަސްޓް 4, 2019 19:54\nތީ ގަމާރެއް ކަން ރައްޔިތުން ގަބޫލްކުރޭ.\nއޮގަސްޓް 4, 2019 20:09\nމޭޑޭގަ ކަލޭ ދިން އިންޒާރު ކޮބާ\nއޮގަސްޓް 4, 2019 20:10\n2015 މޭ 1 ގައި ނޫންތޯ ވިދާޅުވީ އަފްރާޝީމް މަރާލީ ޔާމީން ގެ ރޭވުމުންނޭ މިހިރިއްޔޭ ކާފީ ހެކީގެ ލިޔެ ކިއުންތައް. މިހާރު ކޮބައިތޯ އެ ލިޔުންތަށް. ޢެހެން ވީމާ މަނިކުފާނު ކޮންމެ ފަދަ ވާހަކައެއް ވެސް ދައްކާނެ ކަން ރައްޔިތުން މިހާރު ގަބޫލު ކުރޭ\nއޮގަސްޓް 4, 2019 20:14\nކަލޭތީ ބޮޑުގަމާރެއްހަމަ އަދި ބޮޑު ސޭކެއް !\nއޮގަސްޓް 4, 2019 20:23\nތީހަމަ ގަމާރެއް. ތީހަމަ ފައްކާ ގަމާރެއް. ތީހަމަ ގަމާރެއް. ތީހަމަ ފައްކާ ގަމާރެއް.\nތީހަމަ ގަމާރެއް. ތީހަމަ ފައްކާ ގަމާރެއް.ތީހަމަ ގަމާރެއް. ތީހަމަ ފައްކާ ގަމާރެއް.\nއޮގަސްޓް 4, 2019 20:27\nފަހަރުގައި ހިމާރަކީ ގަމާރެއްކަމަށް ރައްޔިތުން ޤަބޫލުނުކޮށްފާނެ!\nއޮގަސްޓް 4, 2019 20:38\nތީ އަދި އަމުދުން.ތިޔަކަަލަ މަޤާމެއްގައި ހުރެ ބަހުރުވަގެން ހުޅެންވާނެ ގޮތެއްނޫން ވަރަށް ލދުވެސް ގަނެއްޖެ ތިޔަ ބަހުރުވަ ހުރިގޮތަކުން\nއޮގަސްޓް 4, 2019 20:44\nހަމަގައިމުވެސް ދޮގު ހަދާ މީހެއް ކަން ދިވެހި ބުއްދިވެރީން ދަނޭ ،މިއީ ދޮގެކޭ ބުނެބަލަ އަޅޭ\nއޮގަސްޓް 4, 2019 20:58\nމީނާގެ މައްޗަށް ހަމަ މިކަހަލަ އަމަލެއްގެ ތުހުމަތު ލޭބަރ ޑޭގެ މުޒާހަރާގެ ތެރެއިންވެސް ކުރެވުނު. އިމްރާނަކީ ހޯމްމިނިސްޓްރީ ހިންގަން ގާބިލް މީހެއް ނޫން.\nއޮގަސްޓް 4, 2019 21:19\nތީ ގަމާރެއްކަމެއް..... ކޮބާ އަފްރާޝީމުގެ މަސްއަލަ ހިފައިގެން މިހާރު ނުކުމެބަލަ. ބާރު މިހާރު އެބަ އޮތެއްނު. ކުރީގެންގުޅުނު ކަރުދާސްތައް މިހާރުވެސް ހުންނާނެންނު.\nއޮގަސްޓް 4, 2019 21:55\nނާކުރިވީޑިއޯ އަހަރެމެންދުށީމު ނަމާދަށް\nކަމަށްބުނެ މަސްތުގެ ހާލަތުގައި ތިބި މީހުނާ އޮރިޔާންހާލުގައިތިބިމީހުންގޮވައި\nއޮގަސްޓް 4, 2019 21:56\nއޮގަސްޓް 4, 2019 21:59\nމުނާފިގު ދޮގުވެރި ކައްޒާބެއް!!!!\nއޮގަސްޓް 4, 2019 22:01\nނާ ހަމަތެދެއް؟ ކަލެއަށްތަ އެނގޭނީ ރައްޔިތުން ގަބޫލުކުރާނެ ގޮތެއް؟ މަ ހަމަ ގައިމުވެސް ގަބޫލު ކުރަނީ ތިއީ ޔަހޫދީެަކަށްވުރެވެސް ނުބައި ޝައިޠާނެއަކަމަށް.\nގަމާރެއްނޫނީ ތިއީ ހިމާރެއްތަ؟\nއޮގަސްޓް 4, 2019 22:13\nމިވަރުންހީވަނީ މިހާރު އަމިއްލަނަފުސައްވެސް ގަމާރެއްކަމައްޤަބޫލު ކުރެވޭނެހެން\nއޮގަސްޓް 4, 2019 22:15\nގަމާރެއްވާ ނުވިތާ. ހައްޖުގެ މަތިވެރި އަޅުކަން އަދާކުރުމަށް ގޮސް ހުރެވެސް މީހުންގެ ވާހަކަތަކަށް ރައްދު ދީ ގަދަބަސް ބުނުމުގައިވިއްޔަ. ްަމާރެއްވާ ނޫން. ހެހެހެހެހެ.\nއޮގަސްޓް 4, 2019 22:21\nތިޔައީ ހަމަ ގަމާރެއް. ނޫންނަމަ މިހާރު އަރާފަ ތިޔަ ހުރި ތަނަކަށް ނާރާނެ. ލާދީނީ އޭ ގޮވާހެދީ ވެސް ތީނައެއް ނޫންތަ ؟ ވީމާ ތިޔަށް ކިޔާނީ ގަމާރު ނޫން ކޮންނަމެއް ؟\nއޮގަސްޓް 4, 2019 22:29\nސޭކު އިމްރާނަކީ ހަމަ ގަމާރެއް. މިކަން ދިވެހިރައްޔިތުން ގަބޫލުކުރާނެ. އިމްރާނަކީ މަގާމުގެ ދަހިވެތިކަމުގައި ދީންވިއްކާލާފައިހުރި ލާދީނީ ފިކުރަށް ސަޖިދަ ޖަހާ މަލްޢޫނެއް. ކުރެވުނު ނުބައިނުލަފާ ކަންކަމުން ސަލާމަތްވެ ތަޢުބާވާންވެގެންކަންނޭނގެ ހައްޖަށްގޮސް އެހުރީ. ދެން އެނބުރި އައިސް އަނެއްކާ ކޮންފިތުނައެއްބާ އުފައްދާނީ.\nއޮގަސްޓް 4, 2019 22:43\nތީގަމާރެއް.. ދުނިޔޭގެދަހިވެތިކަމުގަ ވިކޭ މީހެއް. އިތުބާރެއްނުކުރަން. އިސްތިއުފާ\nއޮގަސްޓް 4, 2019 22:50\nމަ މިހުރީ ޝޭޚް އިމްރާން އާއިއެކު\nއޮގަސްޓް 4, 2019 23:00\nކަލެޔަކީ ގަމާރުންގެ ބައްޕަ.\nއޮގަސްޓް 5, 2019 00:17\nގަމާރުންގެ ވެސް އަރާހުރި ބޮޑު ގަމާރެއް ތީ ، ހޯމް މިނިސްޓަރަކަށް ކުފޫ ހަމައެއް ނޫން ، އިސްތިއުފާ ދެއްވާފަ ރަށަށް ވ ގަންނަވާ ، ގަންޖީޒުންގެ ވެރިކަން އިސާހިތަކު ނެތިވެ ދާނެ ، އިންޝާ ﷲ ، ގައުމު މިއޮތްގެން ފުޑެނީ ، ވެރިމީހާ ކަންޒު ކަހަނބު ރޭހުގައި ސެސެލުގައި ކީކޭ އަޅެފަހެ ބުނާނީ،،،\nއޮގަސްޓް 5, 2019 00:18\nތީހަމަބޮޑުގަމާރެއް މިގައުމަށް އޮތް ބޮޑުމުސީބާތެއް\nއޮގަސްޓް 5, 2019 00:27\nޢިމްރާނަކީ ގަމާރެކޭ އެއްވެސް މީހަކު ނުބުނޭ. ބުނާ މީހުން ބުނަނީ ޢިމްރާނަކީ ވަރަށް ނުބައި ނުލަފާ މީހެކޭ. އަދި އޭނަގެ ކަރުގައި ހިފާފައި އިންޒާރު ދިން ވާހަކައެއް ވެސް ޙަސަން ލުޠުފީ ނުބުނޭ. ލުޠުފީ ބުނީ ފޯނުން ގުޅާފައި އިންޒާރު ދިން ވާހަކަ. ފޮނި ބަސްތައް ބޭނުންކޮށްގެން ކަންކަމުގެ ޙަޤީޤަތް އޮޅުވަން ޢިމްރާން އުޅޭނެ ކަމެއް ނެތް. މޭޑޭގެ ދުވަސްކޮޅެއް ކުރިން އޮތް ރެލީއެއްގައި، މާދަމާ ރޭ ރައީސް ޔާމީން ނުހުންނަވާނެއޭ ކިޔައި އިންޒާރު ދިނީވެސް ޢިމްރާން. އެހެންވީމާ އިންޒާރު ދިނުމަކީ ޢިމްރާނަކަށް އައު ކަމެއް ނޫން. އޮޅުވަން ނޫޅޭ.\nއޮގަސްޓް 5, 2019 08:26\nޙަމަ ފައްކާ ގަމާރެއް!!\nއޮގަސްޓް 5, 2019 13:45\nގައުމު ތިވަރުގެ ބޮޑު ގަމާރެއް ނުދެކޭ\nއޮގަސްޓް 6, 2019 08:29\nގަމާރު، މަގުފުރައްދާ. ފަހަރީ


Hayyaru kuri memberun jalsaa thakah haaziru nukohdheythee majileehah hushahalhaifi | Mihaaru\nފުލުހުން ވަހީދު ހައްޔަރުކުރަނީ.---މިހާރު ފައިލް ފޮޓޯ\nހައްޔަރުކުރި މެމްބަރުން ޖަލްސާތަކަށް ހާޒިރުނުކޮށްދޭތީ މަޖިލީހަށް ހުށަހަޅައިިފި\n07 އޯގަސްޓް 2017 - 11:462comments\nމިހާރު ހައްޔަރުކޮށްފައި ވަނީ ދިއްގަރު ދާއިރާގެ މެމްބަރު އަދި ކުރީގެ ރައީސް މައުމޫން އަބްދުލްގައްޔޫމްގެ ދަރިކަލުން އަހުމަދު ފާރިސް މައުމޫނާއި އިލެކްޝަންސް ކޮމިޝަނުން ގޮނޑި ގެއްލިފައިވާ ކަމަށް ކަނޑައަޅާފައިވާ ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) އާއި ވިލިނގިލީ ދާއިރާގެ މެމްބަރު ސައުދު ހުސެއިނާއި މަޑުއްވަރީ ދާއިރާގެ މެމްބަރު މުހައްމަދު އަމީތެވެ.\nއޭގެ ތެރެއިން ފާރިސް ހައްޔަރުކޮށްފައިވަނީ މަޖިލީހުގެ މެމްބަރުންނަށް ރިޝްވަތު ދޭން އުޅުނު ކަމަށް ބުނެ އެވެ. އަމީތާއި ސައުދާއި ވަހީދު ހައްޔަރުކޮށްފައި ވަނީ އެ ބޭފުޅުންގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައަޅާފައި ވަނިކޮށް، ފުލުހުންގެ ސަފު ފޫއަޅުވާލައި މިދިޔަ މަހުގެ 24 ގައި މަޖިލިހުގެ އިދާރާ އަށް ވެންނެވި މައްސަލައިގަ އެވެ.\nވަހީދާއި ސައުދު އަދި އަމީތު ބަންދުކޮށްފައި ވަނީ 15 ދުވަހުގެ މުއްދަތަކަށެވެ. ފާރިސް ހައްޔަރުކޮށްފައި ވަނީ އޭނާގެ މައްޗަށް ކުރާ ރިޝްވަތުގެ ތުހުމަތުގެ މައްސަލައިގެ ޝަރީއަތް ނިމެންދެންނެވެ. އެކަމަކު އެ މައްސަލައިގެ ތަހުގީގު އަދިވެސް ދަނީ ކުރިއަށެވެ.\nމެމްބަރު ސައުދާއި އަމީތު ވާހަކަ ދައްކަވަނީ.---މިހާރު ފޮޓޯ: ހުސެއިން ވަހީދު\nމާފަންނު އުތުރު ދާއިރާގެ އެމްޑީޕީގެ މެމްބަރު އިމްތިޔާޒް ފަހުމީ (އިންތި) މިދިޔަ ބުރާސްފަތި ދުވަހު މަޖިލިހަށް ފޮނުއްވި ކުއްލި މައްސަލާގައި ވަނީ ހަތަރު މެމްބަރުން މަޖިލީހުގެ ޖަލްސާތަކަށާއި ކޮމެޓީތަކަށް ހާޒިރުކުރަމުން ނުދިއުމަކީ ގާނޫނާއި މަޖިލީހުގެ ގަވާއިދާ ޚިލާފު އަމަލެއް ކަމަށެވެ.\nއޭގެ ސަބަބުން، ރައްޔިތުން އިންތިޚާބު ކޮށްފައިވާ މަޖިލީހުގެ މެމްބަރުންތަކެއްގެ ގާނޫނީ ވާޖިބާއި މަސްއޫލިއްޔަތު އަދާކުރުމަށް ހުރަސް އަޅާފައިވާ ކަމަށް ވެސް މައްސަލާގައި ބުނެފައިވެ އެވެ. އަދި މެމްބަރުންގެ ގާނޫނީ މަސްއޫލިއްޔަތާއި ވާޖިބަށް އެންމެ ހިނދުކޮޅަކަށް ހުރަސް އެޅޭނެ ކަމެއް ކުރުމުގެ ގާނޫނީ ބާރެއް އެއްވެސް ފަރާތަކަށް ލިބިގެން ނުވާ ކަމަށް ވެސް ބުނެފައފިވެ އެވެ.\n"މަޖިލީހުގެ ގަވާއިދުގެ 205 ވަނަ މާއްދާގައި މެމްބަރަކު ކުށެއްގެ ތުހުމަތުގައި ހައްޔަރުކޮށްފައި ހުންނަ މުއްދަތުގައި ބާއްވާ މަޖިލީހުގެ ޖަލްސާތަކަށާއި ކޮމެޓީތަކުގެ ބައްދަލުވުންތަކަށް ހާޒިރުވުމުގެ ހައްގު އޭނާއަށް ލިބިގެންވާ ކަމަށް ކަނޑައެޅިގެން ބަޔާންކޮށްފައި،" ކުއްލި މައްސަލާގައިވެ އެވެ.\nކޯޓުގެ އަޑުއެހުމަކަށް ފަހު ފާރިސް ޖަލަށް ގެންދަނީ. --ފޮޓޯ/މިހާރު\nކުއްލި މައްސަލާގައި ވާ ގޮތުން މެމްބަރެއްގެ ކިބައިގައި ހުންނަން ޖެހޭ ޝަރުތުތަކާއި މެމްބަރުކަމުގެ ޝަރުތު ގެއްލޭނެ ހަމައެކަނި ގޮތްތައް ގާނޫނުއަސާސީގައިވެ އެވެ. އަދި މެމްބަރެއް އިންތިޚާބު ކޮށްފައިވާ ދާއިރާގެ ގޮނޑި ހުސްވެއްޖެ ކަމާ މެދު ޚިލާފެއް އުފެދިއްޖެނަމަ، އެ މައްސަލައެއް ބަލައި ގޮތެއް ކަނޑައަޅާނީ ސުޕްރީމް ކޯޓުން ކަން ގާނޫނުއަސާސީގައި ބަޔާންކޮށްފައިވެ އެވެ.\nދިއްދޫ ދާއިރާގެ މެމްބަރު އަބްދުއްލަތީފް މުހައްމަދާއި އަމީތާއި ވަހީދު އަދި ސައުދުގެ ގޮނޑި ގެއްލިފައިވާ ކަން އިލެކްޝަންސް ކޮމިޝަނުން ކަނޑައެޅީ ކޯޓު ހުކުމަކާ ނުލައި ހަމައެކަނި ތުހުމަތެއްގައި ކަމަށް ބުނެ، މިވަގުތު ޖަލުގައި ހައްޔަރުކޮށްފައިވާ ކަމަށާއި ގާނޫނުއަސާސީގައި ބުނާ ގޮތަށް އެއިން އެއްވެސް މެމްބަރެއްގެ ގޮނޑި ހުސްވެއްޖެ ކަމާ މެދު ސުޕްރީމް ކޯޓުން ގޮތެއް ކަނޑައަޅާފައި ނުވާ ކަމަށް ވެސް މަޖިލީހަށް ހުށަހެޅި މައްސަލާގައިވެ އެވެ.\nހަތަރު މެމްބަރުންގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި މައްސަލަ ސުޕްރީމް ކޯޓަށް ހުށަހެޅުމުން އެ މައްސަލަ ވަނީ ބަލައިގެންފަ އެވެ. އެކަމަކު މިހާތަނަށް އެ މައްސަލައިގެ އަޑުއެހުމެއް ނުބާއްވަ އެވެ.\nއިތުރު ލިޔުންތައް ޕޮލިސް ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން ރިޝްވަތު ފާރިސް މައުމޫން މުހައްމަދު ވަހީދު އިބްރާހިމް (ވައްޑެ) މެމްބަރު މުހައްމަދު އަމީތު މެމްބަރު ސައުދު ހުސެއިން (ވިލިނގިލި)


ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 158 ވަނަ މާއްދާގެ (މ) ގެ ދަށުން އެކުލަވާލާ ޖުޑީޝަލް ސަރވިސް ކޮމިޝަނަށް ޤާނޫނީ ވަކީލަކު އިންތިޚާބުކުރަން ބާއްވާ އިންތިޚާބުގައި ވޯޓުލުމުގެ ޙައްޤު ލިބިފައިވާ މީހުންގެ ރަޖިސްޓަރީ\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 158 ވަނަ މާއްދާގެ (މ) އާއި ޤާނޫނު ނަންބަރު 2008 /10 (ޖުޑީޝަލް ސަރވިސް ކޮމިޝަނުގެ ޤާނޫނު) ގެ3ވަނަ މާއްދާގެ 10 ވަނަ ނަންބަރުގެ ދަށުން ދިވެހިރާއްޖޭގައި ޤާނޫނީ ވަކީލުކަން ކުރުމުގެ ހުއްދަ ލިބިފައިވާ ވަކީލުންގެ ތެރެއިން، އެބައިމީހުން ޖުޑީޝަލް ސަރވިސް ކޮމިޝަނަށް އިންތިޚާބުކުރާ ޤާނޫނީ ވަކީލަކު އިންތިޚާބުކުރުމަށް 2014 އޮގަސްޓު 21 ވާ ބުރާސްފަތި ދުވަހު ބޭއްވުމަށް ހަމަޖެހިފައިވާ އިންތިޚާބާ ގުޅޭ ގޮތުން މިއޮފީހުގެ ނަންބަރު (IUL)32-A/1/2014/50 (03 އޮގަސްޓު 2014) ގެ އިޢުލާނާއި ނަންބަރު (IUL)32-A/1/2014/51 (03 އޮގަސްޓު 2014) ގެ އިޢުލާނުން ހުޅުވާލި ފުރުޞަތުގެ ތެރޭގައި ލިބިފައިވާ ހުށަހެޅުންތަކާ ގުޅިގެން، ޖުޑީޝަލް ސަރވިސް ކޮމިޝަނުގެ މެންބަރުކަމަށް ޤާނޫނީ ވަކީލަކު އިންތިޚާބުކުރުމުގައި ޢަމަލުކުރާނެ ގޮތުގެ އުޞޫލުގެ 11 ވަނަ މާއްދާގެ (ހ) ގެ ދަށުން، އިންތިޚާބުގެ ވޯޓުނެގުން ބޭއްވުމަށް ހަމަޖެހިފައިވާ އަތޮޅުތަކާއި ރަށްތަކާއި އެ ތަންތަނަށް ވޯޓުލުމުގެ ޙައްޤު ލިބިފައިވާ މީހުންގެ ރަޖިސްޓަރީ ޢާންމު ކުރީމެވެ.\nވީމާ މިކަން ޢާންމުކޮށް އަންގައި އިޢުލާނުކުރީމެވެ.\n17 ޝައްވާލް 1435\n13 އޮގަސްޓް 2014\nޕަބްލިޝްކުރި ތާރީޚު: 14 އޮގަސްޓް 2014\n- ވޯޓަރސް ލިސްޓު


Dh Kudahuvadhoo - Male' ah thoh jehumuge badhalugai atoll ge rah...\nދ.ކުޑަހުވަދޫ- މާލެއަށް ތޮއްޖެހުމުގެ ބަދަލުގައި އަތޮޅުގެ ރަށްރަށް ތަރައްޤީކުރުމުގެ މިސާލެއް!\nކުޑަހުވަދު ސަންސެޓް ބީޗް ތަރައްޤީ ކޮށްފައިވަނީ ޖަޒީރާވަންތަކޮށް\nކައުންސިލުން އިސްނަގައިގެން ތަރައްޤީގެ މަޝްރޫއުތައް ހިންގާ\nރައްޔިތުންގެ ފަރާތުންވެސް އެއްބާރުލުން ލިބޭ\nކ. މާލެ | 27 ސެޕްޓެންބަރ 2019 | ހުކުރު 14:14 | 52,991\nދ ކުޑަހުވަދޫގެ މިސްކިތެއް - ރާއްޖެއެމްވީ\nއަބަދުވެސް ދެކެވޭ ވާހަކައަކީ ހުރިހާ ތަރައްޤީއެއް ވެރިރަށް މާލެއަށް ހުސްވެފައިވާ ވާހަކައެވެ. އަތޮޅު ތެރޭގެ ރަށްރަށަށް ތަރައްޤީ ނާންނަ ވާހަކައެވެ. ތަރައްޤީގެ ސިފަ ނުފެންނަ ވާހަކައެވެ. އަތޮޅުތެރޭގެ ރަށްރަށް މާލެއާ އެއް ފެންވަރަށް ތަރައްޤީ ނުކުރެވޭނެ ވާހަކައެވެ. އެއީ މާ ދުރު މުސްތަޤުބަލެއްގައި ވާން އޮތް ކަމެއް ގޮތަށް މީހުންނަށް ޤަބޫލުކުރެވޭ ވާހަކައެވެ. ނަމަވެސް ދ.ކުޑަހުވަދޫއަށް ބަލާލުމުން މިއީ މުޅިން ތެދު ވާހަކައެއް ނޫންކަން ދޭހަވެގެންދެއެވެ.\nރާއްޖެޓީވީގެ4މެމްބަރުންގެ ޓީމެއް އޮފީސް ދަތުރެއްގައި ދ.ކުޑަހުވަދޫއަށް ދިޔައީ ސެޕްޓެމްބަރު މަހުގެ 13 ވަނަ ދުވަހުއެވެ. އެންމެ ފުރަތަމަ ކަމަކަށްވެސް ލޮލުގައި އަޅައިގަތީ އެރަށުގެ ހިތްގައިމު އެއާޕޯރޓެވެ. 35 މިނެޓުގެ ދަތުރަކަށްފަހު "ދާލު އެއާޕޯރޓް" އަށް އައުމާއެކު ފުރަތަމަވެސް ލިބިގެންދިޔައީ ހޫނު މަރުހަބާއެކެވެ. އެކުވެރިކަމާއި ގާތްކަމެވެ. ނަމަވެސް އެވަގުތު އުފެދުނު ސުވާލަކީ ރާއްޖޭގެ ގިނަ ރަށްރަށުގެ އެއާޕޯރޓަށް ނަން ދެވިފައިވާއިރު އެ އެއާޕޯރޓެއް އޮތް ރަށަކާއި ގުޅުވައިގެން ނަން ދިން ނަމަވެސް ކުޑަހުވަދޫ އެއާޕޯރޓަށް "ދާލު އެއާޕޯރޓް" ކިއުނީ ކީއްވެބާއެވެ. ފަހުން އެ ސުވާލު ކޮށްލާނީއޭހިތާ، ކުރިއަށް ދިޔައިރު ރަށު ތެރެއިން ފެނުނު ތަރައްޤީ ފެނި އާޝޯހުވިއެވެ.\nތާރު އެޅި ސާފު މަގުތަކުން ދުއްވަމުން މަންޒިލަށް އާދެވުނުއިރު ބަލާލި ކޮންމެ ދިމާލަކުންވެސް ފެނިގެންދިޔައީ ތަރައްޤީގެ ކުލަތަކެވެ. ތަރައްޤީޤެ ތަސައްވުރެއް ގެންގުޅޭ ރައްޔިތުންތަކެކެވެ. އެކަން އިތުރަށް ޔަޤީންވެގެންދިޔައީ ކުޑަހުވަދޫ ކައުންސިލުން ދާދިފަހުން ތަރައްޤީކުރި "ކުޑަހުވަދޫ ސަންސެޓް ބީޗް" އަށް ޒިޔާރަތް ކޮށްލުމުންނެވެ.\nރާއްޖޭގެ ރަށްރަށް ތަރައްޤީކުރާނީ ޖަޒީރާވަންތަ ސިފަ ނުގެއްލޭގޮތަށް ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވެވަޑައިގެންފައިވާ ވައުދުފުޅުގެ ދަށުން ކުޑަހުވަދޫ ކައުންސިލުން އިސްނަންގަވައިގެން އެ ރަށުގެ ބީޗް ތަރައްޤީކޮށްފައިވާއިރު ހަޤީޤަތުގައިވެސް ޖަޒީރާވަންތަ ސިފަ ފެނިގެންދެއެވެ. ހުދު ގޮނޑުދޮށާއި، ސާފު މޫދު ބަލާލުމަށް އެ ބީޗަށް އައިސްތިބޭ މީހުން ހުސްނުވެއެވެ. އެހައިވެސް ހިތްގައިމެވެ. ހެނދުނު ކަސްރަތުކޮށްލައި މޫދަށް އެރި އުޅޭ ކުދިންނާއި، ހަވީރު ފިންޏަށް އިރުއޮއްސޭ މަންޒަރު ބަލާލަން އަންނަ ކުދިންނާއި، ރޭގަނޑު ގާތްތިމާގެ މީހުންނާއި ރައްޓެހިންނާއެކު "ބާބެކިއު"އަށް އިންސާފުކޮށްލަން އައިސްތިބޭ ފަރާތްތަކުގެ ސަބަބުން މުޅި ގޮނޑުދޮށަށްވެސް އިތުރު ދިރުމެއް ގެނެސްދޭ ކަހަލައެވެ.\nދ ކުޑަހުވަދޫ ސަންސެޓް ބީޗް\nތަރައްޤީ މާނަ ކުރުމުގައި މީހުން ބުނެއުޅޭ ވާހަކައެއް އޮވެއެވެ. ރަށެއްގެ ތަރައްޤީ ފެންނާނީ އެ ރަށެއްގެ އާބާދީގެ ނިސްބަތުން ރަށުގައި ދިރިއުޅޭ މީހުންގެ އަދަދަށް ބަލައިގެން ކަމުގެ ވާހަކައެވެ. މިސާލަކަށް ރަށްރަށުގައި ރަޖިސްޓްރީ ވެފައިވާ އާބާދީއަށްވުރެ އެ ރަށުގައި ދިރިއުޅޭ މީހުން މަދުކަމުގެ ވާހަކަ އެންމެންވެސް ދައްކައެވެ. ކަންވާގޮތަކީ ރަށުން އެކަށީގެންވާ ޚިދުމަތްތައް ނުލިބޭތީ އެ ޚިދުމަތްތައް ހުރި ދިމާލަކަށް ރައްޔިތުންވެސް ދީލާލަނީއެވެ. ކަންވާނީވެސް އެހެންތާއެވެ.\nނަމަވެސް ކުޑަހުވަދޫ މުޅިން ތަފާތެވެ. ރަށުގެ އާބާދީއަކީ ގާތްގަނޑަކަށް 3500 ނަމަވެސް ރަށުގައި 4000 އަށްވުރެ ގިނަ މީހުން ދިރިއުޅެއެވެ. އެކި ރަށްރަށުން އެ ރަށަށް ދިރިއުޅުން ބަދަލުކޮށްފައިވާ މީހުންގެ ސަބަބުން ރަށުގެ އާބާދީ އިތުރުވެފައިވާއިރު، މިކަމުންވެސް ދޭހަވަނީ ކުޑަހުވަދޫއަކީ ތަރައްޤީވަމުން އަންނަ ރަށެއް ކަމެވެ. ލާމަރުކަޒު ކޮށްގެން ރާއްޖޭގެ ރަށްރަށް ތަރައްޤީ ކުރެވިއްޖެނަމަ މާލެއަށް ހުރިހާ ދިވެހި ރައްޔިތުން "ތޮއްޖެހެން" ނާންނާނެ ކަމެވެ. ޖަޒީރާވަންތަ ސިފަ ރާއްޖޭގެ ރަށްރަށުން ދައްކާލެވިދާނެ ކަމެވެ.\nމިކަމުގައި ފާހަގަކޮށްލަން ޖެހެނީ ކުޑަހުވަދޫ ކައުންސިލާއި ރައްޔިތުންގެ ވިސްނުން ވަރަށްވެސް ކުރިއަރާފައިވާ ކަމެވެ. އެގޮތުން ކުޑަހުވަދޫ ކައުންސިލުގެ ނައިބް ރައީސް އަލީ ސައުދުވެސް ވިދާޅުވަނީ، ސަރުކާރުން ކަންކަން ނުކުރެވިގެން އުޅޭވާހަކަ ދެއްކުމުގެ ކުރިން ފުރަތަމަ ފަރުދީގޮތުން އަދާކުރަންޖެހޭ ޒިންމާތައް އަދާކުރަންޖޭނެ ކަމަށެވެ.\nސަރުކާރުން ތިމަންނަމެން ރަށުގައި ބީޗެއް ހަދައިދެންދެން، ސަރުކާރުން ޕާކެއް ހަދަންދެން، ސަރުކާރުން ރަށުގެ ކުނީގެ މައްސަލަ ހައްލުކޮށްދެއްވަންދެން، ތިއްބެވުމަކީ އެއީ އެހައި ޒިންމާދާރުކަމެއް ނޫނޭ، އެއީ އެހައި ރަނގަޅު ކަމެއް ނޫނޭ، ކައުންސިލްގެ ލެވެލްގައި ކުރެވެން ހުރި ވަރަށް ގިނަ ކަންކަން އެބަހުއްޓޭ، އެހެންވީމާ އެކި ފަރާތްތަކުގެ އެހީތެރިކަމާއެކު އެފަދަ ކަންކަން ކުރުމަށް މަސައްކަތް ކުރައްވާށޭ\n~ ކުޑަހުވަދޫ ކައުންސިލުގެ ނައިބް ރައީސް އަލީ ސައުދު\nދ ކުޑަހުވަދޫގެ މަގެއް\nއަލީ ވިދާޅުވީ، ކައުންސިލުގެ ވިސްނުމަކީ އަތޮޅުގެ ވެރިކަން ކުރާ ރަށްކަމަށްވާ ކުޑަހުވަދޫއަކީ އަތޮޅުގެ ހުރިހާ ރަށެއްގައި ދިރިއުޅޭ ފަރާތްތަކެއްގެ ބައިވެރިވުންވެސް ހިއްސާކުރާ ރަށަކަށް ވުން ކަމަށެވެ. އެގޮތުން ކުޑަހުވަދޫ އެއާޕޯރޓަށް "ދާލު އެއާޕޯރޓް" ކިއުނީވެސް އަތޮޅުގެ ކޮންމެ ރަށެއްގެ ތަރައްޤީއަކީވެސް މުޅި އަތޮޅުގެ ތަރައްޤީއެއްގެ ގޮތުގައި ދެކޭތީކަމަށް އަލީ ވިދާޅުވިއެވެ.\nތެދެކެވެ. މުޅި ރަށުތެރެއަށް ބަލާލުމުންވެސް ފެނިގެންދަނީ ރަށު ފެންވަރުގައި ބުރަ މަސައްކަތްތަކެއް ކޮށްފައި ހުރި ކަމެވެ. އަދި ކުރަމުންދާކަމެވެ. ކުނި މެނޭޖް ކުރުމަށް އެކަނި ބަލާލި ނަމަވެސް އެކަން ދޭހަވެގެންދެއެވެ. ކުނި ނައްތާލާ މެޝިން ނެތުމުން ކައުންސިލުގެ މެމްބަރުން އަތްއުރާލަން ނުތިބެ އަމިއްލައަށްވެސް މެޝިންތައް އުފައްދަނީއެވެ. ކައުންސިލުން ޚަރަދުކޮށްގެން ރަށުގެ ތަރައްޤީއަށް ބޮޑެތި މަސައްކަތްތަކެއް ކުރަމުންދާއިރު، ރަށުގެ ރައްޔިތުންވެސް ކައުންސިލަށް އެއްބާރުލުންދެއެވެ. މިއީ ހަޤީޤަތުގައިވެސް ނަމޫނާ ރައްޔިތަކު ދިރިއުޅޭ ނަމޫނާ ރަށެކެވެ. ދުރު ވިސްނުމަކާއެކު މަސައްކަތް ކޮށްފިނަމަ ކޮންމެ އަތޮޅެއްގައިވެސް މާލެ ފަދަ ރަށެއް ތަރައްޤީ ކުރެވިދާނެކަން ދ ކުޑަހުވަދޫއިން ފެނިގެންދެއެވެ.


Handhu balan haassa app eh Pakistan gai launchkoffi | Mihaaru\nހަނދު ބެލުމަށް ހާއްސަ އެޕެއް ޕާކިސްތާނުގައި ލޯންޗްކޮށްފި\n03 ޖޫން 2019 - 08:252comments\nއިސްލާމީ ކަލަންޑަރުގެ ހާއްސަ ދުވަސްތައް ކަނޑައެޅުމަށް ހަނދު ބަލަން ހާއްސަ ވެބް ސައިޓެއް ލޯންޗްކޮށްފައި ވަނިކޮށް، އެކަމަށް ހާއްސަ މޮބައިލް އެޕެއް ވެސް ޕާކިސްތާނުގައި ލޯންޗްކޮށްފި އެވެ.\n"ދަ ރުއެޓް" ގެ ނަން ދީފައިވާ މި އެޕް ބުރާސްފަތި ދުވަހު ލޯންޗްކޮށްދެއްވީ ޕާކިސްތާނުގެ ސައިންސް އެންޑް ޓެކްނޮލޮޖީގެ ފެޑެރެލް މިނިސްޓަރު ފަވާދު ޗައުދަރީ އެވެ. އެޕަށް ނަން ދީފައި ވަނީ ހަނދު ބަލަން ހާއްސަކޮށްފައި އޮންނަ ކޮމިޓީ ރުއެތޭ ހިލާލު ކޮމިޓީ (އާރްއެޗްސީ) އަށް ނިސްބަތްކޮށެވެ.\nމި ވަގުތު ހަމައެކަނި ގޫގްލް ޕްލޭ ސްޓޯރުން ޑައުންލޯޑް ކުރެވޭ މި އެޕުން ހަނދާ ބެހޭ ވަރަށް ގިނަ މައުލޫމާތު ލިބޭނެ އެވެ. އޭގެ ތެރޭގައި ހަނދު ބެލުމަށް ބޭނުން ކުރާ ޒަމާނީ އުސޫލުތަކާއި ގަދީމީ އުސޫލުތަކާއި ތާރީހީ ގޮތުންނާއި ދިރާސީ ގޮތުން ހަނދާ ބެހޭ ގޮތުން ހޯދާފައިވާ ހޯދުންތަކާ ބެހޭ މައުލޫމާތު ހިމެނެ އެވެ.\nފިތުރު އީދާ ވެސް ދިމާކޮށް "ދަ ރުއެޓް" ލޯންޗް ކުރި އިރު، އެޕުން މެދުވެރިކޮށް ހިޖުރީ ކަލަންޑަރާއި ހަނދާއި އިރާއި އަދި އެ ނޫން ވެސް ޕްލެޓްނެޓްތަކާ ބެހޭ ވަރަށް ގިނަ މައުލޫމާތުތައް ވެސް ލިބޭނެ އެވެ.\nމިނިސްޓަރު ވިދާޅުވި ގޮތުގައި ޒަމާނީ ޓެކްނޮލޮޖީގެ އެހީގައި ހަނދު ބެލުމާއި ހަނދާ ބެހޭ މައުލޫމާތު ރައްޔިތުންނަށް ފޯރުކޮށް ދިނުމަކީ ސަރުކާރުގެ ވަރަށް މުހިއްމު މަސައްކަތެއް ކަމަށެވެ. އަދި މީގެ ސަބަބުން ޕާކިސްތާނުގެ ރައްޔިތުންގެ މެދުގައި ޓެކްނޮލޮޖީ އަށް އަހުލުވެރިވުން އިތުރުވެގެން ދާނެ ކަަމަށް ވިދާޅުވި އެވެ.\n"ދުރާލައި ހަނދާ ބެހޭ މައުލޫމާތު ލިބުމަކީ އިސްލާމް ދީނުގެ ހާއްސަ ދުވަސްތަކަށް ދުރާލައި ތައްޔާރުވާން ވެސް ލިބޭނެ ފުރުސަތެއް،" ފަވާދު ވިދާޅުވި އެވެ.\nއިތުރު ލިޔުންތައް އެސްޓްރޮނޮމީ ހަނދު މޮބައިލް އެޕްލިކޭޝަންސް


ރާއްޖެ-އިންޑިއާ ގުޅުން ގަބޫލުނުކުރަނީ މަޝްރޫއުތައް ހަޖަމު ނުވާ މީހުން\nރާއްޖެ އާއި އިންޑިއާ އާއި ދެމެދު އޮތީ ހާއްސަ ގުޅުމެއް ކަމަށާއި އެކަން ގަބޫލު ނުކުރެވިގެން އުޅެނީ ސަރުކާރުން ކުރިއަށްގެންދާ ތަރައްގީގެ މަޝްރޫއުތައް ހަޖަމް ނުކުރެވޭ ފަރާތްތަކަށް ކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެއެވެ.\nއިންޑިއާ ސަރުކާރުގެ އެހީގެ ދަށުން މ.ކޮޅުފުށީގައި މަގުބައްތި ޖެހުމުގެ މަޝްރޫއު ފެށުމަށް މިއަދު ބޭއްވި ރަސްމިއްޔާތުގައި ވާހަކަދައްކަވަމުން ޝާހިދު ވިދާޅުވީ އިންޑިއާ އާއި ރާއްޖޭގެ ގުޅުމަކީ ހާއްސަ ގުޅުމެއް ކަމަށާއި މި ގުޅުމަކީ ދެ ގައުމުގެ ރައްޔިތުންގެ ހިތާއި ހިތާއި ގުޅިފައި އޮތް ގުޅުމެއް ކަމަށެވެ.\nއަދި އެކަން މި ސަރުކާރުން ގަބޫލުކުރާ ކަމަށާއި އެކަން ގަބޫލުނުކުރެވިގެން އުޅޭ ބަޔަކީ މި ސަރުކާރުން ހިންގާ ތަރައްގީގެ މަޝްރޫއުތައް ފެނި އެކަމަށް ހިތްދަތިވާ ފަރާތްތައް ކަމަށް ޝާހިދު ވިދާޅުވިއެވެ.\n"ޒަމާނީ އިބާރާތުން ދަންނަވާ ކަމަށްވަނީނަމަ ހަޖަމު ނުކުރެވޭ ފަރާތްތައް. އަޅުގަނޑުމެން އެ ފަރާތްތަކުން ދައްކާ ވާހަކައަކަށް ބަލާކަށް ނުތިބޭނަން. މި ސަރުކާރުން ކުރަމުން ގެންދާނީ ރާއްޖޭގެ ރައްޔިތުންނަށް ފައިދާ ހުރި މަސައްކަތްތައް. ރާއްޖޭގެ ތަރައްގީ އަށް ކުރަން ޖެހުނު ކޮންމެ ކަމެއް ކުރާނަން. އެކަމުގައި ފަހެއް ނުޖެހޭނަން" ޝާހިދު ވިދާޅުވިއެވެ.\nމީގެއިތުރުން ޝާހިދު ވަނީ މި ސަރުކާރުން ރައްޔިތުންނަށް ބޭނުންވާ ހުރިހާ ކަމެއް ކޮށްދޭނެ ކަމުގެ ޔަގީންކަން ވެސް އަރުވާފައެވެ. އިންޑިއާ އިން އަންނަނީ މި ސަރުކާރުން ކުރިއަށްގެންދާ ތަރައްގީގެ ގިނަ ޕްރޮޖެކްޓުތަކަށް އެހީތެރިކަން ފޯރުކޮށްދެމުންނެވެ.\nޝާހިދު މިހެން ވިދާޅުވެފައިމިވަނީ "އިންޑިއާ އައުޓް" ގެ ނަމުގައި ސޯޝަލް މީޑިއާގައި ކެމްޕޭނެއް ފަށާފައިވާ ދަނޑިވަޅެއްގައެވެ. މިފަދަ ކެމްޕޭނެއް ފަށާފައިވަނީ ރާއްޖޭގައި ހަތިޔާރު އެޅި އިންޑިއާގެ ސިފައިން ތިބި ކަމަށް ބުނެ އެ ފަރާތްތައް ރާއްޖެއިން ބޭލުމަށް ބާރުއެޅުމުގެ ގޮތުންނެވެ.\nނަމަވެސް ރާއްޖޭގައި ހަތިޔާރު އެޅި ސިފައިން ނެތްކަމުގެ ޔަގީންކަން ދާދިފަހުން ބޭއްވި ނޫސްވެރިންގެ ބައްދަލުވުމެއްގައި އެމްއެންޑީއެފްގެ އިސްވެރިން ވަނީ ދެއްވާފައެވެ.\nޝުރުފާ މުހައްމަދު 14 މިނެޓު ކުރިން\nއިސްމާޢީލް އާޒިމް 28 މިނެޓު ކުރިން\nވަފީޤާ ޙާމިދު 28 މިނެޓު ކުރިން


League Ge Fahu Match Bayern Inn Faseyha Kamaai Eku Kaamiyaab Kohfi - Vaguthu\nކޮވިޑް-19: ހާލަތަށް ބަދަލެއް ނައިސް ދުނިޔެ އިތުރު ނުރައްކަލަށް! - 22 މިނެޓް ކުރިން\nލީގުގެ ފަހު މެޗު ބަޔާނުން ފަސޭހަކަމާއެކު ކާމިޔާބުކޮށްފި\n6 މަސް ކުރިން ( ޖޫން 28, 2020 )\nބަޔާންގެ ބައެއް ކުޅުންތެރިން.\nޖަރުމަނުގެ ބުންޑަސް ލީގާގެ ފަހު މެޗު ޗެމްޕިއަން ބަޔާން މިއުނިކުން ފަސޭހަކަމާ އެކު ކާމިޔާބުކޮށްފިއެވެ.\nވުލްފްސްބާގްއާ އެކުގައި ބަޔާން ކުޅުނު މެޗު ކާމިޔާބު ކުރީ 4-0 ގެ ނަތީޖާއަކުންނެވެ. މި މެޗު ކާމިޔާބު ކުރި އިރު ބަޔާން އިން ވަނީ ލީގުގައި 100 ލަނޑު ފުރިހަމަކޮށްފައެވެ.\nމެޗުގެ ފުރަތަމަ ލަނޑު، ބަޔާންގެ ކިންގްސްލޭ ކޯމަން ކާމިޔާބުކޮށްދިނީ މެޗު ފަށައިގެން ތިން ވަނަ މިނެޓުގެ ތެރޭގައެވެ. ގިނަ އިރު ބޯޅަ ހިފަހައްޓައިގެން ބަޔާން މޮޅަށް ކުޅުނު މެޗުގެ ދެ ވަނަ ލަނޑު ކާމިޔާބުކޮށްދިނީ މައިކަލް ކުއިސޭންސްއެވެ.\nމެޗުގެ ދެ ވަނަ ހާފްގައި ވުލްފްސްބާގެ ޖޯޝުއާ ގުއިލަވޯގިއާ އޭރިއާ ތެރެއިން ކުރި ފައުލަކާ ގުޅިގެން އޭނާ އަށް ރަތް ކާޑު ދެއްކިއެވެ. އަދި ބަޔާނަށް ލިބުނު ޕެނަލްޓީ ކާމިޔާބުކޮށްދިނީ ރޮބާޓް ލެވަންޑޮސްކީއެވެ. މެޗުގެ ފަހު ލަނޑު ކާމިޔާބުކޮށްދިނީ ތޯމަސް މުލާއެވެ.\nބަޔާނަށް މި މެޗުގައި ވަނީ ލަނޑު ޖަހާނެ ގިނަ ފުރުސަތުތަކެއް ލިބިފައެވެ.\nފަހު މެޗުން މޮޅުވެ ބަޔާން ލީގު ކާމިޔާބު ކުރިއިރު ވަނީ ގިނަ ރެކޯޑުތަކެއް ހޯދައިފައެވެ. އެގޮތުން ލީގުގައި މި ސީޒަންގައި އެންމެ ގިނަ ލަނޑު ޖެހި ކުޅުންތެރިޔާ އަދި އެސިސްޓް ހެދި ކުޅުންތެރިޔާ އަކީ ބަޔާންގެ ދެ ކުޅުން ތެރިންނެވެ. މީގެ އިތުރުން އެންމެ ޒުވާން މޮޅު ކުޅުންތެރިޔާ އަދި ލީގުގެ އެންމެ ހަލުވި ކުޅުންތެރިޔާވެސް ލިބިފައިވަނީ ބަޔާންގެ ކުޅުންތެރިންނަށެވެ. މިސީޒަންގައި ބަޔާންއަށް އަދި ބާކީ ޗެންމްޕިއަންސް ލީގު އެބަ އޮތެވެ.\nޗެމްޕިއަން ބަޔާން އަތުން މޮންޗެންގްލަޑްބަކް އަށް މޮޅެއް\nފަހަތުން އަރާ5ލަނޑު ޖަހާ މެއިންޒްގެ މައްޗަށް ބަޔާން ކުރިހޯދައިފި\nލެވަންޑޮސްކީގެ ދެ ލަނޑާއެކު ބަޔާން ތާވަލްގެ އެއްވަނައަށް


SunOnline: Dhaulathuge faisaagai jehifaeh nuvaane, dhenves alhuganduge gaigai atheh nuleveyne: Raees Yameen\nދައުލަތުގެ ފައިސާގައި ޖެހިފައެއް ނުވާނެ، ދެން ވެސް އަޅުގަނޑުގެ ގައިގައި އަތެއް ނުލެވޭނެ: ރައީސް ޔާމީން\nމުޙައްމަދު ނާއިލް ހަފީޒް 01 Dec 2021, 22:31\n"ޝުކުރިއްޔާ ރައްޔިތުން"ގެ ނަމުގައި މިރޭ ޕީޕީއެމް އޮފީހުގައި އޮތް ޖަލްސާގައި ރައީސް ޔާމީން ވާހަކަދައްކަވަނީ -- ފޮޓޯ/ ޓްވިޓާ\nދައުލަތުގެ އެއްވެސް ފައިސާއެއްގައި ޖެހިފައިނުވާނެކަމަށާއި ދެން ވެސް ދައުލަތުގެ ފައިސާއަށް ހިޔާނާތްތެރިވިކަމަށް ބުނެ އުފުލާ މައްސަލައެއްގައި އެ މަނިކުފާނުގެ "ގައިގައި އަތް ނުލެވޭނެ"ކަމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެއެވެ.\n"ޝުކުރިއްޔާ ރައްޔިތުން"ގެ ނަމުގައި މިރޭ ޕީޕީއެމް އޮފީހުގައި އޮތް ޖަލްސާގައި ދެއްކެވި ވާހަކަފުޅުގައި ރައީސް ޔާމީން ވަނީ އެ މަނިކުފާނަކީ ދައުލަތަށް ހިޔާނާތްތެރިވާނެ ބޭފުޅެއް ނޫންކަން ތަކުރާރުކުރައްވައިފައެވެ. މިއީ އެ މަނިކުފާނަށް ކޮށްފައިވާ ޖަލު ހުކުމް ބާތިލުކޮށް އެ މަނިކުފާނު މިނިވަންވުމަށްފަހު ޕޯޑިއަމެއްގައި އާންމުންނާ މުހާތަބުކުރެއްވި ފުރަތަމަ ފަހަރެވެ.\n"މިރޭ ވެސް އަޅުގަނޑު ދަންނަވާނީ، ދައުލަތުގެ ފައިސާއިން ވައްކަން ކޮށްގެން، ދައުލަތުގެ ފައިސާގައި ޖެހިގެން ހައްގު ޝަރީއަތެއް ކޮށްފިކަމަށްވަންޏާ، އަދުލުވެރިކަމާއެކީ ކަމެއް ބަލައިފިކަމަށްވަންޏާ ހަމަ މީގެ އަހަރުތަކެއް ކުރިން މި ޕޯޑިއަމްގައި ދެންނެވިގޮތަށް އަޅުގަނޑުގެ ގައިގައި އަތްލެވޭނެ ޖާގައެއް ނޯންނާނެ،" ރައީސް ޔާމީން ވިދާޅުވިއެވެ.\n"ޝުކުރިއްޔާ ރައްޔިތުން"ގެ ނަމުގައި މިރޭ ޕީޕީއެމް އޮފީހުގައި އޮތް ޖަލްސާގައި ރައީސް ޔާމީން ވާހަކަދައްކަވަނީ -- ފޮޓޯ/ ޕީޕީއެމް\nމިރޭ ވާހަކަފުޅުދައްކަވަމުން ރައީސް ޔާމީންވަނީ ގައުމުގައި އަދުލު އިންސާފު އޮތް މިންވަރާ މެދު ސުވާލު އުފައްދަވައިފައެވެ. އެ ގޮތުން އެންމެ މުހިންމީ އަދުލުގެ ދާއިރާގައި ރަނގަޅުކުރަންޖެހޭ ކަންކަން ރަނގަޅުކުރުންކަމަށް އެ މަނިކުފާނު ވިދާޅުވިއެވެ.\n"އެހެންވީމާ މިއަދު އަޅުގަނޑުމެން ސުވާލުކުރަން ޖެހެނީ ދިވެހިރާއްޖޭގައި އަދިވެސް އެންމެ ކޮރީ ކޮން ކަމެއްތޯއޭ. ހަމަ އަދުލުުގެ ނިޒާމު އެންމެ ކޮރީ. ކެރިގެން ވާހަކަދައްކަންވީ. މި ކަމުގެ ވާހަކަދައްކައިގެން ޖަލަށް ގެންދަންޏާ އަނެއްކާ ވެސް ގެންދަންވީ. އެކަމަކު އަޅުގަނޑުމެންނަށް ހަމަޖެހިގެން ކަންކަމެއް ކުރިއަށް ނުގެންދެވޭނެ، އަދުލުގެ ނިޒާމަކީ ހުރިހާ ނުފޫޒަކުން އެއްކިބައިވެފައިވާ އޮތް ނިޒާމެއްކަމަށް ރައްޔިތުން ގަބޫލުކުރާ ފެންވަރަށް ގެންގޮސްގެން ނޫނިއްޔަކާ،" އެ މަނިކުފާނު ވިދާޅުވިއެވެ.\nމިރޭގެ ޖަލްސާގައި ރައީސް ޔާމީންވަނީ އެ މަނިކުފާނު މިނިވަންކޮށްދެއްވުމަށް އެންމެ ފުރަތަމަ ދުވަހުން ފެށިގެން މަސައްކަތް ކޮށްދެއްވި އެންމެހާ ފަރާތްތަކަށް ޝުކުރު އަދާކުރައްވައިފައެވެެ. އަދި ދެން އިދިކޮޅުގެ ހަރަކާތްތައް ކުރިއަށްގެންދާނީ މާ ވަރުގަދަކޮށްކަމަށް ވެސް އެ މަނިކުފާނު ވިދާޅުވިއެވެ. އަދި އެ ކޯލިޝަނުން ކުރަނީ ގައުމީ މަސައްކަތެއްކަމަށް ވެސް ވިދާޅުވިއެެވެ.\n"ހަމަ ހުރިހާ ރައްޔިތުން ހެޔޮ އެދިގެން އަޅުގަނޑު ޖަލުން މިންޖުކޮށްދެއްވާތޯ ﷲއަށް ދުއާ ދެންނެވީ ހަމަ ކެނޑިނޭޅި އެއްވެސް ކަހަލަ ވަރުބަލިކަމެއް، ފޫހިކަމެއް، ނޫނިއްޔާ މިކަން ނުވެދާނެކަމުގެ ނާއުންމީދީ ޝުއޫރެއް ނެތި. އަޅުގަނޑުމެންނަށް މީގެ ނަތީޖާ ސިޔާސީ ގޮތުން ފެނިގެންދިޔަ،" ރައީސް ޔާމީން ވިދާޅުވިއެވެ.\nއިދިކޮޅުން މިރޭ ޖަލްސާއެއް ބާއްވާފައިވާއިރު އަންނަ ހުކުރު ދުވަހުގެ ރޭ ކާނިވާ ސަރަހައްދުގައި ރައީސް ޔާމީން ބައިވެރިވެވަޑައިގަންނަވާ ބޮޑު ޖަލްސާއެއް ބޭއްވުމަށްވަނީ ހަަމަޖެހިފައެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި މާލޭ ސިޓީ ކައުންސިލްގެ ހުޅުމާލެ ދާއިރާގެ ކައުންސިލަރު އިބްރާހިމް ޝުޖާއު ވިދާޅުވީ "މަރުހަބާ ރައީސް ޔާމީން"ގެ ނަމުގައި ބާއްވާ އެ ޖަލްސާގައި އެމަނިކުފާނު ދިވެހި ރައްޔިތުންނާ މުޚާތަބު ކުރައްވައި ވާހަކަފުޅު ދައްކަވާނެ ކަމަށެވެ.\nސުޕްރީމް ކޯޓުން އިއްޔެ އިއްވި ހުކުމުގައި ވަނީ ހައި ކޯޓުން ދެމެހެއްޓި ކްރިމިނަލް ކޯޓުގެ ހުކުމް ބާތިލް ކުރުމަށް ނިންމައިފައެވެ.\nއެ މައްސަލަ ބެއްލެވި ބެންޗުގެ ރިޔާސަތުގައި އިންނެވީ ފަނޑިޔާރު މަހާޒް އަލީ ޒާހިރުއެވެ. އޭނާގެ ރައުޔަށް އަނެއް ދެ ފަނޑިޔާރުން ވަނީ ތާއިދު ކުރައްވާފައެވެ. އެއީ ފަނޑިޔާރު ޑރ. މުހައްމަދު އިބްރާހިމާއި ފަނޑިޔާރު ޑރ. އަޒްމިރަލްދާ ޒާހިރެވެ.


Lee Min Ho Aky Dhari Eh Kamah Dhekey Dhekunu Africa Ge Muskulhi Ehge Sity Eh - Vaguthu\nދެކުނު ކޮރެޔާގެ އެކްޓަރުންގެ ތެރެއިން ލީ މިން ހޯއަކީ ދުނިޔޭގެ އެކި ހިސާބުތަކުގައި ވެސް ގިނަ ބައެއްގެ ލޯބި ހޯދާފައިވާ ފަންނާނެކެވެ.\nކޭ ޑްރާމާގެ ރަސްގެފާނުގެ ލަގަބު ލިބިފައިވާ ލީ މީން ހޯގެ ފުރަތަމަ މި ދާއިރާއަށް ވަދެފައިވަނީ މޮޑެލް ކުރުމުގެ ތެރެއިން 2003 ވަނަ އަހަރުއެވެ. އަދި މިން ހޯ އެންމެ ފުރަތަމަ ކުޅުނު ޑްރާމާ ބޯއީސް އޮވާރަ ފްލާވަސްއަށް 15 އަހަރު ފުރި އެކްޓިންގެ ދާއިރާގައި އުޅޭތާ 15 އަހަރު ފުރުން ފާހަގަ ކޮށްފައިވަނީ މި އަހަރުއެވެ.\nކާަމިޔާބު އެތައް ޑްރާމާއެއް ކުޅެފައިވާ މިން ހޯއަށް ދުނިޔޭގެ އެކި ހިސާބުތަކުން ސަޕޯޓަރުންގެ ލޯބި ދަނީ ލިބެމުންނެވެ. މިން ހޯއަށް އޮތް ސަޕޯޓާއި ލޯބި އެންގުމުގެ ގޮތުން ދެކުނު އެފްރިކާގެ މުސްކުޅިއަކު ލިޔެފައިވާ ސިޓީއެއްގައި ބުނެފައިވަނީ މިން ހޯއަކީ އޭނާއަށް، އޭނާގެ އަމިއްލަ ދަރިއެއް ފަދަ މީހެއް ކަމަށެވެ.\nމި މީހާގެ ސިޓީގައި ދެކުނު އެފްރިކާގައި މިން ހޯއަށް ސަޕޯޓް ކުރާ ވަރަށް ބައިވަރު މީހުން ތިބި ކަމަށާއި މިން ހޯ ކުރާ މަސައްކަތަށް ޝުކުރުވެރިވެފައިވެއެވެ.\nމިން ހޯއަކީ އޭނާއަށް ދަރިއެއް ކަމަށާއި އެކަހަލަ މުސްކުޅިއަކު ސަޕޯޓަރެއްގެ ގޮތުގައި ބަލައިގަންނަން އުއްމީދު ނުކުރާނެކަން އެނގޭ ކަމަށް ވެސް ލިޔެފައިވެއެވެ.\nސަޕޯޓަރުންނާއި އެކުގައި މަސައްކަތް ކުރާ އެހެން މީހުންގެ ސަބަބުން މާަޔޫސް ނުވުމަށާއި މިން ހޯގެ އެ ހިނިތުންވުމާއި އެކު މިހާރު ވެސް އޭނާ ކުރަމުންދާ މަސައްކަތް އެގޮތުގައި ކުރުމަށް ނަސޭހަތްތެރިވެފައިވެއެވެ.\nލީ މިން ހޯގެ ފާހަގަ ކޮށްލެވޭ ބައެއް ޑުރާމާތަކަކީ ''ބޯއީސް އޯވަރ ފުލާވާސް''، ''ސިޓީ ހަންޓާ''، ''ލެޖެންޑް އޮފް ބުލޫ ސީ'' ފަދަ ޑުރާމާތައް ހިމެނެއެވެ.


Hissaa akah2rufiyaa bahan MTCC in faaskoffi\nއެމްޓިސީސީން މިއަދު ބޭއްވި 2019 ވަނަ އަހަރުގެ އަހަރީ އާންމު ޖަލްސާ\nމޯލްޑިވްސް ޓްރާންސްޕޯޓްސް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން ހިއްސާ އަކަށް ދެ ރުފިޔާ ބަހަން ފާސްކޮށްފި އެވެ.\nއެމްޓީސީސީން ހިއްސާދާރަކަށް ދެ ރުފިޔާ ބަހާން ފާސްކޮށްފައި ވަނީ މިއަދު ބޭއްވި އެ ކުންފުނީގެ އަހަރީ އާންމު ޖަލްސާގަ އެވެ. ހިއްސާ ބަހާފައި މިވަނީ އަހަރު ދުވަހަށް ފަހު އެވެ. ދެހާސް އަށާރަ ވަނަ އަހަރުގެ ފައިދާއިން ހިއްސާދާރުންނަށް ޑިވިޑެންޑް ބަހާފައެއް ނުވެ އެވެ. އެ އަހަރު ފައިދާގެ ގޮތުގައި އެމްޓީސީސީ އަށް ލިބުނީ 34 މިލިއަން ރުފިޔާ އެވެ. ހިއްސާދާރުންނަށް އެ ފަހަރު ފައިދާ ނުބަހަން ނިންމީ ކުންފުނީގެ މާލީ ހާލަތު ދަށްވެގެނެވެ.\nމިއަދު ބޭއްވި އަހަރީ އާންމު ޖަލްސާގައި ޑިރެކްޓަރުންގެ ބޯޑުން ނިންމާފައި ވަނީ މޫނުމަތީ އަގުގެ ފަސް ރުފިޔާގެ ހިއްސާ އަކަށް ދެ ރުފިޔާ ކޮންމެ ހިއްސާދާރާކަށް ބަހާށެވެ. އަދި ހިއްސާ ބަހަން ނިންމާފައި ވަނީ މި މަހުގެ 10 ވަނަ ދުވަހުގެ ކުރިން އެ ކުންފުނީގައި ހިއްސާދާރުންގެ ގޮތުގައި ރެޖިސްޓްރީ ވެފައިވާ ފަރާތްތަކަށެވެ.\nއެމްޓީސީސީ އަށް މިދިޔަ އަހަރު 53.31 މިލިއަން ރުފިޔާ ސާފު ފައިދާގެ ގޮތުގައި ލިބިފައިވާއިރު މިއީ 2018 ވަނަ އަހަރާއި އަޅާ ބަލާއިރު 55.7 ޕަސެންޓް އިތުރު އަދަދެކެވެ.\nމޯލްޑިވްސް ސެކިއުރިޓީސް ޑިޕޮސިޓަރީގެ "ފަހިވޯޓް" މެދުވެރިކޮށް ބޭއްވި އެ ޖަލްސާގައި 25 ހިއްސާ ދާރުން ވަނީ ބައިވެރިވެފަ އެވެ. އަދި ޕްރޮކްސީ މެދުވެރިކޮށް 42 ހިއްސާ ދާރަކު ތަމްސީލު ކޮށްފައިވާއިރު ޖުމްލަ ބައިވެރިވި 67 ހިއްސާދާރުން، އަދި 5،550،390 ހިއްސާ އެވެ.\nޖަލްސާގައި އެމްޓީސީސީގެ ބޯޑަށް އާ ޑިރެކްޓަރުން ވެސް އައްޔަން ކުރި އެވެ. އެގޮތުން ސަރުކާރުގެ ފަރާތުން އެމްޓީސީސީގެ ބޯޑަށް އައްޔަން ކޮށްފައި ވަނީ، އެ ކުންފުނީގެ ޗެއާމަން މުހައްމަދު ފަހީމް، ސީއީއޯ އާދަމް އާޒިމް، އެގްޒެކެޓިވް ޑިރެކްޓަރު ޝާހިދު ހުސައިން މޫސާ، ސިނާން އަލީ އަދި މުހައްމަދު ފަރީދު އެވެ. އާންމު ހިއްސާދާރުންގެ ތެރެއިން ދެ މީހަކު ބޯޑަށް ކުރިމަތިލާފައިވާއިރު އައްޔަން ކޮށްފައި ވަނީ ގއ. ވިލިނގިލި، ހެޕީނައިޓް، ނަސްރަތު މުހައްމަދު އެވެ.\nމީގެ އިތުރުން އެ ކުންފުނީގެ 2019 ވަނަ އަހަރުގެ އޮޑިޓް ކޮށްފައިވާ ބެލެންސް ޝީޓާއި، ފައިދާ އާއި ގެއްލުމުގެ ހިސާބާއި، ޑިރެކްޓަރުންގެ ރިޕޯޓް އަދި 2018 ވަނަ އަހަރުގެ އަހަރީ އާންމު ޖަލްސާގެ ޔައުމިއްޔާ ޖަލްސާގައި ފާސް ކުރި އެވެ. އަދި 2020 ވަނަ އަހަރަށް އެ ކުންފުނީގެ އޮޑިޓަރުންގެ ގޮތުގައި ހިއްސާދާރުން ހޮވި ފަރާތަކީ ޕްރައިސްވޯޓާ ހައުސްކޫޕާސް އެވެ.


Roadha mahaai dhimaakoh Fihaara thakah baaru bodu!\nރޯދަމަހާ ދިމާކޮށް ފިހާރަތަކަށް ބާރުބޮޑު!\nރޯދަ މަހާއި ދިމާކޮށް ތަކެތީގެ އަގުތައް ދަނީ އުފުލެމުން\nއެސްޓީއޯ އިން ދަނީ އާންމު ކާނާގެ ބާވަތްތަކުގެ އަގުތައް ހިފެހެއްޓޭތޯ މަސައްކަތްކުރަމުން\nކ. މާލެ |6މެއި 2019 | ހޯމަ 22:33 | 5,432\nއެސްޓީއޯ ސުޕަރމާޓް - ރާއްޖެއެމްވީ\nކޮންމެ ރަމަޟާން މަހަކާ ދިމާކޮށް ބާޒާރުގައި ތަކެތީގެ އަގު ބޮޑުވާ ވާހަކައަކީ އާންމުން އެންމެ ކުރީއްސުރެ ކުރަމުން އަންނަ ޝަކުވާއެކެވެ. އާންމުކޮށް ކެއުމަށް ބޭނުންކުރާ ފިޔާ، މިރުސް، ލުނބޯ އަދި ތަރުކާރީގެ އަގުތައް ބޮޑުވާ ކަމަށް ގިނަ ފަރާތްތަކުން ބުނެއެވެ. މިހާރު މަރުކޭޓުގައި އެންމެ އަގު ބޮޑު އެއްޗެއްގެ ގޮތުގައި ފާހަގަކުރެވިފައި ވަނީ މިރުހެވެ. ކުރިން މިރުސް ކިލޯއެއް 100ރ އަށް ލިބެން ހުރިއިރު މިހާރު މާރުކޭޓުގައި މިރުސް ކިލޯއެއްގެ އަގު ވަނީ 1000ރ އަށް ވުރެ މައްޗަށް އުފުލިފައެވެ. ހަމައެކަނި މިރުހުގެ އަގަށް ބެލި ނަމަވެސް ރޯދަ މަހު ތަކެތީގެ އަގަށް އަންނަ ބަދަލު ފާހަގަކުރެވޭނެ އެވެ.\nރޯދަ މަހާ ދިމާކޮށް ތަކެތީގެ އަގުތައް އުފުލޭ މައްސަލައަށް ހައްލެއް ހޯދައި ދިނުމަށް މި ސަރުކާރުން ވަނީ މަސައްކަތް ފަށާފައެވެ. އެގޮތުން އެސްޓީއޯ ސުޕަރމާޓުން ވަނީ ގިނަ ކާބޯތަކެތީގެ ހޯލްސޭލް އަގުތައް ހެޔޮކޮށްފައެވެ. އެސްޓީއޯ ސުޕަމާރޓްގެ އަމިއްލަ ބްރޭންޑެއް ކަމަށްވާ "ޗޮއިސް" ބްރޭންޑްގެ ބާސްމަތީ ހަނޑުލާއި ކައްކާ ތެލުގެ އަގު ބޮޑުތަނުން ވަނީ ހެޔޮ ކޮށްފައެވެ. އަދި ރޯދަ މަހު އެންމެ ޑިމާންޑް ބޯޑުވާ ބާވަތްތައް ކަމަށްވާ އަލުވި، ފިޔާ އަދި ބިހުގެ އަގުތައް އެއް ހަމައެއްގައި ހިފެހެއްޓުމަށް އެސްޓީއޯ އިން އަންނަނީ މަސައްކަތްކުރަމުންނެވެ. އެގޮތުން މުޅި ރޯދަ މަހު ވެސް އެ ތަކެތި ހުސްނުވެ ހެޔޮ އަގުތަކެއްގައި ލިބެން ހުންނާނެ ކަމަށް އެސްޓީއޯ އިން ވަނީ ބުނެފައެވެ. މި ވަގުތު އެސްޓީއޯގެ ފިހާރަތަކުން ރީޓެއިލްކޮށް ފިޔާ ކިލޯއެއް ލިބެން ހުރީ 7ރ އަށް، އަލުވި ކިލޯއެއް 8.50ރ އަށް، ބިހެއް 1.50ރ އަށެވެ.\nރަމަޟާން މަހާ ދިމާކޮށް ވިޔަފާރިތަކަށް ބޮޑު ފައިދާއެއް ލިބެއެވެ. ހާއްސަކޮށް އާންމު ގޮތެއްގައި ކާބޯތަކެތީގެ ވިޔަފާރި ކުރާ ފަރާތްތަކާއި ފަރުނީޗަރު ވިއްކާ ފިހާރަތަކުގެ އިތުރުން ގޭތެރެއަށާއި ބަދިގެއަށް ބޭނުންވާ ސާމާނު ވިއްކާ ފަރާތްތަކުގެ ވިޔަފާރި އިތުރަށް ރަނގަޅުވެގެންދެއެވެ. މީގެ އިތުރުން ކާބޯތަކެތި ގިނަ އަދަދަކަށް އެތެރެކޮށްގެން ވެސް ގިނަ ބަޔަކު ރޯދަޔާ ދިމާކޮށް ވިޔަފާރި ފަށައެވެ.\nއެ ސުޕަރމާޓްތަކުގެ ވިޔަފާރި ރަނގަޅުވުމުގެ އިތުރުން ކުރަންޖެހޭ މަސައްކަތް ވެސް ބޮޑުވެ، މުދާތައް ގެންނަޖެހޭ އަދަދު ވެސް އިތުރުވެގެންދެއެވެ. އެގޮތުން ރާއްޖޭގެ އެންމެ ގިނަ ބަޔަކު ވިޔަފާރި ކުރާ އެސްޓީއޯ ސުޕަރމާޓުން ބުނީ ރޯދަމާހާ ދިމާކޮށް ކަސްޓަމަރުން އަންނަ އަދަދު އިތުރުވެފައިވާ ކަމަށާއި ސްޓޮކް ވެސް ވަރަށް ރަނގަޅަށް ބަލަހައްޓަން ޖެހޭ ކަމަށެވެ. ކަސްޓަމަރުންގެ ޑިމާންޑް މިދުވަސްވަރު އެންމެ ބޮޑީ ކާބޯތަކެތީގެ ސާމާނަށް ކަމަށް ވެސް އެ ސުޕަރމާޓުން ބުންޏެވެ.\nމީގެ އިތުރުން ރާއްޖޭގައި ފުޅާ ދާއިރާއެއްގައި ވިޔަފާރި ކުރަމުން އަންނަ ރެޑްވޭވް އިން ބުނީ ރޯދަމަސް ގާތްވުމާ އެކު ފިހާރަތަކަށް އަންނަ ކަސްޓަމަރުންގެ އަދަދު އިތުރުވެފައިވާއިރު އެ ކަސްޓަމަރުން އެދިގެން ރޯދަމަހަށް ހާއްސަކަށް ބައެއް ސާމާނުތައް އެތެރެކޮށްފައިވާނެ ކަމަށެވެ. އެގޮތުން ޓީވީ، އަދި ކަސްރަތު ކުރުމަށް ބޭނުންކުރާ ޓްރެޑްމިލް ފަދަ ތަކެތި އެތެރެކޮށްފައިވާނެ ކަމަށެވެ.\nކާބޯތަކެތީގެ އަގު އުފުލިގެން ދިޔަ ނަމަވެސް ގޭތެރޭގައި ބޭނުންކުރާ ސާމާނުގެ އަގުތައް ވަނީ ވަރަށް ބޮޑަށް ހެޔޮވެފައެވެ. އޭގެ އެންމެ ބޮޑު އެއް ސަބަބަކީ ފަރުނީޗަރު ވިއްކާ ފިހާރަތަކާއި ބަދިގޭގައި ގެންގުޅޭ ސާމާނާއި އިލެކްޓްރޯނިކް ސާމާނު ވިއްކާ ފިހާރަތަކުގައި ސޭލް އަޅުވާފައި ވުމެވެ. ގިނަ ތަންތަނުގައި ބޮޑު ޑިސްކައުންޓެއް ދެމުން އަންނަ އިރު ދޭ އިނާމްތަކުގެ އަގު އެތައް ލައްކައަކަށް އަރައެވެ.\nރޯދަ މަހާއި ދިމާކޮށް ފިހާރަތަކަށް ބާރު ބޮޑުވެފައިވާ މި ދަނޑިވަޅުގައި އާންމު ރައްޔިތުންގެ އުންމީދަކީ ހިފާ ގެންގުޅޭ ސާމާނާއި ބަދިގޭ ސާމާނުގެ އަގަށް އަންނަ ހެޔޮ ބަދަލުތައް ކާބޯތަކެއްޗަށް ވެސް އައުމެވެ. ވިޔަފާރިވެރިން ބުނާ ގޮތުގައި ކާބޯތަކެތީގެ އަގު މައްޗަށް ދާ މައިގަނޑު ސަބަބަކީ ބޭނުންވާ ވަރަށް މާކެޓަށް ސާމާނު ނުގެނެވުން ކަމަށެވެ. އެހެންކަމުން ބާޒާރުގައި ތަކެތި މަދުވާ ނަމަ އަގުތައް އުފުލާނެ ކަމަށާއި ހާއްސަކޮށް ކުރިއަށް އޮތީ ވިއްސާރަ މޫސުމަކަށް ވުމުން ރަށްރަށުން ގެންނަ ތަރުކާރީ އާއި މޭވާ އާއި ފަލަމަޑީގެ ބާވަތްތަކާއި ފަތާއި ކާށި ފަދަ ބާވަތްތަކުގެ އަގު އުފުލުން އެކަށީގެންވެއެވެ. ރޯދަމަހަކީ ކެއިން ބުއިމުގެ ބޮޑު މަހަކަށްވާ އިރު ބައެއް ވިޔަފާރިވެރިން އޭގެ ނާޖާއިޒް ފައިދާ ނެގުމަކީ ވެސް ތަކެތީގެ އަގު މައްޗަށް ދާ ސަބަބެކެވެ. އެގޮތުން ބާޒާރަށް ތަކެތި ނުނެރެ ސަޕްލައި ދަށްކުރުން ފަދަ ކަންކަން ކުރާކަން ފާހަގަކުރެވެއެވެ. ކޮންމެއަކަސް މި ރޯދަ މަހުގެ ތެރޭގައިވެސް މިފަދަ އެތައް ކަމެއް ފެނިގެންދާނެއެވެ.


FIFA ge development ge issveriyakah Wenger\nއާސެން ވެންގާ: ފީފާގެ ގްލޯބަލް ފުޓްބޯޅަ ޑިވްލަޕްމެންޓްގެ ޗީފް\nފީފާގެ ގުލޯބަލް ފުޓްބޯޅަ ޑިވްލަޕްމެންޓްގެ އިސްވެރިޔަކަށް، އާސެނަލްގެ ކުރީގެ ކޯޗް އާސެން ވެންގާ ހަމަޖައްސައިފި އެވެ.\nއާސެނަލްގެ ކޯޗްގެ މަގާމުގައި 22 އަހަރު ހޭދަ ކުރުމަށް ފަހު އެ ކުލަބުން ވެންގާ އިސްތިއުފާ ދިނީ މިދިޔަ އަހަރު ޖޫން މަހަށް ފަހު އެވެ. ފީފާގެ ވަޒީފާއަކީ އޭގެ ފަހުން ފުޓްބޯޅައިގެ ޓެކްނިކަލް މަގާމެއްގައި ވެންގާ މަސައްކަތް ކުރާނެ ފުރަތަމަ މަގާމެވެ. އާސެނަލްގެ ކޯޗް ކަމުން ވަކިވި ފަހުން ވެންގާ އެންމެ ގިނައިން ފެނުނީ ބީއިން ޓީވީގެ ފުޓްބޯޅަ އެނަލިސްޓެއްގެ ގޮތުގަ އެވެ. ފީފާއިން ބުނީ ފީފާގެ ޓެކްނިކަލް މަސައްކަތްތަކުގައި ވެސް އެންމެ އިސް ދައުރެއް އަދާ ކުރާނީ ވެސް ވެންގާ ކަމަށެވެ.\nބަޔާން މިޔުނިކްގެ ކޯޗް ކަން ވެންގާ އާ ގުޅުވިގެން ދިޔަިއރު، އެ ކުލަބުގެ މަގާމާ މިދަނޑިވަޅުގައި ހަވާލުވުމުގެ ވިސްނުމެއް ވެންގާ ނުގެންގުޅެ އެވެ. ފީފާގެ މަގާމު ހަވާލުވުމަށް ފަހު ވެންގާ ބުނީ ފީފާގެ މަގާމަކީ އާ ޗެލެންޖެއް ކަމަށާއި އަދި އޭނާ އަކީ މިހާރަށް ވުރެ ފުޅާ ދާއިރާއެއްގައި ފުޓްބޯޅަ އެނަލައިސް ކުރަން ބޭނުންވާ މީހެއް ކަމަށްވުމުން އެކަމަށް ފީފާގެ މަގާމަކީ އާ ޗެލެންޖަކަށް ވާނެ ކަމަށް ފްރާންސަށް ނިސްބަތްވާ ތަޖުރިބާކާރު ބުންޏެވެ.\nފީފާގެ ރައީސް ޖިއާނީ އިންފެންޓިނޯ ވިދާޅުވީ ފީފާގެ މަގާމަށް އަންނަން ވެންގާ އެއްބަސްވުމަކީ ފީފާއަށް ލިބިގެންދާ ބޮޑު ފަހްރެއް ކަމަށެވެ. އެއީ ވެންގާ އަކީ ފުޓްބޯޅައިގެ ނޮލެޖުގައި ދުނިޔޭގެ އެއް ތަޖުރިބާކާރު ފަރާތް ކަމަށް ވުމުން ކަމަށް އިންފެންޓިނޯ ވިދާޅުވި އެވެ.\nފީފާ އާސެން ވެންގާ\nއާސެނަލްއާމެދު ވަރަށް ކަންބޮޑުވޭ: ވެންގާ


ލަންކާގެ މިނިވަން ދުވަހުގެ މުނާސަބާގައި 60 މީހެއްގެ މައްޗަށް...\nލަންކާގެ މިނިވަން ދުވަހުގެ މުނާސަބާގައި 60 މީހެއްގެ މައްޗަށް އިއްވާފައިވާ މަރުގެ ހުކުމަށް ރައީސް ސިރިސޭނާ ލުޔެއް ދެއްވައިފި\nރައީސް ސިރިސޭނާ މި ނިންމެވުން ނިންމެވީ މި އަހަރުގެ ފެބްރުއަރީ މަހު4ވަަނަ ދުވަހު ފާހަގަ ކުރި އެގައުމުގެ މިނިވަން ދުވަހުގެ މުނާސަބާގަ\n6 ފެބްރުއަރީ 2017 | ހޯމަ 16:45\nސްރީލަންކާގައި 60 މީހެއްގެ މައްޗަށް އިއްވާފައިވާ މަރުގެ ހުކުމަށް ލުޔެއް ދެއްވާ އެ ފަރާތްތަކުގެ ހުކުމް، ސްރީލަންކާގެ ރައީސް މައިތްރިޕަލަ ސިރިސޭނާ އުމުރުދުވަހުގެ ޖަލު ހުކުމަކަށް ބަދަލު ކުރައްވައިފިއެވެ.\nރައީސް ސިރިސޭނާ މި ނިންމެވުން ނިންމެވީ މި އަހަރުގެ ފެބްރުއަރީ މަހު4ވަނަ ދުވަހު ފާހަގަ ކުރި އެގައުމުގެ މިނިވަން ދުވަހުގެ މުނާސަބާގައެވެ.\nސްރީލަންކާ ސަރުކާރުގެ ޖަލުތަކާބެހޭ ކޮމިޝަނަރު ނިޝާން ޑަނަސިންހަ ވިދާޅުވީ ރައީސް ސިރިސޭނާ 60 މީހެއްގެ މަރުގެ ހުކުމަށް ލުޔެއް ދެއްވީ ސްރީލަންކާ ސަރުކާރުގެ ޖަސްޓިސް މިނިސްޓަރު ވިޖެދާސަ ރާޖަޕަކްސަ ދެއްވި މަޝްވަރާގެ މަތިން ކަމަށެވެ.\nމަރުގެ ހުކުމަށް ލުޔެއް ދެއްވައި ޖަލުހުކުމަށް ބަދަލުކުރި ގިނަ ކުށްވެރިންނަކީ ގަސްދުގައި މީހުން މެރުމުގެ ކުށުގައި ހުކުމް ތަންފީޒު ކުރަމުންދާ މީހުންނެވެ.\nމީހުން މެރުމާއި، ރޭޕު ކުރުމާއި، ޑްރަގް ޓްރެފިކިން ފަދަ ސީރިއަސް ކުށްތަކަށް ސްރީލަންކާގެ ކޯޓްތަކުން މީހުންގެ މައްޗަށް މަރުގެ ހުކުމް އިއްވަމުން ގެންދިޔަ ނަމަވެސް، އެއްވެސް މީހެއްގެ މައްޗަށް އިއްވާފައިވާ މަރުގެ ހުކުމެއް 1976 ވަނަ އަހަރުގެ ފަހުން މިހާތަނަށް ތަންފީޒް ކޮށްފައެއް ނުވެއެވެ.


Vaccine Hoadhevumuga Ulhuvvanee Seedhaa Raees! - Vaguthu\nވެކްސިން ހޯއްދެވުމުގައި އުޅުއްވަނީ ސީދާ ރައީސް!\nކޮވިޑް-19 އިން ދިފާއުވުމަށްޓަކައި ރާއްޖެ އަށް ބޭނުންވާ ވެކްސިންތައް ހޯއްދެވުމުގައި އަމަލީ ގޮތުން މަސައްކަތް ކުރައްވަނީ ސީދާ ރައީސް އިބްރާހިމް މުހައްމަދު ސޯލިހް ކަމަށް ހެލްތު މިނިސްޓަރު އަހުމަދު ނަސީމް ރޭ ވިދާޅުވެއްޖެއެވެ.\nރާއްޖޭގައި ކޮވިޑްގެ ހާލަތު ގޯސްވެފައި ވަނިކޮށް، ރައީސް އޮފީހުގައި ނޫސްވެރިންނާ ބައްދަލު ކުރައްވައި ނަސީމް ވިދާޅުވީ އަވަށްޓެރި ގައުމުތަކުގެ ވެރިންނާ މަޝްވަރާ ކުރައްވައިގެން ވެކްސިން ހޯއްދެވުމުގައި ރައީސް ސޯލިހް ހާއްސަ އިސްކަމެއް ދެއްވައިގެން މަސައްކަތް ކުރައްވާ ކަމަށެވެ.\nނޫސްވެރިންގެ ބައްދަލުވުމުގައި ގިނަ ނޫސްވެރިން އަމާޒު ކުރި ސުވާލަކަށްވީ ރާއްޖޭގައި މިދިޔަ ފެބުރުއަރީ މަހުގެ ތެރޭގައި ފެށި ވެކްސިނޭޝަން ޕްރޮގްރާމް މެދުކެނޑިފައި އޮތުމުންނެވެ. ހާއްސަކޮށް ކޮވިޝީލްޑް ވެކްސިންގެ ދެ ވަނަ ޑޯޒް ޖަހަން ޖެހޭ ގިނަ މީހުންނަށް އަދިވެސް ވެކްސިން ޖެހިފައި ނުވާތީ އެކަމުގެ ކަންބޮޑުވުންތައް ނޫސްވެރިން ދިޔައީ ފުލުފުލުގައި ސަރުކާރުގެ އިސްވެރިންގެ ގާތުގައި ޝަކުވާ ކުރަމުންނެވެ.\nކޮވިޝީލްޑް ހުސްވެ ރާއްޖެ އިން ގަތް ވެކްސިން ވެސް މިހާތަނަށް ނުލިބި ލަސްވާތީ މިހާރު ދެމުން އަންނަނީ ޗައިނާގެ ސިނޯފާމް ވެކްސިނެވެ.\nމިނިސްޓަރު ވިދާޅުވީ ވެކްސިން ލިބުމުގައި ލަސްތަކެއް ދިމާވެފައިވަނީ ވެކްސިން ޝިޕްކުރުމުގައި ދިމާވި މައްސަލަތަކެއްގެ ސަބަބުން ކަމަށެވެ. އެސްޓްރަޒެނެކާ ވެކްސިންގެ 700،000 ޑޯޒް ގަތުމަށް ސަރުކާރުން އެއްބަސްވެފައިވާއިރު، ވެކްސިންގެ ޝިޕްމެންޓް ޖޫން މަހު ފުރަތަމަ ހަފްތާ ރާއްޖެއަށް ނުލިބޭނެ ކަމަށް ވެސް އޭނާ ވިދާޅުވިއެވެ.\nނަމަވެސް މި ޝިޕްމެންޓް ޖޫން މަހުގެ ފަހު ކޮޅު ލިބޭނެ ކަމަށް ބެލެވޭ ކަމަށް މިނިސްޓަރު ނަސީމް ވިދާޅުވިއެވެ.\nނަސީމް ވިދާޅުވީ އިތުރު ވެކްސިން ހޯދުމަށް ކުރަމުންދާ މަސައްކަތުގެ ތެރެއިން ރަޝިއާގެ ސްޕަޓްނިކް ވެކްސިން ހޯދުމުގެ މަސައްކަތް މިހާރު ކުރަމުންދާ ކަމަށެވެ. މިނިސްޓަރު ވިދާޅުވި ގޮތުގައި ސްޕަޓްނިކް ވެކްސިންގެ 200،000 ޑޯޒް ގަތުމަށް ވަނީ ނިންމައިފައެވެ.\nމި ނޫސްވެރިންގެ ބައްދަލުވުމުގައި ރައީސް ސޯލިހް ވިދާޅުވީ ކޮވިޑުން ދިފާއުވުމުގެ ވެކްސިންގެ އެންމެ ޑޯޒެއް ވެސް އަދި ނުޖަހާ ގައުމުތައް ހުރިއިރު، އާބާދީގެ ބޮޑު ބަޔަކަށް ފުރަތަމަ ޑޯޒު ނިންމައި ރާއްޖެ ހިމެނެނީ ވެކްސިން ޖެހުމުގެ ކުރީ ސަފުގައި ކަމަށެވެ. އަދި އިތުރު ވެކްސިން ލިބުމުގައި ދަތި ވަނީ ދަތުރުފަތުރު ކުރުމުގައި ހުރި ދަތިތަކުގެ ސަބަބުންނާއި ބައެއް ގައުމުތައް އަދިވެސް ބަންދުކޮށްފައި އޮތީމަ ކަމަށް ވިދާޅުވިއެވެ.\nރައީސް ވިދާޅުވި ގޮތުގައި ރާއްޖެއަށް ވެކްސިން ހޯދަން އުޅުނު އިރު ސިއްހީ ތަޖުރިބާކާރުންގެ ފަރާތުން ލަފާ ލިބުނީ އެންމެ އަވަހަށް ލިބުނު ވެކްސިނުން އެއް ޑޯޒު ނަމަވެސް ވީހާވެސް ގިނަ ރައްޔިތުންނަށް ދެވޭތޯ ބެލުމެވެ. އެގޮތުން ފުރަތަމަ ޑޯޒު 69 އިންސައްތަ މީހުން ޖެހިއިރު ދެވަނަ ޑޯޒު 35 އިންސައްތަ މީހުން ޖަހާފައިވާ ކަމަށް ވިދާޅުވިއެވެ.\nރާއްޖޭގެ ވެކްސިނޭޝަން ޕްރޮގްރާމް މިދިޔަ ފެބުރުއަރީގައި ފެށީ އިންޑިއާއިން ރާއްޖެ އަށް ހަދިޔާކުރި ކޮވިޝީލްޑްގެ ދެ ލައްކަ ޑޯޒްއާއެކުއެވެ. އޭގެއިތުރުން އިންޑިއާ އިން ވަނީ ރާއްޖެ އަށް އިތުރު އެއް ލައްކަ ކޮވިޝީލްޑް ޑޯޒް ވެސް ހަދިޔާކޮށްފައެވެ.\nއޭގެ ފަހުން، ސަރުކާރުން ވަނީ ސިރަމް އިންސްޓިޓިއުޓްއާ އެކު އެއްބަސްވުމެއް ގާއިމުކޮށް ދެ ލައްކަ ކޮވިޝީލްޑް ޑޯޒް ގެނައުމަށް އެއްބަސްވި އިރު، އޭގެ ތެރެއިން އެއް ލައްކަ ޑޯޒް ރާއްޖެ ވަނީ ގެނެސްފައެވެ. ބާކީ އެއް ލައްކަ ޑޯޒް ގެންނާނެ ދުވަހެއް ނޭނގެއެވެ.\nމެއި 26, 2021 11:50\nގައުމުގެ ހާލަތު މިއިން އެއްވެސް ދުވަހަ ކު ނުދާވަރަށް ދަށަށް ވެއްޓި އަގަޔާ އަތާދިމާ ނުވާ ހިސާބަށް ރައްޔިތުން ބި ކަވެއްޖެ.\nމެއި 26, 2021 17:43\nމިރާއްޖެއިން މިފެންނަނީ ބަލާލި ކޮންމެ ދިމާލަކުންވެސް ހިތާމަވެރި މަންޒަރުތައް!! މިއީ އަޅެ 2018 ވަނަ އަހަރުން ފެށިގެން ހާދަހާވާ ރަނގަޅަށް ކުރިއަރަމުން އައި ގައުމެކޭ!! އުމްރާނީ ގޮތުންނާ އިގްތިސޯދޯ ގޮތުން ބެލިކަމުގައިވިޔަސް!! މިރާއްޖެއަށް ޙަރާންކޯރުވާ ބަޔަކު ސީދާ އިންޑިޔާއާއި ގުޅިގެން ކަޅުފައިސާ ބޭނުންކޮށްގެން ބޮޑެތި ދޮގުތައް ހަދައިގެން އޮޅުވާލުމާއި މަކަރު ހެދުމުގެ ތެރެއިން ރައްޔިތުންގެ އަތުން މިވަނީ ވެރިކަން ފޭރިގަންފަ!! އޭގެ ވަރަށްބޮޑު ހެއްކެއް ވޯޓް ކަރުދާސްތައް އަންދާލާ ނައްތާލުން!! ހަމަ ގަސްތުގަ ގައުމު އަޑިގަނަޑަކަށް ވައްޓާލީ އިންޑިޔާ އަޑީގަ އޮވެގެން!! ނާގާބިލް ތަންދޮރު ނުދަންނަ ކޮރަޕްޓް ބަޔަކު ވެރިކަމަށް ގެނެވުނީމާ މިރާއްޖޭގައި އިންޑިޔާއިން ކުރަން ބޭނުންވާ ކޮންމެކަމެއް ކުރެވޭނެކަން އިންޑިޔާއަށް ރަނގަޅަށް އެނގިތިބެ އިންޑިޔާ ފުރުސަތުގެ ބޭނުންކުރަމުން މިގައުމު މިނިވަންކަމާއި އިސްތިގުލާލާ ކުޅެވޭނެ ބާރު މިރާއްޖޭގެ އެކި ކަންކޮޅުތަކުގައި އަވަސްކަމާއެކު ފަތުރަމުން އެގެންދަނީ!! ކެރަފާ މިނިސްޓަރުގެ ބޮލަށް ސަވާރުވެގެން އިންޑިޔާއިން 100 ނަރުހުންނާ 40 ޑޮކްޓަރުން އެގެންނަނީ ސިއްޙީ ނިޒާމްވެސް ހައިޖެކްކުރުމަށް!! މިރާއްޖެގެ މުއްސަނދިކަން ދަމައިގަނެ ކުދިވިޔަފާރިތަކުގެ ތެރެއަށްވަދެ ރާއްޖޭގެ ވިޔަފަރީގެ ކޮންޓްރޯލްވެސް ނަގަން ޕްލޭންތައް ހަދާ މީހުން މިރާއްޖެއަށް އެތެރެކުރަމުން އެގެނަދަނީ!! މިއީ ހަމަ ހިތާމަ ހުރިކަމެއް!! ނާގާބިލް ތަނެއްދޮރެއް ނުދަންނަ މީހަކު ވެރިއަކަށް ރައްޔިތުން ހޮވީމަ ވާނެ ހުރިހާކަމެއް މިރާއްޖޭގައި ވަމުންދާތަން މިފެންނަނީ!! 25 އަހަރު ވަންދެން މަޖްލިސްތެރޭ ހުރި ލޮސްގަހެއް ގެންގޮސް ރައިސް އޮފީސްތެރޭ އިންދިޔަސް ހަމަވާނީ ޅޮސް ގަހަކަށް!! އާރެއްނުލާނެ!! ރައްޔިތުން އެއްގޮތަކަށްވެސް ނުފެނޭ މަޑުންތިބޭކަށް!! ކަޝްމީރުގެ މުސްލިމުންގެ މަތިން ހަނދާންލުރާހާލުގައި އެންމެތިބެ މިކަންކަމާ ދެކޮޅަށް ނިކުމެ ރައްޔިތުން ބަސްބުނަންޖެހޭ!! މިހާރު އެދިމާކުރަނީ އިންޑިޔާގެ ކޮންސިލޭޓެއް އައްޑޫގައި ހުޅުވަން!! މިއީ އަބުދުﷲ ޝާހިދާ ސަރުކާރުން އާނބަސް ބުނެގެން އަނެއްކާވެސް ހިންގާ ޖަރީމާއެއް!!\nޥެ ކްސިން ގެއްލުނީތޯ؟\nއެއަތުން ފަލަސްތީނު ދި ހިފައިގެން ހުރެ ފަލަސްތީނަށް ތާއީދު ކުރާ ގައުމުތައް ކައިރި އަށް ގޮސް ވެކްސިން ދޭށޭ ބުނީމާ ބުނާނީ ޑަބްލިއު އެޗް.އޯ އިން ހޯދާށޭ. އެމީހުންގެ އަތުން އެއްޗެއް ލިބޭނީ އެމީހުން ސިޔާސަތުތަކަށް ތާއީދު ކުރާ މީހުންނަށް. އަހަރުމެން ޖެހޭނީ މަސަައްކަތް ކޮށް މިބަލިން ސަލާމަތްވާން\nލޮކ ކޮޑައުން އެއް ނޫން އެ ކަމަ ކު އެއް ކޮށް މަސައް ކަތް ހުއްޓުވާލައިފި އަނެއް ކާވެސް ދޮޅު އަހަރު ކުރިން ގައުމު އޮންހާލަތައް ވައްޓާލައިފި މިވެރިން ނަށް ގައުމު ހިންގާ ކަށް ނޭގުނު.\nމެއި 26, 2021 12:00\nޢައްޑޫއަށް ވެސް ކޮންސޫލޭޓް މެދުވެރިކޮށް ވެކްސިން ފޮދެއް ހޯދަވާ ދެއްވާ، ނަންނޯޓްކޮށް ގެން ފޯނުއަތަށް ލައިގެން އޮވެ އޮވެ ނުގުޅައިގެން މިއުޅެނީ\nދެން ތި އެހެން މީހަކާ ހަވާލުކުރަންވެއްޖެ އެންނު. އެހެންވެޔޭ ތިކަން ނުވެގެން ތި އުޅެނީ.\nމެއި 26, 2021 12:02\nދުޢާ ދެވި ކަމަށް ބުނާ ވެރިން ގެ ހާލަތު އެބަ ފެނޭ. މޭ ކުނު ފުމުނަސް ގާހަ ކައަ ކަށް ނުފުމޭނެ. މޮޔަ ފުޅުވީތޯ...\nމެއި 26, 2021 15:38\nދުއާ ދެއްވި ވެރިއެއް ވިއްޔާ ހުރިހާ ކަމެއް ބޭނުންވާއިރަށް ވޭތަ؟ ރަސޫލު ބޭކަލުންވެސް އިމްތިހާނު ކުރެއްވި. އެހެންވީމަ މީ އަދި ކުޑަ ކަމެއް ދޯ\nމަސައް ކަތް ހުއްޓުވާލު ކީ ކޮވިޑްން ސަލާމަތް ވާން އޮތް ހަލެއް ކަމަށް ދެ ކޭ ވެރިން މިތަދު މަޑު ކަމުން އަރައި ގަންނަނީ ކިހިނެށްތޯ މަސައް ކަތް ކުރެވޭނެ އުސޫލުތައް ގާއިމް ކޮއްނުދެއް ވުމަ ކީ ދެރައެއް.\nމެއި 26, 2021 12:28\nތިޔަ ނުވީ ތިކަންވެސް\nމެއި 26, 2021 12:46\nއަނެއްކާ އެހެން ބްރޭންޑެއްގެ ވެކްސިން7ލައްކައިން ގެނައުމުގެ ކުރިން މޯޑީ ވެކްސިންގެ ފުރަތަމަ ޑޯޒް ޖެހި މީހުން ގަޔަށް ޖަހަން ވެކްސިން ހޯދުން މުހިންމު. ރައްޔިތުން ވެރިކަން ހަވާލުކުރީމަ މުސާރަ ކައިގެން، އަމާ ބުނާތީ ފަރަށްދާ އުސޫލުން ވެރިކަން ކުރިޔަކަސް ކަމަކު ނުދާނެ.\nމެއި 26, 2021 12:50\nސަފީހަކާއި ހަވާލު ކުރުމުން ތިކަންތައްވެސް ނުވީ\nފިދަންބެ އެއިނީ ބޮދާފިލާ އިންނަގޮތަށް ބިރުން ނޫންވެރިންދެކެ ކޮއްފާނެ ސުވާލަކަ ތިމާއަށް ޖަވާބު ދެވޭނެތޯ ހޯދާލަ ހޯދާލާ ފިދަނަ މާރިޔާ ފިދަނަ އިބޫ\nމެއި 26, 2021 15:39\nނަސީބެއް ޔާމީނު ކަހަލަ މިނިކާ ވަގަކަށް ނުވިކަން\nއޮތުން މޮޅުކޮންމެ ވެރިކަމަކަށް މަތިން ދެއްވާނެ ގަދަބާރެއް ﷲ ރައީސް ސޯލިހަށް ހެޔޮރަހުމަތް ލައްވާށި އާމީން\nމެއި 26, 2021 13:42\nމެއި 26, 2021 13:58\nޕްރެސް ކޮންފަރަންސް ބަލަންވެސް އުދަގޫ، މީހާމުޅިން ހާސް ވެފަ އަގައޮޅި. ބޮޑީލެންގުއެޖްއިން ދައްކަދޭދޮގުތަކެއް ހަދާ އޮޅުވާލަނީކަން. ބޮޑު ދެބަންދިހާރެއް. ޢެވަރައްލޮލުފިޔަޖަހާ ދެއަތް ދެއަތައް ހިފައިގަނެގެން ތިބޭނީ ދޮގުހަދާތީވެ.\nމެއި 26, 2021 15:04\nރައްޔިތުން ބިކކކކކކކ ކަވީ ކިހިނެތްވެގެން؟،،ސިޔާސީ މީހުންނާ މަޖިލިސް މެންބަރުންގެ ފަހަތުން ނުދުވާ، ރައްޔިތުން ގެ ހައްގުތައް ހޯދަން އަތާ އަތްގުޅަންވީ ،،މަޖިލިސް މެމްބަރުން ވިސްނަނީ އެމީހުން ގެ ބަނޑު ފުރޭތޯ،،\nމެއި 26, 2021 15:13\nރައްޔިތުން ބި ކަވީ ކިހިނެތްވެގެން؟،،ސިޔާސީ މީހުންނާ މަޖިލިސް މެންބަރުންގެ ފަހަތުން ނުދުވާ، ރައްޔިތުން ގެ ހައްގުތައް ހޯދަން އަތާ އަތްގުޅަންވީ ،،މަޖިލިސް މެމްބަރުން ވިސްނަނީ އެމީހުން ގެ ބަނޑު ފުރޭތޯ،،\nމެއި 26, 2021 15:16\nކިހާ ވަރަކުން ދާނެބާ ؟\nމިގޮތަށް ރައްޔިތުން ގޭބަންދުގައި\nއާއްމުދަނީހޯދާ މީހުންނަށް ދެވޭބޮޑު\nހިންގާ ބަންގާޅީން މުއްސަދިވެއްޖެ!\nމިކަންކަންބަލާނެ ދެކޭނެ ބަޔަކު\nނެތް! ބަލިނުޖެހި ސަލާމަތުންތިބި\nމެއި 26, 2021 15:59\nގައުމުގަ ކޮވިޑުފެތުރުމާ ކޮވިޑުން ވައްކަންކުރުމާ އިސްލާމްދީނަށް ފާޅުކަން ބޮޑުގޮތެއްގައި ފުރައްސާރަ ކުރުމާ ޖިންސީ ފުރައްސާރަ ކުރާ ފަރާތްތަކުން ގާނޫނުގެ ތެރެއިން ފޮރުވުމުގެ މުގުލުގަވެސް ހުއްނެވީ ހަމަ ސީދާ ރައީސް. މީ ތިގެނައި ހެޔޮވެރިކަން.\nމެއި 26, 2021 16:16\nމުރާލި ކޮވިޑްސާލިޙް އިނގޭ، ކުކުޅު ރުހަ ކަށްކަމުން ރޮށިފިހަމުން ރޭގަނޑުގެ ބާކީ ބައިގަ ކީރިތި ކުރައްވަމުން ހެނދުނު އޮފީހަށް ގޮސް ވެކްސިން ހޯދުމުގަ އެކަމް ދެވަ ޑޯޒް ކޮވިސީޑް ނުލިބި ގިނަ ރައްޔަތުން ބިރުވެރިކަމުގަ، ކިހާ މަސައްކަތެއް ދޯ އެ ކުރައްވަނީ ؟ގުންބޯ ހެއްދޭނީ އައްޑޫ ރައްޔަތުން އޯކޭ ކޮވިޑްސާލިޙް؟\nތީނައަށް އަނެއް ކާ ތި ކަންވާނެތަ؟\nރޮއެރޮއެ ކަރުނަފޮދު ފުޅި ފުޅިއަށް އަޅާފަ ޖަހަން ފަށާ ދެން..!\nމެއި 26, 2021 16:23\nކެރަފާ ނަސީމް ތީ ނަމަކައް ހުންނަ މީހެއްތާ ދައުލެތުގެ ހަރަދުގަ އުަލެލަން މިނިސްޓަރ ކަމުގަ ތިހުންނަނީ ހެލްތުގެދާއިރާގަ ތަޖުރިބާ އެއް ނެއްމީހެއް\nއެހެންވެ ތި ކަން ނުވެގެން މި އުޅެނީ!\nހާސް ބަސްތަކަކުން ކިޔައި ނުދިނެއް ކަމަކު ތިޔަ ލިބުން ސުލޯވާނެ ވަރު ސުރުޚީ ކިޔާލުމުން ފަހުމު ވެއްޖެ.\nމެއި 26, 2021 17:25\nނިކަން މިނިސްޓަރުންނާއި މަޖްލިސް މެންބަރު ނިކުމެ މިކޮވިޑްގައި މިވަރަށް މީހުން މަރުވަނީ ކީއްވެގެން ބަލާލަބަލާ މަޖްލިސްތެރޭގައި ތިބެގެން ފެލުނަކަސް ރައްޔިތުންނަށް ވާ އެއްކަމެއްވެސް ނެތް ކައިފަ ބޮއިފަ މަޖާކުރުންނޫން ކަމެއްނުކުރޭ ފަހަރަކު އަކުރަކަ އުނިއިތު ގެނައުން އެކަނި


SunOnline: Haramfulhu bodukurumuge mashroou Rasgefaanu ifthithaahu kohdhevvaifi\ndate_range އަންގާރަ 22 އޮކްޓޯބަރ 2019\nޙަރަމްފުޅު ބޮޑުކުރުމުގެ މަޝްރޫޢު ރަސްގެފާނު އިފްތިތާޙްކޮށްދެއްވައިފި\nމުހައްމަދު ޖަވާދު ޔޫސުފު 12 Jul 2015, 12:24\nމައްކާގެ ޙަރަމްފުޅު ބޮޑުކުރުމުގެ މަސައްކަތް ކުރަމުން ގެންދަނީ\nމައްކާ (ޖުލައި 12) : މައްކާގެ ޙަރަމްފުޅު ބޮޑުކުރުމަށް ސައޫދީ ސަރުކާރުން ހިންގަމުން ގެންދާ ބިޔަ މަޝްރޫޢުގައި ހިމެނޭ ތިންވަނަ ބައި ބިނާކޮށް ނިމުމާ ގުޅިގެން ސައޫދީ ރަސްގެފާނު ސަލްމާން ބިން އަބްދުލްއަޒީޒު، ރޭ އެބައި އިފްތިތާހް ކޮށްދެއްވައިފި އެވެ.\nއަލަށް ބިނާކުރި މިބައަކީ ހަތަރު ލައްކަ ހަތްދިހަ އަކަމީޓަރުގެ ސަރަހައްދެކެވެ. މިތަނުގައި 1.8 މިލިޔަން މީހުންނަށް ނަމާދުކުރެވޭނެ ކަމަށްވެ އެވެ. މާތްވެގެންވާ މައްކާގެ ޙަރަމްފުޅު ބޮޑުކުރުމަށް ސައޫދީ ސަރުކާރުން ހިންގަމުން ގެންދާ ބިޔަ މަޝްރޫޢުގައި ތަވާފް ކުރާބައި ބޮޑުކުރުން ވެސް ހިމެނެ އެވެ. މިގޮތުން އެއްފަހަރާ އެއްލައްކަ ހަތްހާސް މީހުންނަށް ތަވާފް ކުރެވޭވަރަށް ތަވާފްގެ ބައި ބޮޑުކުރުމުގެ މަސައްކަތްދަނީ ކުރަމުންނެވެ. ތަވާފްގެ ބަޔަށް ބޮޑުކުރާ ސަރަހައްދުގެ މަސައްކަތް ނިމި އަންނަ އަހަރުގެ ރަމަޟާން މަހަށް އެބައި ވެސް ހުޅުވުމަށް ވަނީ އަމާޒު ކަނޑައަޅާފަ އެވެ.\nމައްކާގެ ޙަރަމްފުޅު ބޮޑުކުރުމުގެ މަސައްކަތް ފުރަތަމަ ފެއްޓެވީ މުސްލިމުންގެ ދެވަނަ ޚަލީފާ ކަމަށްވާ އުމަރުބިން ޚައްތާބުގެ ޚިލާފަތުގެ ދުވަސްވަރުގަ އެވެ. އެއަށް ފަހު އިސްލާމީ ތާރީޚުގެ އެކި މަރްހަލާތަކުގައި އެކަން ކުރަމުން ގެންގޮސްފައިވެ އެވެ. މިހާރު ހަރަމްފުޅު ބިނާކުރަމުންގެންދާ ޒަމާނީ ފެންވަރުގައި ބިނާކުރުމުގެ މަރްޙަލާތައް ވެސް އައިސްފައިވަނީ މަޑުމަޑުން އެކިފަހަރުމަތިންނެވެ.\nޙަރަމްފުޅު ބޮޑުކުރުމުގެ މަސައްކަތް ކޮންމެ ދުވަސްވަރެއްގައި ވެސް ކުރަމުން ގެންގޮސްފައި ވަނީ އިސްލާމީ މިޢްމާރީ ފަންނުތަކާއި އިސްލާމީ ޑިޒައިންތަކާ އެއްގޮތަށެވެ. މައްކާގެ ޙަރަމްފުޅު ބޮޑުކުރުމަށް ސައޫދީ ސަރުކާރުން މިހާރު ހިންގަމުން ގެންދާ ބިޔަ މަޝްރޫޢު ފަށާފައިވަނީ އެންމެފަހުން އަވަހާރަވި ސައޫދީ ރަސްގެފާނު އަބްދުﷲ ބިން އަބްދުލްއަޒީޒްގެ ރަސްކަމުގަ އެވެ. މިއީ މައްކާގެ ޙަރަމްފުޅު ބޮޑުކުރުމަށް މުޅި އިސްލާމީ ތާރީޚުގައިވެސް ހިންގާފައިނުވާފަދަ ބޮޑު ބިޔަ އަދި ޚަރަދުބޮޑު މަޝްރޫއެކެވެ. (އަލްޖަޒީރާ)


Raajjey gai 2025 vana aharun feshigen single use plastic manaa kuran Majilihun garaareh faas kohffi – adduLIVE\nރާއްޖޭގައި ޕްލާސްޓިކު މަނާކުރާ ގަރާރެއް ފާސްކޮށްފި\nJul 01, 2019, 14:32 އަހުމަދު ނަސޫހް\nދިވެހި ރާއްޖޭގައި އެއްފަހަރު ބޭނުންކުރުމަށް ފަހު އުކާލާ ޕްލާސްޓިކު، 2025 ވަނަ އަހަރުން ފެށިގެން މަނާ ކުރުމަށް ރައްޔިތުންގެ މަޖިލީހުން މިއަދު ގަރާރެއް ފާސްކޮށްފިއެވެ.\nޕްލާސްޓިކު ވެފައިވަނީ ދުނިޔޭގެ ކަނޑުތަކާއި ތިމާވެއްޓަށް ބޮޑު ނުރައްކަލެއް ކުރިމަތިކުރުވާ ކުންޏަކަަށެވެ. އޭގެ ނުރައްކާ ބޮޑުވެ މުޅި ދުނިޔެއިން ވެސް އަންނަނީ ޕްލާސްޓިކު މަދުކުރުމަށް ފިޔަވަޅުތަކެއް އަޅަމުންނެވެ.\nމަޖިލީހުން ގަރާރެއް ފާސްކޮށްފައިމިވަނީ، ޣިޔާސުއްދީން އިންޓަނޭޝަނަލް ސްކޫލުގެ ދަރިވަރުންތަކެއް އިސް ނަގައިގެން މަޖިލީހުގެ ތިމާވެއްޓާ ބެހޭ ކޮމިޓީއަށް ހުށައެޅި ހުށައެޅުމަކާ ގުޅިގެންނެވެ. 17 ސްކޫލަކުން ބައިވެރިވެ މިހުށައެޅުން ކޮމިޓީން ބަލައިގަނެ ވަނީ ދިރާސާ ކުރުމަށް ފަހު މަޖިލީހުގެ ތަޅުމަށް ގަރާރެއް ފޮނުވާފައެވެ.\nމިއަދު ގަރާރަށް ވޯޓަށް އެހުމުން ވޯޓުގައި ބައިވެރިވި 64 މެމްބަރުންގެ އިއްތިފާގުން ގަރާރު ވަނީ މަޖިލީހުން ފާސްވެފައެވެ. އެގޮތުން 2025 ވަނަ އަހަރުން ފެށިގެން ރާއްޖޭގައި އެއް ފަހަރު ބޭނުންކުރުމަށް ފަހު އެއްލާލާ ޕްލާސްޓިކު ފުޅިއާއި ހޮޅި އަދި ކޮތަޅު ފަދަ ތަކެތި ބޭނުންނުކުރެވޭ ގޮތަށް ހެދުމަށާއި އާންމުން ޕްލާސްޓިކާއި ދުރުކުރުމަށް ޕްރޮގްރާމްތައް ބޭއްވުމަށް ގަރާރުގައި ހިމަނާފައިވެއެވެ.


Medal akah vure insaanehge furaana muhihmuvee meehaa ah thaureefu\nމެޑެއްޔަކަށް ވުރެ އިންސާނެއްގެ ފުރާނަ މުހިއްމުވީ މީހާއަށް ތައުރީފު\nއޭނާ އާއެކު ވާދަކުރި މީހާ ގެނބޭ މަންޒަރު ރޮޖާ ކެސުގޭ އަށް ފެނުނުއިރު އޭނާ އޮތީ ވަރަށް ކުރިން ރޭސް ނިންމަން މިސްރާބު ޖަހާފަ އެވެ. ނަމަވެސް ވާދަވެރިޔާ ގެނބޭތަން ފެނިފާ އޭނާ ރޭސް ދޫކޮށްލާފައި އެމީހާ ސަލާމަތްކުރަން އަވަސްވެގަތީ އެވެ.\nކުޅިވަރު ކުޅުންތެރިއެއްގެ ކިބައިގައި ހުންނަން ޖެހޭ އެންމެ ރަނގަޅު އެއް ސިފައަކީ ކުޅިވަރުގެ އަޚްލާގެވެ. ފިލިޕީންސްގެ ރާޅާއަޅާ މީހަކު ވަނީ އޭނާއަކީ ކުޅިވަރުކުޅުންތެރިންނަށް ނަމޫނާއެއްކަން ސާބިތުކޮށްދީ ގިނަ ބައެއްގެ ތައުރީފު ހޯދާފަ އެވެ.\nރާޅާއެޅުމުގެ މުބާރާތެއްގައި ބައިވެރިވި މިމީހާއަށް އޭނާއާއެކު ވާދަކުރާ އެހެން މީހަކު ގެނބޭ މަންޒަރު ފެނުނީ މުބާރާތުގައި ރާޅާ އަޅަމުން ދަނިކޮށެވެ.\nރޮޖާ ކެސުގޭ ނަމަކަށް ކިޔާ މި މީހާ އެއްގޮތަކަށް ވެސް މުބާރާތާ ދޭތެރޭ ވިސްނާލުމެއް ނެތި ގެނބެމުންދިޔަ އިންޑޮނީޝިޔާގެ އަރިޕް ނޫރްހިދާޔަތު ސަލާމަތް ކުރުމަށް އަވަސްވެ ގަތެވެ. އޭނާގެ ސާފްބޯޑު ހަލާކުވެ އޭރު އެމީހާ އޮޔާ ދަމައިގަންނަނީ އެވެ.\nމި ހާދިސާ ހިނގީ 2019 ސައުތުއީސްޓް އޭޝިއަން (އެސްއީއޭ) ގޭމްސްގެ ފިރިހެނުންގެ ލޯންޗްބޯޑު އޯޕަން ސާފިން މުބާރާތުގަ އެވެ.\nއޭނާ އާއެކު ވާދަކުރި މީހާ ގެނބޭ މަންޒަރު ރޮޖާ ކެސުގޭ އަށް ފެނުނުއިރު އޭނާ އޮތީ ވަރަށް ކުރިން ރޭސް ނިންމަން މިސްރާބު ޖަހާފަ އެވެ. ނަމަވެސް ވާދަވެރިޔާ ގެނބޭތަން ފެނިފާ އޭނާ ރޭސް ދޫކޮށްލާފައި އެމީހާ ސަލާމަތްކުރަން އަވަސްވެގަތީ އެވެ. ރޭހަކަށް ވުރެ އިންސާނެއްގެ ފުރާނަ މުހިއްމު ވީމަ އެވެ.\nޖެފާސަން ގެނުއެލަސް ކިޔާ މީހަކު އޭނާގެ ފޭސްބުކް ޕޭޖްގައި ކޮށްފައިވާ ޕޯސްޓެއްގައި ބުނެފައިވާ ގޮތުގައި އަރިޕް ނޫރްހިދާޔަތު އަކީ އިންޑޮނީޝިޔާގެ ލޯންގްބޯޑް ސެންސޭޝަން އެކެވެ. ނަމަވެސް އެ ދުވަހު މޮނަލިޒާ ޕޮއިންޓްގައި އޮތް މުބާރާތުގައި ވާދަކުރަނިކޮށް އޭނާގެ ބޯޑު ބިންދައިގެން ގޮސް ވަރުގަދަ ތިން ރާޅެއްގެ ދަށުވީ އެވެ. އެ މަންޒަރު ފެނިފައި އެހެން ސާފަރެއް ކަމަށްވާ ރޮޖާ ކެސުގޭ މުބާރާތް ދޫކޮށްލާފައި އައިސް އަރިޕްގެ ފުރާނަ ސަލާމަތް ކޮށްދިނީ އެވެ. އެދުވަހު އޭނާ ރޭހައިގެން ކުރިޔަށް ދިޔަނަމަ ގޯލްޑް މެޑަލް ލިބުމުގެ ފުރުސަތު އޮތް ނަމަވެސް އޭނާ އެއަށް ވުރެ ބޮޑަށް މީހެއްގެ ފުރާނަ ސަލާމަތްކުރަން އިސްކަން ދިނީކަމަށް އެ ފެބީ ޕޯސްޓްގައި ވެއެވެ.\nރޮޖާ ކެސުގޭގެ މި އިންސާނިއްޔަތުން ފުރިގެންވާ އަމަލުގެ ވާހަކަ ވަރަށް އަވަހަށް ސޯޝަލް މީޑިއާގައި ވައިރަލް ވެ އެސްއީއޭ ގޭމްސް 2019ގެ ޓީމުގެ އޮފިޝަލް ޕޭޖްގައި ވެސް ރޮޖާ އަށް ވަރަށް ތައުރީފުކޮށް މެސެޖެއް ލިޔެފައި ވެއެވެ.\nރޮޖާގެ ވާހަކަ ސޯޝަލް މީޑިއާގައި ވައިރަލް ވުމާއެކު އޭނާގެ ބައެއް އެކުވެރިން ވަނީ ރޮޖާގެ ރަނގަޅުކަމުގެ އިތުރު ވާހަކަތައް ވެސް ޝެއާ ކޮށްފަ އެވެ. ރޮޖާގެ އެކުވެރިން ބުނާ ގޮތުގައި އޭނާއަކީ ވަރަށް ރަނގަޅު މީހެކެވެ. އޭނާގެ އޮންނަނީ 'ރަނުގެ ހިތެކެވެ.'\nފައި ބިންދައިގެން ގޮސްފައިވާ ކުއްތާއެއް މަގުމަތިން ފެނިގެން އެސޮރު ގެންގޮސްގެން އަމިއްލަ ޚަރަދުގައި ބޭސްކޮށްދިން ވާހަކައެއް ރޮޖާގެ ރަހުމަތްތެރިއަކު ކިޔައިދިނެވެ.\nދުނިޔެއަށް ރޮޖާ ކަހަލަ ގިނަ މީހުން ބޭނުންވާ ކަމަށް މި މުބާރާތުގެ ކޮމެންޓޭޓަރު ބުންޏެވެ.\nފިލިޕީންސްގެ ސާފިން އެސޯސިއޭޝަނުން ވެސް ވަނީ ރޮޖާ އަށް ތައުރީފުކޮށް ބަޔާނެއް ނެރެފަ އެވެ.\n"ކުޅިވަރުކުޅޭ ކޮންމެ މީހަކުވެސް ބޭނުންވާނީ އެމީހަކު ކުޅޭ ކުޅިވަރަކުން ކުރިއަރައި ދާށެވެ. މުބާރާތްތަކުން މެޑަލްތައް ހޯދުމަށް އެމީހުން ވަރަށް ބުރަކޮށް މަސައްކަތް ކުރާނެ އެވެ. ނަމަވެސް ކާމިޔާބެއް ލިބުމުގެ ފުރުސަތު އޮއްވާ އެ ފުރުސަތު ދޫކޮށްލާފައި އޭނާގެ ވާދަވެރިއެއްގެ ފުރާނަ ސަލާމަތްކުރަން ދާނީ އިންސާނިއްޔަތުކަމުގެ މިސާލެއް ފަދަ މީހެކެވެ،" ފިލިޕީންސްގެ ސާފިން އެސޯސިއޭޝަންގެ ބަޔާނުގައި ބުނެފައި ވެއެވެ.


Gaanoonee Column: Kunfuni uvaalan beynuntha?\nގާނޫނީ ކޮލަމް: ކުންފުނި އުވާލަން ބޭނުންތަ؟\nކޮންމެ މީހަކުވެސް އަމިއްލަ ވިޔަފާރިއެއް ފެށުމުގެ މަޤްޞަދުގައި، ކުންފުންޏެއް އުފައްދާ މަސައްކަތް ފަށަނީ ފޮނި ހުވަފެންތަކާއި އެކުގައެވެ. މި ވިޔަފާރި ކުރިއެރުވުމަށް ބުރަ މަސައްކަތްތަކެއްކޮށް، ވަގުތުތަކެއް ހޭދަކޮށް، އެތައް ފައިސާއެއް ޚަރަދުކޮށް އަދި އެންމެ ފަހުގެ އުކުޅުތައް ބޭނުންކުރެއެވެ. ނަމަވެސް ކޮންމެވެސް ސަބަބަކާހުރެ ވިޔަފާރި ހުއްޓުމަކަށްއައިސް، ކުންފުންޏަށް ގެއްލުންތައްލިބި ބަނގުރޫޓުވާތަން މިދަނީ ފެންނަމުންނެވެ. އެސަބަބަކީ އަމިއްލަ ބާރުގެ ދަށުގައިވާ ސަބަބެއްނަމަވެސް، ނުވަތަ އާލަމީ ބަލިމަޑުކަމެއްފަދަ ބާރުނުފޯރުވޭ ސަބަބެއް ނަމަވެސް، ވިޔަފާރި ހުއްޓި ކުންފުންޏަށް ބޮޑެތި ގެއްލުންތައްވާން ފެށުމުން ކުންފުނި އުވާލުމަކީ، އެޙާލަތުގައި ކުރުން އެންމެ މަސްލަޙަތު ބޮޑު ގޮތަށްވެއެވެ. ވީމާ، ކުންފުނި އުވާލަން ބޭނުންވާނަމަ ޢަމަލުކުރަންވީ ގޮތަށް ބަލާލަމާތޯއެވެ؟\nކުންފުނި އުވާލުމަށް ޑިރެކްޓަރުންގެ ބޯޑުން ނިންމުން\nކުންފުންޏެއް އުވާލުމުގެ ފުރަތަމަ މަރުޙަލާއަކީ، ކުންފުނީގެ ޑިރެކްޓަރުންގެ ބޯޑުން ބޭއްވޭ ޖަލްސާއެއްގައި، ކުންފުނި އުވާލުމަށް ޑިރެކްޓަރުންގެ މެދުގައި ފާސްކުރެވޭ ޤަރާރަކުން ކުންފުނި އުވާލުމަށް ނިންމުމެވެ. ނަމަވެސް އެންމެފަހު ނިންމުން ނިންމާނީ ކުންފުނީގެ ޙިއްޞާދާރުންގެ މެދުގައި ބޭއްވޭ އާންމު ޖަލްސާއެއްގައި، ކުންފުނި އުވާލުމަށް ފާސްކުރެވޭ ޚާއްޞަ ޤަރާރަކުންނެވެ. މި ޤަރާރުގައި ކުންފުނި އުވާލުމަށް ނިންމިފައިވާކަމާ، އައްޔަނުކުރެވޭ ލިކުއިޑޭޓަރއަކީ ކޮބައިކަމާއި އަދި ލިކުއިޑޭޓަރގެ ފީ ނުވަތަ މުސާރަ ބަޔާންކުރެވިފައި އޮންނަންވާނެއެވެ.\nލިކުއިޑޭޓަރއެއް އައްޔަނުކުރުމުގައިވާ ޝަރުތުތައް\nކުންފުނި އުވާލުމުގެ ނިންމުން ނިންމާ ޖަލްސާގައި، އެކުންފުންޏެއް އުވާލުމުގެ މަސައްކަތްކުރުމަށް ލިކުއިޑޭޓަރއެއް އައްޔަނުކޮށް އަދި އެފަރާތަށްދޭނެ މުސާރައެއްވެސް ކަނޑައަޅަންވާނެއެވެ. ލިކުއިޑޭޓަރއަކީ ކުންފުނި އުވާލުމުގެ މަސައްކަތް ހަވާލުކުރެވޭ ފަރާތަށްވެފައި، ލިކުއިޑޭޓަރއެއްގެ ގޮތުގައި އުވާލެވޭ ކުންފުނީގެ ޑިރެކްޓަރެއް، ޙިއްޞާދާރެއް ނުވަތަ މުވައްޒަފެއް އައްޔަނުކުރުމަކީ ހުއްދަކަމެއްނޫނެވެ. އަދި އައްޔަނުކުރެވޭ ފަރާތަކީ ކުންފުނި އުވާލުމުގެ މަސައްކަތް ކުރެވޭނެފަދަ ޤާބިލިއްޔަތުކަން ލިބިފައިވާ މީހަކަށްވުމަކީ ލާޒިމުކަމެކެވެ. ހަމައެހެންމެ އެފަރާތަކީ، އެކުންފުންޏެއްގެ ވިޔަފާރީގެ މަޞްލަޙަތުއޮތް ފަރާތެއް ކަމުގައިވެގެން ނުވާނެއެވެ. ހަމަމިއާއެކު ވައްކަމާއި، ޙީލަތް އަދި ޓެކުންފަދަ ކުށެއް ސާބިތުވެފައިވާ ނުވަތަ ސާބިތު ދަރަންޏެއް އަދާނުކޮށް އޮތް މީހަކުކަމުގައި ވެގެންނުވާނެއެވެ.\nކުންފުނި އުވާލުމުގެ މަސައްކަތާއި ލިކުއިޑޭޓަރ ހަވާލުވާތާ7ދުވަހުގެ ތެރޭގައި، އެކަން ރެޖިސްޓްރަރ އޮފް ކޮމްޕެނީސްއަށް އަންގަންވާނެއެވެ. މީގެއިތުރުން، މިކަން އާންމުކޮށް އަންގާ އިއުލާންކުރަންވެސް ވާނެއެވެ.\nކުންފުނީގެ މުދަލާއި، ދަރަންޏާއި އަރަނި އެނގޭނެ ފަދައިން ރިޕޯޓެއް ތައްޔާރުކޮށް، އެކިފަރާތްތަކުން ކުންފުންޏަށް ލިބެންޖެހޭ ފައިސާ ހޯދުމަކީ ލިކުއިޑޭޓަރގެ މަސްޢޫލިއްޔަތެކެވެ. އަދި ކުންފުނިން އެހެންފަރާތެއްގެ މައްޗަށް ދަޢުވާކުރަންޖެހޭނަމަ ނުވަތަ އެހެން ފަރާތަކުން ކުންފުނީގެ މައްޗަށް ކޯޓަށް މައްސަލައެއް ހުށަހަޅާފައިވާނަމަ، އެދަޢުވާއެއްގައި ކުންފުނި ތަމްސީލުކުރުމަށް ވަކީލުން އައްޔަނުކުރުމަކީވެސް، ލިކުއިޑޭޓަރގެ މަސްޢޫލިއްޔަތެކެވެ. ހަމައެހެންމެ، ކުންފުނީގެ ދަރަނިތައް އަދާކުރުމާއި އަދި ދަރަނި އަދާކުރުމަށްފަހު ކުންފުނީގެ ފައިސާ އިތުރުވާނަމަ، އެފައިސާ ކުންފުނީގެ ޙިއްޞާދާރުންގެ މެދުގައި ބެހުމަކީވެސް ލިކުއިޑޭޓަރގެ މަސްޢޫލިއްޔަތުގެ ތެރޭގައި ހިމެނޭކަމެކެވެ. މިސާލަކަށް، އިމާރާތްކުރުމުގެ މަސައްކަތްކުރާ ކުންފުންޏެއްގައި، ކުންފުނީގެ މުދަލުގެގޮތުގައި ތަފާތު މެޝިންތައް ހުރެދާނެއެވެ. އަދި ވިޔަފާރި ފުޅާކުރުމަށްޓަކައި އެހެންފަރާތަކުން ލޯނެއްވެސް ނަގާފައި އޮވެދާނެއެވެ. ނުވަތަ އެހެން ފަރާތަކަށް ލޯނެއް ދޫކޮށްފައިވެސް އޮވެދާނެއެވެ. މިޙާލަތުގައި ކުންފުނީގެ މުދާތައް ވިއްކާލައިގެންނަމަވެސް، ކުންފުނިން ނަގާފައިވާ ދަރަނި އަދާކުރުން ލާޒިމުވާނެއެވެ. އަދި ކުންފުނީގެ ޙިއްޞާދާރުންނަށް ކުންފުނިން އެއްވެސް ފައިސާއެއްދެވޭނީ، މި ދަރަނި ދެއްކުމަށްފަހުގައެވެ. އަދި ކުންފުނިން އެހެންފަރާތަކަށް ދޫކޮށްފައިވާ ލޯނު އަނބުރާ އެފަރާތުން ނުދައްކާނަމަ، އެފައިސާވެސް ހޯދުމަކީ ލިކުއިޑޭޓަރގެ ޒިންމާއެކެވެ.\nލިކުއިޑޭޓަރގެ މަސައްކަތް ނިމުމުން ދެން ކަންތައްކުރަންވީގޮތް\nލިކުއިޑޭޓަރގެ މަސައްކަތް ނިމުމުން ކުންފުނީގެ ޙިއްޞާދާރުންގެ ޖަލްސާއެއް ބާއްވާ، ކުންފުނީގެ ދަރަންޏާ އަރަންޏާއި ދެންވެސް ކުންފުންޏާއިމެދު ޢަމަލުކުރިގޮތް ހިމެނޭގޮތަށް، ލިކުއިޑޭޓަރ ތައްޔާރުކޮށްފައިވާ ރިޕޯޓެއް، ޙިއްޞާދާރުންނާއި ޙިއްޞާކުރަންޖެހޭނެއެވެ. އަދި މިޖަލްސާގައި ލިކުއިޑޭޓަރގެ ރިޕޯޓު ފާސްކުރުމުން، ކުންފުނި އުވާލުމަށްއެދި މިނިސްޓްރީ އޮފް އިކޮނޮމިކް ޑިވެލޮޕްމަންޓަށް ހުށަހެޅުމުން ކުންފުނި އުވާލައިދޭނެއެވެ.\nވިޔަފާރި ހުއްޓުމަކަށްއައިސް އިތުރަށް ކުރިޔަށްނުދާނެކަން ޔަޤީންވުމުން، ކުންފުނި އުވާލުމަކީ ޤާނޫނީގޮތުން އެންމެ ބުއްދިވެރިގޮތެވެ. ސަބަބަކީ، ކޮންމެ އަހަރަކުވެސް ކުންފުނީގެ އަހަރީ ފީ ދެއްކުން ލާޒިމުވާތީ، ފައިދާއެއް ނުލިބި ގެއްލުމުގައި ވިޔަފާރިކުރުމަށް ކުންފުނި ބޭއްވުމަށްވުރެ، ކުންފުނި އުވާލުމުން އެތައް ފައިސާއެއް ރައްކާކުރެވޭނެތީއެވެ. މީގެއިތުރުން، ކުންފުނި އުވާލުމުގެ މަސައްކަތް ޤާނޫނީ ހަމަތަކުގެމަތިންކޮށް ނިންމާލުމަކީ، ކުންފުނީގެ ޙިއްޞާދާރުންގެ ބޮލުގައި ފަހުން އެޅިދާނެ ޤާނޫނީ ޒިންމާތަކުން، ބަރީއަވެވޭނެ ހަމައެކަނި ގޮތް ކަމުގާވާތީއެވެ.


Ithuru 215 meehakah Covid jehi, Rajje haas kamuge there ah\n215 މީހުން ޕޮޒިޓިވްވެ، ރާއްޖެ ހާސްކަމުގެ ތެރެއަށް\nސިއްހީ އޮފިޝަލުންތަކެއް ކޮވިޑް ފަރުވާގެ މަސައްކަތުގައި: މިރޭވެސް ގިނަ ބަޔަކު ވަނީ ޕޮޒިޓިވްވެފައި -- ފޮޓޯ: އަހުމަދު އަޝްހާދު އަބްދުﷲ (ޖެރީ)\nމިދިއަ 24 ގަޑިއިރުގެ ތެރޭ ރާއްޖެއިން އިތުރު 215 މީހުންގެ ރިކޯޑް އަދަދެއް ކޮވިޑަށް ޕޮޒިޓިވްވެ ރާއްޖެ ހާސް ކަމުގެ ތެރެއަށް ވައްޓާލައިފި އެވެ.\nއަަލަށް ގިނަ ބަޔަކު ޕޮޒިޓިވްވި އިރު އޭގެ ތެރޭގައި ހިމެނެނީ 149 ދިވެހިންނާއި ބަންގަލާދޭޝްގެ 54 މީހަކާއި އިންޑިއާގެ ހަތް މީހުނާއި އަވަށްޓެރި ސްރީ ލަންކާގެ ދެ މީހަކާއި ނޭޕާލްގެ ދެ މީހަކާއި އިންޑޮނޭޝިއާގެ ރައްޔިތެކެވެ. މިއަދު މިހާ ގިނަ އަދަދަށް މީހުން ޕޮޒިޓިވްވި އިރު އިއްޔެ ވެސް 156 މީހަކަށް ރާއްޖޭގައި ކޮވިޑް ބަލި ޖެހުނެވެ.\nއެޗްޕީއޭއިން އާންމު ކުރާ ކޮވިޑް މައުލޫމާތު ހިމެނޭ ޓްވީޓް\nމިހާ ގިނަ އަދަދަކަށް މިރޭ މީހުން ޕޮޒިޓިވް ވުމުން ރާއްޖޭގައި ކޮވިޑް ބަލި ޖެހުނު މީހުންގެ އަދަދު ވަނީ 4164 އަށް އުފުލިފަ ވެ. މި އަދަދު މި އައީ މިދިއަ ހަފުތާއެއްހާ ދުވަހުގެ ތެރޭގައި ކޮންމެ ދުވަހަކުހެން ރިކޯޑް އަދަދަކަށް މީހުން ކޮވިޑަށް ޕޮޒިޓްވްވަމުން ދާތީ ވަރަށް ކަންބޮޑުވުމެއް އުފެދި ކުރިން ލުއި ދިން ބައެއް ފިޔަވަޅުތައް އަލުން އަޅާފައިވެސް ވަނިކޮށެވެ.\nމިރޭ ގިނަ އަދަދެއްގެ ޕޮޒިޓިވް ނަތީޖާ އާއިރު މިރޭ 89 އަހަރުގެ ދިވެހި ފިރިހެނަކުވެސް ވަނީ އެ ބަލީގައި މަރުވެފަ އެވެ، ޝިފާއެއް ނެތް މި ބަލީގައި ބޭރު މީހުން ވެސް ހިމެނޭ ގޮތަށް ރާއްޖެ މިހާތަނަށް 18 މީހަކު މަރުވެފައި ވެއެވެ. އިއްޔެވެސް ކޮވިޑްޖެހުނު މީހަކު މަރުވި އެވެ.\nމިހާރު މިހާތަނަށް ކޮވިޑްގައި މަރުވި ދިވެހިންގެ އަދަދަކީ 13 އެެވެ. ބިދޭސީންގެ ފަސް މީހުންވެ.


United salaamaiyy kohdhinee Ronaldo, Bayern aai Juventus aneh burah - One Online\nރޮނާލްޑޯގެ ގޯލަށްފަހު އޭނާ އުފާފާޅުކުރަނީ --- ފޮޓޯ/ ޔޫއެފާ\nޔުނައިޓެޑް ސަލާމަތް ކޮށްދިނީ ރޮނާލްޑޯ، ބަޔާންއާއި ޔުވެންޓަސް އަނެއް ބުރަށް\nޔޫއެފާ ޗެމްޕިއަންސް ލީގުގައި ރޭ މެންޗެސްޓާ ޔުނައިޓެޑުން ކުޅުނު މެޗުގެ ފަހު މިނެޓުގައި ކްރިސްޓިއާނޯ ރޮނާލްޑޯ ޖެހި ގޯލާއެކު އެޓީމުން އެޓަލާންޓާ އަތުން ޕޮއިންޓެއް ހޯދައިފިއެވެ.\nއެޓަލާންޓާގެ ދަނޑުގައި ރޭ ކުޅުނު މެޗު 2-2 އިން ނިމިފައިވާއިރު، މެޗުގައި ޔުނައިޓެޑުން ޖެހި ދެ ގޯލުވެސް ކާމިޔާބު ކޮށްދިނީ ރޮނާލްޑޯއެވެ. މިހާތަނަށް ޔުނައިޓެޑުން ޗެމްޕިއަންސް ލީގު ގުރޫޕް ސްޓޭޖުގައި ކުޅުނު ހަތަރު މެޗުން އެޓީމު ހަތް ޕޮއިންޓް ހޯދާފައިވާ އިރު، އަދިވެސް އޮތީ ގުރޫޕް އެފްގެ އެއްވަނައިގައެވެ. މިހާތަނަށް ގުރޫޕް ސްޓޭޖުގެ ދެ މެޗެއްގައި ޔުނައިޓެޑުން ފަހު ވަގުތު ގޯލު ޖަހައިގެން ސަލާމަތް ވެއްޖެއެވެ. އެ ގޯލުތައް ޔުނައިޓެޑަށް ކާމިޔާބުކޮށްދިނީ "މިސްޓާ ޗެމްޕިއަންސް ލީގު"، ރޮނާލްޑޯއެވެ.\nމެޗުގެ ކުރީކޮޅުގައި އެޓަލާންޓާ އިން ލީޑު ނެގީ ޖޯސިފް އިލިކް ޖެހި ގޯލުންނެވެ. އެ ގޯލާއެކު ލީޑުގައި ހާފު ނިންމާލަން އެޓަލާންޓާއިން ވިސްނި ނަމަވެސް ރޮނާލްޑޯގެ ހިތްގައިމު ގޯލަކާއެކު ޔުނައިޓެޑުން ފުރަތަމަ ހާފުގެ ފަހު މިނެޓުގައި ނަތީޖާ ހަމަހަމަ ކުރިއެވެ. ނަމަވެސް ދެވަނަ ހާފުގެ ކުރީކޮޅުގައި ކްރިސްޓިއަން ޒަޕާޓާ ޖެހި ގޯލާއެކު އެޓަލާންޓާއިން އަނެއްކާވެސް ލީޑު ނެގިއެވެ.\nއެޓަލާންޓާންއިން ތިން ޕޮއިންޓު ޔަގީން ކުރަން ދަނިކޮށް، 91 ވަނަ މިނެޓުގައި ރޮނާލްޑޯ އޭނާގެ ދެވަނަ ގޯލު ޖެހިއެވެ. އޭރިއާ ބޭރުން އޭނާ ފޮނުވާލި ބާރު ވޮލީ އަމާޒުކޮށްލީ ގޯލުގެ ކަނަށެވެ. ހިތްގައިމު ގޯލާއެކު ރޮނާލްޑޯ ވަނީ ޔުނައިޓެޑަށް ޖެހިޖެހިގެން ހަތަރު ޗެމްޕިއަންސް ލީގު މެޗުގައި ގޯލު ޖަހައިދީފައެވެ. މީގެ ކުރިން ޔުނައިޓެޑް ޖާޒީގައި ޖެހިޖެހިގެން ހަތަރު ޗެމްޕިއަންސް ލީގު މެޗުގައި ގޯލު ޖެހި ހަމައެކަނި ކުޅުންތެރިޔަކީ ރޫދު ވާން ނެސްތެރޫއީއެވެ. އެއީ 2003 ވަނަ އަހަރުއެވެ.\nބަޔާންއިން ގަދަ 16 އަށް ދަތުރު ކޮށްފައި ވަނީ ރޭ ކުޅުނު މެޗުގައި 5-2 ގެ ނަތީޖާއަކުން ބެނިފީކާ ބަލިކޮށްގެންނެވެ. މެޗުގައި ބަޔާންގެ ފޯވަޑް ރޮބާޓް ލެވަންޑޯސްކީ ހެޓްރިކް ހެދި އިރު، އެޓީމުގެ އަނެއް ދެ ގޯލު ކާމިޔާބު ކޮށްދިނީ ސާޖު ނަބެރީއާއި ލެރޮއި ސާނޭއެވެ. ޔުވެންޓަސްއިން މިހާތަނަށް ކުޅުނު ހަތަރު މެޗުން 12 ޕޮއިންޓު ހަމަކޮށް، އެޓީމުން ގަދަ 16 ޔަގީން ކުރީ ރޭ ޒެނިތު ޕީޓާސްބާގުގެ މައްޗަށް 4-2 ގެ ނަތީޖާއަކުން ކުރި ހޯދައިގެންނެވެ.\nމެޗުގައި ޔުވެންޓަސްގެ އާޖެންޓީނާ ފޯވަޑު ޕައުލޯ ޑީބާލާ ދެ ގޯލު ޖަހާފައިވާ އިރު، އަނެއް ދެ ގޯލު ޖެހީ ފެޑަރީކޯ ޗިއޭސާގެ އިތުރުން އަލްވާރޯ މޮރާޓާއެވެ. ޒެނިތުގު ފުރަތަމަ ގޯލު ލިއެނާޑޯ ބޮނޫޗީ އަތުން ބައިކޮޅަށް ވަދެފައިވާ އިރު، ދެވަނަ ގޯލު ޖެހީ ސަރުދާރު އަޒްމޫނެވެ. ޔުވެންޓަސް ހިމެނޭ ގުރޫޕް އެޗުގައި ރޭ ޗެލްސީން ކުޅުނު މެޗުގައި މަލްމޯ އެފްސީ ބަލިކުރީ 1-0 ގެ ނަތީޖާއަކުންނެވެ. ޗެލްސީގެ ގޯލު ޖެހީ ހަކީމް ޒިޔެޗެވެ.\nގުޅޭ ޓެގު މެންޗެސްޓާ ޔުނައިޓެޑް ކްރިސްޓިއާނޯ ރޮނާލްޑޯ ފުޓްބޯޅަ ޔޫއެފާ ޗެމްޕިއަންސް ލީގު ބަޔާން މިއުނިކް ޔުވެންޓަސް


Ungoofaaru islaamee marukazu June gai hulhuvanee\nއުނގޫފާރު އިސްލާމި މަރުކަޒު ޖޫންގައި ހުޅުވަނީ\nއުނގޫފާރު އަޅާފައިވާ އިސްލާމީ މަރުކަޒު: އަންނަ ޖޫންގައި މިތަން ހުޅުވަން ދަނީ ތައްޔާރުވަމުން -- ފޮޓޯ: އަބްދުﷲ ނިހާމް\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝިމް އަލީގެ ހަނދާނުގައި އުނގޫފާރުގައި އިމާރާތްކޮށްފައިވާ އިސްލާމީ މަރުކަޒު އަންނަ ޖޫން މަހުގެ ތެރޭގައި ހުޅުވަން ނިންމައިފި އެވެ.\nއަވަސް އިން މިއަދު ދެންނެވި ސުވާލަކަށް ޖަވާބު ދެއްވަމުން އިސްލާމިކް ޑރ. އަހުމަދު ޒާހިރު ވިދާޅުވީ އުނގޫފާރު އިސްލާމީ މަރުކަޒު އިމާރާތް ކުރުމުގެ މަސައްކަތް ނިމިފައިވާ ކަމަށެވެ. އަދި މިސްކިތް ނުހުޅުވި ލަސްވަނީ މިސްކިތުގެ ކްލާސް ރޫމް ތަކާއި މަލްޓި ޕާޕަސް ހޯލަށް ބޭނުންވާ ފަރުނީޗަރާއި އިތުރު ބައެއް ތަކެތި ލިބިފައި ނުވާތީީ ކަމަށެވެ.\nމަރުކަޒަށް ބޭނުންވާ ފަރުނީޗަރާއި ސައުންޑަށް ބޭނުންވާ ސާމާނު ހޯދަން މީގެ ކުރިންވެސް ބަޔަކާއި ހަވާލުކޮށްފައިވެ އެވެ. ނަމަވެސް އެކަމަށް ދިން 30 ދުވަހުގެ މުއްދަތުގެ ތެރޭގައި ތަކެތި ފޯރުކޮށްދީފައި ނުވާތީ އެމީހުން އަތުން އެ މަސައްކަތް ނަގައި އެހެން ބަޔަކަށް މިހާރު ވަނީ މަސައްކަތް ހަވާލުކޮށްފަ އެވެ. މަސައްކަތް އަލަށް ހަވާލުކުރި މީހުންނަށް ތަކެތި ސަޕްލައި ކުރަން ދިނީ 60 ދުވަހެވެ.\nއުނގޫފާރު އިސްލާމީ މަރުކަޒުގެ ނަމާދު ކުރާ ބައިގެ މަސައްކަތް މިހާރު ވަނީ ނިންމާލާފަ އެވެ. މި ރޯދަ މަހަށް އެތަން ހުޅުވަން މަސައްކަތް ކުރި ކަމަށްވެސް މިނިސްޓަރު ވިދާޅުވި އެވެ. ނަމަވެސް އުނގޫފާރު ކައުންސިލާއި މިނިސްޓްރީ އާއި މަޝްވަރާ ކުރުމަށްފަހު މިހާރު ނިންމާފައިވަނީ މަރުކަޒުގެ ހުރިހާ މަސައްކަތެއް އެއްކޮށް ނިންމާލުމަށްފަހު ތަން ހުޅުވަން ކަމަށެވެ.\nއުނގޫފާރު އިސްލާމީ މަރުކަޒު ހުޅުވަން ތައްޔާރުވަމުންދާތީ އެތަނަށް ބޭނުންވާ މުވައްޒަފުން ނެގުމުގެ މަސައްކަތް ވެސް އިސްލާމިކް މިނިސްޓްރީން މިހާރު ވަނީ ފަށާފަ އެވެ.\nއުނގޫފާރޫގައި އިމާރާތްކުރި އިސްލާމީ މަރުކަޒަކީ 1،000 މީހުންގެ ޖާގައިގެ ތަނެކެވެ. ނަމާދުކުރާ ބައިގެ އިތުރުން ކްލާސްރޫމް ތަކާއި މަލްޓި ޕާޕަސް ހޯލެއްގެ އިތުރުން ނުކުޅެދުންތެރިކަން ހުންނަ މީހުންނަށް ހާއްސަކޮށްގެން ވަސީލަތްތަކެއް ގާއިމުކޮށްފައި ހުރެ އެވެ. އެ މަރުކަޒުގައި އަޅާ ކްލާސް ރޫމްތަކުގައި ހިންގާނީ ގުރުއާން ކްލާސް ތަކެކެވެ. އަދި ބައެއް ކްލާސްތައް ބޭނުންކުރާނީ އިދާރީ ބޭނުން ތަކަށެވެ.\nމިސްކިތް އިސްލާމިކް މިނިސްޓްރީ އިސްލާމީ މަރުކަޒު + އުނގޫފާރު\nވަގުފް ފަންޑު ފުޅާކުރަން ހުޅުމާލޭން ބިމެއް ހޯދަނީ


Abdulla Riyaz ge misraabu mifaharu Thimarafushee dhaaira ah!\nއަބްދުﷲ ރިޔާޒުގެ މިސްރާބު މިފަހަރު ތިމަރަފުށީ ދާއިރާއަށް!\nމިހިނގާ ރައްޔިތުންގެ މަޖިލީހުގެ ކިނބިދޫ ދާއިރާގެ މެންބަރު އަބްދުﷲ ރިޔާޒް، މިއަހަރު އޮންނަ 19 ވަނަ ރައްޔިތުންގެ މަޖިލީހުގެ އިންތިޚާބުގައި ތިމަރަފުށީ ދާއިރާގެ ގޮނޑިއަށް ވާދަކުރެެއްވުމަށް ނިންމަވައިފިއެވެ.\nރިޔާޒު ވަނީ މިކަން ޓްވިޓަރ މެދުވެރިކޮށް ކަށަވަރުކޮށްދެއްވާފައެވެ.\nމަޖިލީހުގެ މައިނޯރިޓީ ލީޑަރ އަދި ޖުމްހޫރީ ޕާޓީގެ ޕާލިމެންޓްރީ ގްރޫޕްގެ ލީޑަރުކަންވެސް އަދާކުރައްވަމުން ގެންދަވާ އަބްދުﷲ ރިޔާޒް ވިދާޅުވީ، މާތް ﷲ ގެ ވާގިފުޅާއެކު 2019 ރައްޔިތުންގެ މަޖިލީހުގެ އިންތިޚާބުގައި ތިމަރަފުށީ/ވޭމަންޑޫ ދާއިރާއަށް ކުރިމަތިލާން ނިންމަވާފައިވާކަމަށެވެ.\nއަދި ދާއިރާގެ އެންމެހާ ރައްޔިތުންގެ ތާއީދު ދެއްވުމަށް އެދި ރިޔާޒު ވަނީ އަދަބުވެރިކަމާއި އެކު ދަންނަވާފައެވެ.\nއަބްދުﷲ ރިޔާޒު މި ދާއިރާއަށް ޖޭޕީގެ ފަރާތުން ކުރިމަތިލެއްވުމަށް ނިންމަވާފައިވާއިރު، އެ ގޮނޑީގައި މިހާރު އިންނެވި މެންބަރު މުސްތަފާ ވަނީ އެމްޑީޕީގެ ޕްރައިމަރީގައި ވާދަކުރައްވަން ފޯމް ހުށައަޅުއްވާފައެވެ.\nމަޖިލިސް19 އުވާލަން މޫސާ އަންވަރު ކޯޓަށް46 days ago\nޖޭޕީގެ ޕީޖީ ލީޑަރަކަށް ޤާސިމް، ޑެޕިއުޓީއަކަށް ކާނަލް ނާޒިމް03 weeks ago\nޯވޯޓުތައް އަލުން ގުނަން އެދުމަކީ ކުޅިވަރަކަށް ނަހަދާ: އީސީ02 months ago\nމަޖިލިސް19: ދަނގެތީ ދާއިރާއަށް ކާނަލް ނާޒިމް ހޮވިއްޖެ02 months ago\nއެޗްޕީއޭގެ އިލްތިމާސް: ވޯޓު ކިއުގައި ތިބޭއިރު ފެންބޯތި!02 months ago\nރައީސް ނަޝީދު އަނެއްކާވެސް މުޣުނީއަށް ތާއިދުކުރަނީ؟22 months ago\nޖޭއެސްސީގެ ތަހްގީގު: އަނެއްކާވެސް މީހުން ފްރޭމްކުރަންފެށީތޯއެވެ؟ 1 1 hour ago\nމާދަމާ މި މަޖިލިސް އުވާލުމަށް ސުޕްރީމް ކޯޓުން އަމުރެއް ނެރުނަސް ހައިރާނެއް ނުވާނެ: މެންބަރު ނިޔާޒް01 day ago\nބުދުދީނުގެ ސިމްބޮލިކް ކަމެއްގައި ނަޝީދު ބައިވެރިވެވަޑައިގަތީ ތޯއެވެ.62 days ago\nިޖޭއެސްސީގެ ނިންމުމަށް ދެކޮޅު ނެހެދުމަށް އާޒިމް އެދިއްޖެ03 days ago\nގަދަބާރުން ޝަރުއީ ދާއިރާ އިސްލާހެއް ނުވާނެ: ޔާާމީން04 days ago\nރިޔާސީ ކޮމިޝަންތަކުގެ ބިލް އަންނަ ހަފްތާާ ނިމެންވާއިރަށް ފާސްކުރާނެ: ރައީސް ނަޝީދު04 days ago\nއައްޑޫގެ ލޮބުވެތި ރައްޔިތުން - ތާރީޚް އޮޅުވާނުލައްވަމާ ތޯއެވެ!25 days ago\nއަދީބު ބޭސްފަރުވާއަށް އިންޑިޔާއަށް ފުރާވަޑައިގެންފި06 days ago


މީސްތަކުންނަށް މާފުނުކޮށް ބަދަލުހިފަން ބޭނުންވާ މީހުން ނަރަކައިން ސަލާމަތް ނުވެދާނެކަމުގެ ބިރު ވަރަށް ބޮޑު!: ޝައިޚް މުޙައްމަދު ހޮބްލޮސް\nއާރޓިކަލްކިޔުމަށް ހޭދަވާނެކަމަށް ބެލެވެނީ :4މިނެޓް, 14 ސިކުންތު\nމިސްކިތުގައި ޖަމާޢަތުގައި ނަމާދުކުރަނީ އެކުގައެވެ. ސަލާމް ދީފައި ފައިބައިގެންދާއިއރު އެކަކު އަނެކަކަށް ސަލާމް ނުކުރާ ތަނުގައި ބަލައިވެސް ނުލައެވެ! ކައިވެނީގެ ޙަފްލާތައް ފަދަ އުފާވެރި މާޙައުލުތަކުގައި ތިބޭއިރު އެކަކު އަނެކަކަށް ބަލައިވެސް ނުލައެވެ!\nބައެއް ގޭގޭގައި އެންމެން އެކުގައި އެއްމޭޒެއްގައި ތިބެގެން ކައި ނިންމާލާފައި ތެދުވާއިރު އެކަކު އަނެކަކާ ވާހަކައެއް ނުދައްކައެވެ! ބައެއް ގޭގޭގައި އެއްގެއެއްގައި ދިރިއުޅޭއިރު އަޚުންނާއި އުޚުތުން ކޮންމެހެން ދައްކަން ޖެހޭ ވާހަކައެއް ނޫނީ ނުދައްކައެވެ! އަދި ކީއްހެއްޔެވެ؟ ދެބެއިން އެކަކު އަނެކަކާއި ވާހަކަ ނުދައްކާތާ ފާއިތުވީ ކިތައް އަހަރުކަން ނުއެނގޭ މީހުން ވެސް އެބަ އުޅެއެވެ.\nމިފަދަ އެންމެންވެސް ބުނަނީ އެމީހުންނަކީ މުސްލިމުން ކަމަށެވެ! ނަމަވެސް އެމީހުންނަކީ ފުރިހަމަ މުސްލިމުން ކަމަށް ބުނެވެން އޮތީ ކިހިނަކުން ހެއްޔެވެ؟\nއެމީހުންގެ މިފަދަ ޢަމަލުތަކަކީ އިންޞާފުވެރި ޢަމަލުކަން ބަޔާންކުރަން ބައެއް މީހުން ބުނަނީ މިވެނި އެވެނި އުޚުތަކު ނުވަތަ އަޚަކު ތިމަންނާއަށް މިވެނި އެވެނި އަނިޔާއެއް ކޮށްފައިވާ ކަމަށާއި އިސްލާމް ދީނުގައި އޮންނަ ފަދައިން ޤިޞާޞް ހިފަން ބޭނުން ކަމަށެވެ. އެމީހަކަށް ލިބުނު އަނިޔާ އާއި އެއްވަރުގެ އަނިޔާއެއްކޮށް ބަދަލުހިފަން ބޭނުން ކަމަށެވެ!\nމިކަމުގައި ހުރި ބިރުވެރިކަމަށް ވިސްނައިލަމާ ހެއްޔެވެ؟ އަހަރެން ބުނަމެވެ! މިފަދައިން ވިސްނައި ބުނެ ޢަމަލުކުރާ މީހުންނަކީ ލަޢްނަތް ލެއްވެވިގެންވާ ބައެކެވެ. އަހަރެންނަށް އެނގިހުރި ކަންކަމުގެ މައްޗަށް ބުރަވެ ބުނަމެވެ. މިގޮތަށް ބަދަލު ހިފަން ބޭނުންވެގެން ހަސަދަވެރިކަމުގައި ތިބޭ މީހުންނާއިމެދު ޤިޔާމަތް ދުވަހު ﷲ ތަޢާލާ ވެސް ކަންކަން މިންވަރުކުރައްވަވާނީ ހަމައެފަދައިންނެވެ! ބަދަލަށް ބަދަލު ހިއްޕަވާނެތެވެ!\nމާނައަކީ އެމީހާ ކޮށްފައިވާ ފާފަތަކަށް ޙައްޤު ޢަޒާބު ދެއްވަވާނެތެވެ! އޭނާގެ އަޚުންނަށް މާފު ނުކުރީތީ އެވެ! ޙސަވެރިކަމުގައި ދެމިހުރީތީއެވެ! މާފުކޮށް ﷲ ތަޢާލާގެ ރުހިވޮޑިގަތުން ހޯދަން މަސައްކަތް ނުކުރީތީއެވެ!\nނިކަން ވިސްނައިލަބަލާށެވެ! އަހަރެމެން ކޮންމެ މީހަކީވެސް އެތައް ބައިވަރު ފާފަތަކެއް ކުރެވޭ މީހެކެވެ! އެފާފަތައް ﷲ ތަޢާލާ ޢަފޫނުކުރައްވަވައިފިނަމަ ދާން ޖެހޭނީ ނަރަކައަށް ނޫންހެއްޔެވެ؟ ވީމާ ކުރިން ބަޔާންކުރި ފަދައިން ހަސަދަވެރިކަމުގައި މާފުނުކޮށް ތިބޭ މީހުންނަށް ދާން ޖެހޭނީ ނަރަކައަށް ކަމުގައި ވެދާނެ ކަމަށްޓަކައި ބިރުވެތިނުވެ ނަރަކައިން ސަލާމަތްވެވިދާނެ ހެއްޔެވެ؟\nމީސްތަކުންނޭވެ! ކޮންމެ މީހަކުވެސް އުންމީދުކުރަނީ އެމީހަކަށް ކުރެވޭ ކުދި ބޮޑު ހުރިހާ ފާފަތަކެއް ﷲ ތަޢާލާ ފުއްސަވައި ދެއްވަވައި ސީދާ ސުވަރުގެ ވަދެވުމަށެވެ! ނަމަވެސް އެމީހާގެ އަޚާއަށް ކުރެވޭ ކުޑަކުޑަ ކުށަކަށް ތިމާ މާފުކުރަން ބޭނުމެއް ނުވެއެވެ! މިއީ ކޮންފަދަ ނުބައިކަން ބޮޑު ވިސްނުމެއް ހެއްޔެވެ؟\nނިކަން ވިސްނައިލަބަލާށެވެ! ތިބާ އެތައް އަހަރެއް ވަންދެން ކުރި ޒިނޭތަކާއި ބުއި ރާތަކާއި ވެފައިވާ ޚިޔާނާތްތަކަށާއި މީހުންނަށް ކުރި ބޮޑެތި އަނިޔާތަކަށާއި ކުރި އެހެން ބޮޑެތި ފާފަތައް ފުއްސަވައި ދެއްވެވުމަށް ﷲ ތައާލާގެ ޙަޟްރަތުން ތިބާ އެބަ އެދުމުއެވެ. ނަމަވެސް ތިބާގެ މުސްލިމް އަޚާއަށް ކުރެވޭ ކުޑަކުޑަ ކުށަކަށް ފާފަކުރުމުގެ ހިތްވަރު ތިބާގެ ކިބައި ނެތުމުން ދެން މިކުރެވެނީ ކީއްހެއްޔެވެ؟\nމީސްތަކުންނޭވެ! ލޯބިވާ އަނބިން ފިރިންނަށް، ފިރިން އަނބިންނަށް ކުރެވޭ ކުށްތަކަށް މާފުކުރަން ފަސް ނުޖެހޭށެވެ! މައިންބަފައިންނަށް ބުނެވޭ ބަސްތައް ހިތުގައި ބާއްވައި ރުޅިވެރިކަން ނުބާއްވާށެވެ! ޢާއިލާގެ މީހުންނާއި މުސްލިމް އަޚުންނާއި އުޚުތުންނަށާއި އެންމެންނަށް ދީލަތި ކަމާއިއެކު މާފުކުރާށެވެ!\nމީސްތަކުންނޭވެ! ތަކުރާރުކޮށް ބުނަމެވެ! ﷲ ތަޢާލާގެ ޙަޟްރަތުން ފާފަ ފުއްސެވުމަށް އެދޭނަމަ ތިބާގެ މުސްލިމް އަޚުންނަށް މާފުކުރާށެވެ! ޙަސަދަވެރިކަން ހިތުގައި ނުބާއްވާށެވެ! އެކަމުގެ ހުރި ނުބައިކަމުގެ ބޮޑުކަން ކޮންމެވެސް މިންވަރަކަށް ބުނެދެވިއްޖެ ކަމަށް އުންމީދުކުރަމެވެ! އިބްރަތް ޙާޞިލުކުރާށެވެ!


އައިބެއް ހުރުމުން ދަރިވެއްޓުން | ފަހުގެ މައްސަލަތައް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފަހުގެ މައްސަލަތައް އައިބެއް ހުރުމުން ދަރިވެއްޓުން\n26 މާރިޗު 2004\nބަނޑުގައިވާ ކުއްޖާގެކިބާގައި އުފެދުމުގެ އައިބެއް ހުރިކަން، އުފަންވުމުގެ ކުރިން ދެނެގަނެވޭ ޢިލްމީ ކުޅަދާނަކަން އިންސާނުންނަށް ލިބިފައިވަނީ ނިސްބަތުން ފަހުންނެވެ. އެހެންވެ ކުރީ ޒަމާނުގައި ދަރިވެއްޓުމާ ބެހޭގޮތުން ވާހަކަ ދެއްކި ޢިލްމުވެރިން އަބަދުވެސް ވާހަކަ ދައްކާފައި ވަނީ، ރޫޙު އެޅުއްވެނީ ސަތޭކަވިހި ދުވަސް ފަހުންކަން ޞައްޙަ ޙަދީޘުން ސާބިތުވާތީ، އެ މުއްދަތަށް ރިޢާޔަތްކުރައްވައިގެންނެވެ.\nކަމުގެ ތަޖުރިބާކާރުން ބުނާގޮތުން، ބަނޑުގައިވާ ކުއްޖާގެ އެންމެ ނާޒުކު މަރުހަލާއަކީ ފުރަތަމަ ސާޅީސްފަސްދުވަހެވެ.\nމި މަރުހަލާގައި، އެތެރެއިން ވެސް އަދި ބޭރުން ވެސް ދިމާވާ ކިތަންމެ ކުޑަ އަސަރެއްވެސް ކުއްޖާއަށް ކުރުމަކީ އެކަށީގެންވާކަމެކެވެ. މީގެ ނަތީޖާއެއްގެ ގޮތުން ފަހަރެއްގާ ކުއްޖާގެ ގުނަވަންތައް ފާޅުވެ ބޮޑުވުން ހުއްޓިވެސްދާނެއެވެ. މީގެ މާނައަކީ ފަހުގެ މަރުޙަލާއެއްގައި ކުއްޖަކަށް ނުބައި އަސަރެއް ނުކުރާނެއޭ ބުނުމެއް ނޫނެވެ. ފަހުގެ މަރުޙަލާތަކުގައިވެސް ކުދިންނަށް ގެއްލުންލިބެއެވެ. ނަމަވެސް އެއީ ކުރީގެ މަރުޙަލާތަކަށް ވުރެ ނިސްބަތުން މަދުންނެވެ.\nބަނޑުގައި އޮންނަ ކުއްޖެއްގެ ކިބާގައި އުފެދުމުގެ އައިބެއް ހުރުމަށް މެދުވެރިވާ ސަބަބުތައް ދެގޮތަކަށް މެދުވެރިވެއެވެ. އެއީ:\n1- ބޭރު ސަބަބެއް:\nމިސާލަކަށް މައިމީހާ އަށް ނުރައްކާތެރި ބައްޔެއްޖެހުން، ކެމިކަލަކަށް ހުށައެޅުން، ރޭޑިއޭޝަނަކަށް ހުށައެޅުން، ނުވަތަ ދުންފަތާއި މަސްތުވާތަކެތީގެ ބޭނުންކުރުން، ނުވަތަ ވިހައެއް ބޭނުންކުރުން، އިންފެކްޝަނެއް އުފެދުން، ނުވަތަ މާބަނޑުމީހުންނަށް އެކަށީގެން ނުވާ ބޭސްތައް ބޭނުންކުރުން ފަދަ ކަންކަމެވެ.\n2- އެތެރޭ ސަބަބެއް:\nކުއްޖާގެ ކިބާގައި އައިބެއް އުފެދުނީ، ފަހަރެއްގާ ކުއްޖާ އުފެދުމުގެ އަސްލުގައި ހުރި މައްސަލައަކުން ކަމަށްވެސް ވެދާނެއެވެ. މިސާލަކަށް، މަނިފަނީގައި ނުވަތަ މައިމީހާގެ ބިހުގައި ކުރީއްސުރެ އައިބެއް ހުރުމެވެ. މީގެ ސަބަބަކީ ފަހަރެއްގާ، ބޭރާ ގުޅުން ހުރި ކަމަކުން ބިހުގައި ނުވަތަ މަނިފަނީގައި މައްސަލައެއް ހުރުމެވެ. ނުވަތަ ވާރުތަވާ ބައްޔެއް ހުރުން ކަމަށް ވެސްވެދާނެއެވެ. ހުރިހާ ކަމެއް ރަނގަޅަށް ދަމުން ގޮސް، ރަޙިމުގެ ފާރުގައި ބިސް އަށަގަތުމަށް ފަހުވެސް ކުއްޖާއަށް ގެއްލުމެއް ވެދާނެއެވެ. އަދި އެނގޭ ވަކި ސަބަބެއް ނެތިވެސް ކުއްޖެއްގެ ކިބާގައި އައިބެއް ހުރެދާނެއެވެ.\nނަމަވެސް މާތް ﷲ ގެ ރަޙްމަތްފުޅުން، މާބަނޑުގެ ކުރީ މަރުޙަލާތަކުގައި މައްސަލައެއް ދިމާވެއްޖެނަމަ، ޢާއްމު ގޮތެއްގައި ފުރަތަމަ ބާރަހަފްތާގެ ތެރޭގައި އެ ކުއްޖާ ބައިގެން ހިނގައިދެއެވެ. ބައެއްފަހަރު ބަލިވެއިންކަން އަދި ނުވެސް އެނގެނީސްވެސް ބައިގެންދެއެވެ.\nކޮންމެއަކަސް، ޒަމާންތަކަށް އައި ބަދަލާއި، މީހުންގެ އުޅުމާއި ވިސްނުމަށް އައި ބަދަލާއެކު، އެންމެ ހޫނުކޮށް މިއަދު ބަހުސް ކުރެވޭ އަޚްލަޤީ އެއް މައްސަލައަކަށް ވެފައި މިވަނީ ދަރިވެއްޓުމުގެ މައްސަލައެވެ. އެމެރިކާގެ އިންތިޚާބުގެ މުހިއްމު ބަހުސްތަކަކަށްވެސް މި މައްސަލަ ވެފައި ވެއެވެ. އެމެރިކާއާއި ދުނިޔޭގެ އެހެނިހެން ބައެއް ޤައުމުތަކުގައި "ޙަޔާތާ އެއްކޮޅު'' މީހުންނާއި "އިޚްތިޔާރުކުރުމާ އެއްކޮޅު" މީހުންގެ މެދުގައި މި މައްސަލަ ވަނީ ބޮޑު ހަނގުރާމައަކަށްވެފައެވެ. ނަމަވެސް އިސްލާމީ ޤައުމުތަކުގައި މި މައްސަލަ މިގޮތަށް އަދި ފާޅުވެފައި ނެތެވެ. އިސްލާމީ ޤައުމުތަކުގައި މި މައްސަލައާ މެދު ވާހަކަ ދެކެވެނީ ބޮޑަށް ދީނީ ނަޒަރަކުންނެވެ.\nމި ލިއުމުގައ މި ބަލާލަނީ، އަހަރެމެންގެ މާތްވެގެންވާ އިސްލާމް ދީން މި މައްސަލައާއި މެދު ދެކޭ ގޮތެވެ.\nއައިބެއް ހުރުމުން ދަރިވެއްޓުމުގެ ޙުކުމް:\nބަނޑުބޮޑުވާތާ އެއްގަޑި އިރުފަހުން ކަމުގައިވިޔަސް، ދަރިން ވެއްޓުމުގެ އަސްލު ޙުކުމަކީ ޙަރާމްވުން ކަމުގައި އައްޝައިޚް ޑޮކްޓަރ ޔޫސުފް އަލްޤަރްޟާވީ ވިދާޅުވެފައިވެއެވެ.\nނަމަވެސް ޔަޤީންކުރެވޭ އައިބުތަކެއް ކުއްޖާ ގައިގައި ވާނަމަ 120 ދުވަސް ވުމުގެ ކުރިން ވައްޓާލުން ހުއްދައެވެ. އަދި ބައެއް ޢިލްމުވެރިން ދެކެވަޑައިގަންނަވަނީ 40 ދުވަސް ވުމުގެ ކުރިން މެނުވީ ހުއްދަ ނުވާނެކަމަށެވެ. މި ރައުޔު ކުރީ ރައުޔަށް ވުރެ ވަރުގަދައެވެ. މިއީ ޤަރަޟާވީގެ ފަތުވާގެ އެންމެ ކުރު ޚުލާސާއެވެ. ތިރީގައި މިވަނީ ފަތުވާގެ ތަފްޞީލެވެ.\nފަހުގެ ބައެއް ޢިލްމުވެރިން، މި އަންނަނިވި ޝަރުތުތަކުގެ މަތިން، އައިބެއް ހުރެގެން ބަޑުގައިވާ ދަރިފުޅު، ސަތޭކަވިހި ދުވަސްވުމުގެ ކުރިން ވައްޓާލުން ހުއްދަ ކުރައްވާ ކަމަށް ޤަރަޟާވީ ބަޔާން ކުރައްވާފައިވެއެވެ.\n1- އަމާނާތްތެރި، އިތުބާރު ހިފޭ، ކަމަށް އެކަށީގެންވާ ޑޮކްޓަރުން، ބަނޑުގައި އޮތް ކުއްޖާގެ ކިބައިގައި މިފަދަ އައިބެއް ވާކަން ސާބިތުކުރުން.\n2- މިފަދަ އައިބުތަކަކީ އާއްމު ނޫން އައިބެއް ކަމުގައި ވުން، އެގޮތުން ކުއްޖެއްގެ މޫނުގައި ލަފެއް ހުރެގެން ނުވަތަ ބީރު، ނުވަތަ މަންމަން، ނުވަތަ ލޯ އަނދިރިވުން ފަދަ އާއްމު އައިބެއް ކުއްޖެއްގެ ގައިގައި ހުރެގެން، އެ ކުއްޖާ ވެއްޓުން ހުއްދައެއް ނުވާނެއެވެ.\n3- މި އައިބަކީ ކުއްޖާއަށް ވަރަށް ބޮޑެތި އުދަގޫ ތަކާއި ކުރިމަތި ލާންޖެހޭނެ ކަހަލަ އައިބަކަށް ވުން.\nރޫޙު އެޅުއްވުމަށް ފަހު (ސަތޭކަވިހި ދުވަސްފަހުން)، މަންމަގެ ފުރާނައަށް ނުރައްކަލެއް މެދުވެރި ވުން ފިޔަވައި އެހެން އެއްވެސް ސަބަބަކާހުރެ، ބަނޑުގައިވާ ދަރިފުޅު ވައްޓާލުން ހުއްދަ ނުވާނެކަމަށް ޖުމްހޫރު ޢިލްމުވެރިން ދެކެވަޑައިގަންނަވައެވެ.\nވީމާ ބަނޑަށް 120 ދުވަސް ވެއްޖެނަމަ، ކުއްޖާގެ ގައިގާ ވާ އައިބަކީ ކިތަންމެ ބޮޑު އައިބެއް ކަމުގައި ވިޔަސް ކުއްޖާ ވައްޓާލުން ހުއްދަ ނުވާނެއެވެ. އެހެނީ ސަތޭކަ ވިހިދުވަސް ފަހުން އެއީ ފުރާނައަޅުއްވާ ފުރިހަމަވެފައިވާ އިންސާނެކެވެ.\nމިހިސާބުން ފާހަގަ ކޮށްލަންޖެހޭ އަނެއްކަމަކީ، ޑޮކްޓަރުން، މަދު ދުވަސްކޮޅަކަށް ނޫނީ ދުނިޔޭގައި ނުއުޅޭނެ ކަމަށް ބުނާ ކުދިން ބައެއްފަހަރު އެތައް އަހަރެއްވަން ދެން އަދި މުސްކުޅިވަންދެން ވެސް އުޅެފައިވާ ކަމެވެ. ވީމާ ޑޮކްޓަރަކު ބުނެލާ ބަހަކަށް ފުރާނައެއް ދުއްވާލުމުގެ ބަދަލުގައި، އެ ކުއްޖާ ދުނިޔެއަށް އަންނަންދެން މަޑުކޮށްލުން ހުރިހައި ގޮތަކުންވެސް ހެޔޮކަން ބޮޑެވެ. ﷲ ގެ އޯގާތެރިވަންތަކަން ހުންނަ ގޮތުން، ދުނިޔޭގައި ނުއުޅެވޭ ވަރަށް ބޮޑު އައިބެއް ކުއްޖާގައިގައި ހުރެއްޖެ ނަމަ، އުފަންވާތާ މާ ގިނަ ދުވަސްތަކެއް ނުކޮށް، ދުނިޔެ ދޫކުރެއެވެ. އަދި މި ޒަމާނަކީ ޑޮކްޓަރީގެ ގޮތުން ނުލާހިކު ކުރިއަރާފައިވާ ޒަމާނަކަށް ވާތީ، ކުދިންގައިގައި ހުންނަ ގިނަ އައިބުތަކަކީ، ފަސޭހަކޮށް ފަރުވާ ދެވޭ އައިބުތަކެވެ.\nއަދި އަނެއްކޮޅުން ކުއްޖެއްގެ ގައިގައި އޭނާއަށް ނުއުޅެވޭފަދަ އައިބެއް ހުރެ، ދުނިޔެއަށް އުފަން ވެއްޖެނަމަ އެ ކުއްޖާ މާކަގިނަ ދުވަހަކު ދުނިޔޭގައި ނޯވެއެވެ. ވީމާ ކުއްޖާއަށް ވާނެ އުނދަގުލަކަށޭ ކިޔާފައި ދަރިން ވެއްޓުމުގެ ބަހަނާ، މި ހާލަތުގައި ނެތިގެން އެބަ ދެއެވެ. އަދި މާތް ﷲ މިންވަރު ކުރެއްވި ގޮތް ޤަބޫލު ކޮށްގެން، އެ ކުއްޖާ ވިހައި، ދެވެން އޮތް ފަރުވާ ދީ ބަލައި ބޮޑު ކުރުމަކީ، ހަމަ ޔަޤީނުންވެސް އެ މަންމައަކާއި ބައްޕައަކަށް ކޮޅެއްވެސް ނެތްހާ ދަރުމަ ލިބޭނެ ކަމެކެވެ.\nދެން ޝައިޚް ޤަރަޟާވީ ވިދާޅުވަނީ ހުށައެޅޭ މިފަދަ މައްސަލަތަކުގެ ކުރިމަތީގައި، މުސްލިމު ފިޤުހުވެރިއަކު ހުއްޓޭ ހިނދު އޭނާ އިޤްރާރުވާންޖެހޭ ޙަޤީޤަތްތަކެއް ވާކަމަށެވެ. އެއީ:\n- އިސްލާމީ ޝަރީޢަތުގެ ކުރިމަތީގައި، ބަނޑުގައި އޮންނަ ދަރިފުޅުގެ ޙަޔާތަކީ އިޙްތިރާމް ކުރެވޭ ޙަޔާތެކެވެ. އެއީ ރައްކާތެރިވުން ވާޖިބު، ދިރުން ހުރި އެއްޗެކެވެ. އެގޮތުން ރަމަޟާން މަހު މާބަނޑުމީހާ، ރޯދަ ދޫކުރުން ވެސް ދީނުގައި ހުއްދަކުރައްވާފައިވެއެވެ. އަދި ކިއެއްތަ، ރޯދައިގެ ސަބަބުން ދަރިފުޅަށް ގެއްލުމެއް ލިބޭނެކަމަށް ފެންނަނަމަ، ރޯދަ ދޫކުރުން ވާޖިބުވެގެންވެސް ވެއެވެ.\n- ބަނޑުގައި އޮންނަ ކުޑަކުއްޖާއަށް ގެއްލުމެއް ލިިބޭނެފަދަ ކޮންމެ ކަމަކުން ދުރުވުމަށް، ދީން ވަނީ ވަރަށް ބޮޑަށް ބާރު އަޅާފައެވެ. އެ ގޮތުން އިސްލާމީ ޝަރީޢަތް ވަނީ، ކުއްޖާއަށް ގެއްލުމެއް ލިބެނީ އޭނާ އުފެދުމުގެ ސަބަބެއް ކަމުގައި މެދުވެރިވި މަންމައާއި ބައްޕަގެ ފަރާތުން ކަމުގައި ވިޔަސް، އެއީ ހުއްދަ ނޫން ކަމެއް ކަމުގައި ކަޑައަޅާފައެވެ.\n- ކުއްޖާއަށް ބަލިވެއިނީ ނަހަލާލަށް ކަމުގައި ވިޔަސް، އެ ކުއްޖާ ދުނިޔެއަށް ނޭވާ ލެވުނަ ނުދީ މަރާލުމަކީ ދީނުގައި އެއްގޮތަކަށްވެސް ހުއްދަ ކަމެއް ނޫނެވެ. މީހަކު ކުރާ ކުށެއްގެ ސަޒާ އެހެން މީހަކު އުފުލުން އެއީ އިސްލާމްދީން ޤަބޫލުކުރާ ކަމެއް ނޫނެވެ. ވީމާ އަންހެން މީހާ ޒިނޭ ކޮށްގެން ލިބޭ ކުއްޖާގެ ކުށެއް ނެތި، މަރާލުމަކީ ކޮޅެއް ނެތްހާ ބޮޑު ފާފައެކެވެ.\n- ދަރިން ވެއްޓުމަކީ ހުއްދަ ކަމެއްނަމަ ކައިވެނިން ބޭރުގައި، ނަހަލާލަށް ބަނޑުބޮޑުވާ މީހުންގެ ދަރިން ވެއްޓުން އިސްލާމް ދީން އެންމެ ފުރަތަމަވެސް ހުއްދަ ކުރީހެވެ. އެހެނީ ޒިނޭކުރުން އެއީ ނުބައި ކަމަކަށް ވުމުގެ އެންމެ މުހިންމު ސަބަބަކީ ނަސްލު އޮޅި، ކުދިން މައިންބަފައިންގެ ލޯބިން މަހުރޫމުވެ، އިޖްތިމާޢީ އޮޅުންބޮޅުމެއްގެ ތެރެއަށް މީހުން ގެނބި ގެއްލިހިގައިދާނެތީއެވެ. ވީމާ ޒިނޭ ކުރުމުން ލިބޭ ދަރިން ނައްތައި ލުމުން މިކަމުން ސަލާމަތް ވެވިދާނެއެވެ. އެކަމަކު ކަން އޮތީ މިހެނެއް ނޫނެވެ.\n- އިސްލާމީ ޝަރީޢަތުގެ މައިގަޑު ފަސް މަޤްސަދު ތެރޭގައި ނަސްލު ރައްކާތެރި ކުރުން ހިމެނޭއިރު، ފުރާނަ ރައްކާތެރި ކުރުންވެސް ހިމެނެއެވެ. ވީމާ ނަހަލާލު ކުއްޖެއް ލިބުމުން، އެ ކުއްޖާ ހައްޔަރުން ނެއްޓުވުމަކީ ހުއްދަކަމެއް ނޫނެވެ. އެއީ ފާފައިގެ މައްޗަށް ކުރެވޭ އެއަށްވުރެ ބޮޑު ފާފައެކެވެ. ޒިނޭ ކުރުމަކީ ބޮޑު ފާފައެކެވެ. އިންސާނަކު މެރުމަކީ އެއަށް ވުރެ ބޮޑު ފާފައެކެވެ.\nއަޅުގަނޑުމެންގެ ޝަރީޢަތަށް ބަލައިފިނަމަ، ޤިޞާޞް ހިފެވޭ މާބަނޑު މީހުންނާއި ޙައްދު ޤާއިމްކުރެވޭ މާބަނޑު މީހުން އަދި ރަޖަމް ކުރެވޭ މާބަނޑު މީހުންގެ މައްޗަށް މިކަންތައް ތަންފީޒު ނުކޮށް، ދަރިފުޅު ވިހަންދެން ލަސްކޮށްލުމަށް އަންގަވާފައި ވަނިކޮށް ފެންނާނެއެވެ.\nއެހެނީ ކުށެއް ނެތް އެ ކުއްޖާ ދުނިޔެއަށް އައުން ހުއްޓުވުން އެއީ އެއްވެސް މީހަކަށް އޮތް ޙައްޤެއް ނޫނެވެ. ޤާޟީއަށް ބާރެއް ލިިބިފައިވަނީ އެ އަންހެން މީހާގެ މައްޗަށެވެ. ފަހަރެއްގައިވެސް ބަނޑުގައި އޮތް ކުށެއް ނެތް ކުއްޖާގެ މައްޗަކަށް ނޫނެވެ.\nއިތުބާރުހިފޭ ޑޮކްޓަރުންތަކެއް، ކުއްޖާގެ ކިބައިގައި ބޮޑެތި އައިބުތަކެއް އެބަހުރިކަން ޔަޤީންކޮށްދީފިނަމަ، ސަތޭކަވިހި ދުވަސްކުރިން ވެއްޓުން ހުއްދައެވެ.\nއަދި ކިތަންމެ ބޮޑު އައިބެއްހުއްޓަސް، ސަތޭކަވިހި ދުވަސްވުމަށް ފަހު، ކުއްޖާ ވެއްޓުން ހުއްދައެއް ނޫނެވެ. ސަތޭކަވިހި ދުވަސް ވުމަށް ފަހު ކުއްޖަކު ވެއްޓޭނެ އޮތީ އެންމެ ގޮތެކެވެ. އެއީ ކުއްޖާ އޮތުމުން މައިމީހާގެ ފުރާނައަށް ނުރައްކަލެއް ވާކަން ޔަޤީންވުމެވެ.


Abu Dhabi ah Houthi dhin hamalaa kuvveri kuran: India\nއަބޫދާބީ ނެޝަނަލް އޮއިލް ކޮމްޕެނީ ސަރަހައްދަން ދިން ހަަމަލާގައި ދުން އަރާ މަންޒަރު\nޔުނައިޓެޑް އަރަބް އެމިރޭޓްސް (ޔޫއޭއީ) އަށް ދިން ޓެރަރިސްޓް ހަމަލާ ކުށްވެރިކުރާ ކަމަށް އިންޑިއާ ބުނެފި އެވެ.\nޔޫއޭއީގެ ފޮރިން މިނިސްޓަރު އަބްދުﷲ ބިން ޒައިދު އައްނަހްޔާން އާއި އިންޑިއާގެ އެކްސްޓާނަލް އެފެއާޒް މިނިސްޓަރު ޑރ. ޖައިޝަންކަރު މި ހަމަލާއާ ބެހޭ ގޮތުން ވަނީ ފޯނުން މަޝްވަރާ ކުރައްވާފަ އެވެ.\nޖައިޝަންކަރު ވިދާޅުވި ގޮތުގައި ޔޫއޭއީއަށް ޓެރަރިސްޓް ހަމަލާއެއް ދެވިގެން ނުވާނެ އެވެ. އިންޑިއާ އަބަދުވެސް އޮންނާނީ މިފަދަ ހާލަތްތަކުގައި ޔޫއޭއީއާއެކު ކަމަށް ވެސް ވިދާޅުވި އެވެ.\nޔަމަނުގައި އަމިއްލަ ސަރުކާރެއް އުފައްދަން ހަނގުރާމަކުރާ ހޫތީން އަބޫދާބީއަށް ދިން ޑްރޯން ހަމަލާއެއްގައި އިންޑިއާ ދެމީހަކު މަރުވެ ދެ މީހަކަށް ބޮޑެތި އަނިޔާ ލިބިފައިވެ އެވެ. މި ހަމަލާގައި ޕާކިސްތާން ރައްޔިތަކު ވެސް މަރުވި އެވެ.\nޔޫއޭއީގައި އިންޑިއާ އަދި ޕާކިސްތާން މީހުން ވަރަށް ގިނަ އެވެ. އިންޑިއާ/ ޕާކިސްތާނަށް ނިސްބަތްވާ ސައިންސްވެރިންނާއި އިންޖިނޭރުން، ޑޮކްޓަރުން އަދި މުދައްރިއްސުން ޔުނިވާސިޓީތަކުގައި މަސައްކަތްކުރެ އެވެ.\nޔަމަނަށް ބޭސް ހިފައިގެން ޖެނުއަރީ ތިނެއްގައި ދިޔަ ޔޫއޭއީ ބޯޓެއް ވެސް ވަނީ ހޫތީން ޖަހައިގެންފަ އެވެ. ބޯޓުގައި ތިބި 11 ފަޅުވެރިންގެ ތެރެއިން ހަތް ފަޅުވެރިންނަކީ ވެސް އިންޑިއާ ރައްޔިތުންނެވެ. އެމީހުން ދޫކޮށްލަން އިންޑިއާ އޮތީ ގޮވާލާފަ އެވެ.\nހޫތީން ބުނާ ގޮތުން ޔޫއޭއީއަށް އަދި ވެސް ހަމަލާ ދޭނެ އެވެ. ހަމަލަދޭނެ ވަކި ތަންތަން މިހާރު ވެސް ކަނޑައަޅާފައިވާ ކަމަށް އެ ޖަމާއަތުން ބުނެ އެވެ.\nހޫތީންނަކީ އީރާނުން މަދަދުވެރިވާ ޖަމާއަތެކެވެ. ހަތިޔާރާއި ފައިސާ ފޯރުކޮށް ދިނުމުގައި އީރާނަށް މަދަދުވެރި ވަނީ ލުބްނާންގައި ތިބި ހިޒްބުﷲ ޖަމާތުގެ މެންބަރުންނެވެ.\nއަބޫދާބީއަށް ދިން ހަމަލާގެ ބަދަލު ހިފާނެ ކަމަށް އަރަބި ކޯލިޝަނުން ބުނިތާ އިރުކޮޅެއްގެ ތެރޭގައި ވަނީ ހޫތީންނަށް ހަމަލާދޭން ފަށާފަ އެވެ. ޔަމަނުގެ ވެރިރަށް ސަންއާގައި ހޫތީން ފިލާ ތިބޭ މަރުކަޒުތަކަށް މިހާރު ވެސް ގެންދަނީ ހަމަލާ ދެމުންނެވެ.\nއިންޑިއާ ސައުދީ އަަރަބިއްޔާ އީރާން + ޔުނައިޓެޑް އަރަބް އެމިރޭޓްސް ޔަމަން ލުބްނާން


Kan'duhulhudhoo iss magistrate fan'diyaarukamun vaki kuranee - AO News\nކަނޑުހުޅުދޫ އިސްމެޖިސްޓްރޭޓް ފަނޑިޔާރުކަމުން ވަކިކުރަނީ\nގއ. ކަނޑުހުޅުދޫ މެޖިސްޓްރޭޓް ކޯޓުގެ އިސްމެޖިސްޓްރޭޓް، ޙަސަން ދީދީ - ފޮޓޯ: ސޯޝަލް މީޑިއާ\nގއ. ކަނޑުހުޅުދޫ މެޖިސްޓްރޭޓް ކޯޓުގެ އިސްމެޖިސްޓްރޭޓް، ޙަސަން ދީދީ ފަނޑިޔާރުކަމުން ވަކިކުރުމަށް ރައްޔިތުންގެ މަޖިލީހަށް ހުށަހެޅުމަށް ޖުޑީޝަލް ސަރވިސް ކޮމިޝަން (ޖޭއެސްސީ) އިން ނިންމައިފި އެވެ.\nޖޭއެސްސީން މިއަދު ނެރުނު ބަޔާނެއްގައި ބުނެފައި ވަނީ އިސްމެޖިސްޓްރޭޓް ޙަސަން ދީދީގެ އަށް މައްސަލައެއް ސާބިތުވެފައިވާ ކަމަށެވެ. އެއީ އަންހެން މުވައްޒަފަކަށް ޖިންސީ ގޯނާ ކުރުމާއި، ބަރަހަނާ މަންޒަރު ހިމެނޭ ވީޑިއޯ ބެލުމާއި، މުވައްޒަފަކަށް ބަރަހަނާ މަންޒަރު ހިމެނޭ ވީޑިއޯ ދެއްކުމާއި، ޤާނޫނާއި ޚިލާފަށް ދަތުރުކުރުމާއި، ބިލްތައް ހެދުމާއި، ހަޑިހުތުރު ބަހުން އެއްޗެހި ގޮވުމާއި، ކޯޓުގެ މުދާ އަމިއްލަ ބޭނުމަށް ބޭނުންކުރުމާއި، ހެކިންގެ ބަޔާން ނެގުމަށް ހުރަސްއަޅާ މައްސަލަ އެވެ.\nޖޭއެސްސީން ބުނީ ފަނޑިޔާރުކަމުގެ މަސްއޫލިއްޔަތުތަކާއި ވާޖިބުތައް އަދާކުރުމުގައި ފަނޑިޔާރުންގެ ޤާނޫނާއި ފަނޑިޔާރުންގެ ސުލޫކީ މިންގަނޑާއި ކަނޑައެޅިގެން ޚިލާފުވެ، ފަނޑިޔާރެއްގެ ކިބައިގައި ހުރުން ލާޒިމުކުރާ ސުލޫކީ ސިފަތައް ނެތިގެންދާ ފަދަ ޢަމަލުތަކެއް އިސްމެޖިސްޓްރޭޓް ޙަސަން ދީދީ ކޮށްފި ކަމަށް އެ ކޮމިޝަނަށް ސާބިތުވެފައިވާ ކަމަށެވެ.\nއެހެންކަމުން އިސްމެޖިސްޓްރޭޓް ޙަސަން ދީދީގެ މައްޗަށް ސާބިތުވެފައިވާ ކަމަކީ ޤާނޫނު އަސާސީގައި ބަޔާންކޮށްފައިވާ ފަދަ ފަނޑިޔާރުކަމުގެ މަޤާމާ އެކަށީގެން ނުވާ ޢަމަލެއް ކަމަށް ޖޭއެސްސީ އަށް ޤަބޫލުކުރެވޭ ކަމަށާއި، އިސްމެޖިސްޓްރޭޓް ޙަސަން ދީދީ ފަނޑިޔާރުކަމުން ވަކިކުރުމަށް ރައްޔިތުންގެ މަޖިލީހަށް ހުށަހެޅުމަށް އެ ކޮމިޝަނުން ނިންމާފައިވާ ކަމަށެވެ.\nކަނޑުހުޅުދޫ މެޖިސްޓްރޭޓް ކޯޓުގެ އިސްމެޖިސްޓްރޭޓް، ޙަސަން ދީދީ ފަނޑިޔާރުކަމުން ވަކިކުރުމަށް ޖޭއެސްސީން ނިންމާފައިވާއިރު، އެ ރަށުގައި އުމުރުން ދެ އަހަރުވެސް ނުވާ ކުޑަ އަންހެން ކުއްޖަކަށް، އެކުއްޖާގެ ބައްޕަ އާއި ކާފަ އަދި މުނިކާފަ ޖިންސީ ގޯނާކުރި މައްސަލައެއް ވަނީ ފެންމަތިވެފަ އެވެ.\n(ޖުޑީޝަލް ސާވިސް ކޮމިޝަން (ޖޭއެސްސީރޭޕްގއ. ކަނޑުހުޅުދޫޖުޑިޝަލް ސަރވިސް ކޮމިޝަންޖުޑީޝަލް ސަރވިސް ކޮމިޝަންޖޭއެސްސީ\n8 ރަށަކަށް މެޖިސްޓްރޭޓުން ހޯދަނީ


ޝިފާއުގެ ލަވަތަކަށް ލޯބި ކުރާ ފަރާތްތަކުން މިރޭ ދާންވީ ފުޑް ބޭންކަށް! – Dhen.mv\nޢާލިމް އަބްދުއްލަތީފް October 20, 2020 - 12:53 pm\nދިވެހި ޒުވާން ލަވަކިޔުންތެރިޔާ މުހައްމަދު ޝިފާއު އަކީ ކުޑަދުވަސްކޮޅެއްގެ ތެރޭގައި ގިނަ ބައެއްގެ ލޯބި ހޯދި ޒުވާން ފަންނާނެކެވެ. ލަވަކިިޔުމުގެ ދާއިރާގެ އުދަރެހުން އަލަށް ފައުޅުވި އަލިގަދަ ތަރިއެކެވެ. މިހާތަނަށް3ލަވަ ޝިފާއު ނެރެފައިވާއިރު ޝިފާއުގެ ލަވަތަކަށް ލޯބި ކުރާ ފަރާތްތަކުން މިރޭ ޝިފާއުގެ އަޑު އަހާލަން ބޭނުން ނަމަ ދާންވީ ފުޑްބޭންކަށެވެ.\nފުޑްބޭންކަށް ދާންވީ ޝިފާއުގެ ލަވަތައް އަޑު އަހާލަން އެކަންޏެއް ނޫނެވެ. ތަފާތު އެކި ރަހަތަކުގެ މީރު ކެއުންތައް ލިބޭ ފުޑް ބޭންކުން މިއަދުގެ ކޮންމެ ވަގުތެއްގައިވެސް 25 އިންސައްތަ ޑިސްކައުންޓު ލިބޭނެއެވެ. އެހެންކަމުން ލޯބިވެރިޔާ ގޮވައިގެން މިރޭ ރޭގަނޑުގެ ކެއުމަށް ފުޑްބޭންކަށް ޖައްސާލަ ބަލާށެވެ.\nމިރޭ 7:30ގައި ފުޑް ބޭންކުގައި ލައިވް މިއުޒިކް ކުރިއަށް ދާނެއެވެ. ލައިވް ،މިއުޒިކްގައި ޕާފޯރމް ކުރާނީ ޒުވާން ގުރޫޕެކެވެ. "ޔާރާ" ލަވަ އަދި "އެކަމެއް ނުވިޔޭ"ގެ އަޑުގެ ވެރިޔާ ޝިފާއުގެ އަޑު މިރޭ ފުޑް ބޭންކުގައި ގުގުމާލާނެއެވެ. ފުޑްބޭންކު ހުންނާނީ އިސްކަންދަރު ސްކޫލް ކުރިމައްޗަށް ވާ ގޮތަށް ދީދީ ގޯޅީގައެވެ\nމިހާރުންސުރެ މިރޭ ފުޑްބޭންކަށް ދާން ބަނޑު ހުސްކުރަން ވީއެވެ. ސަބަބަކީ ފުޑްބޭންކުގެ މީރު ރަހަތަކުން ބަނޑު ފުރޭނެތީއެވެ. ބަނޑު އެކަންޏެއް ނޫނެވެ. ހިތްވެސް ފުރޭނެކަން ޔަގީނެވެ.


އިދިކޮޅު މެންބަރުންނާއި މެދު ރައީސް ނަޝީދު ކަން ކުރައްވަނީ ދީލަތިކޮށް: އާދަމް ޝަރީފް | Jazeera\tއިދިކޮޅު މެންބަރުންނާއި މެދު ރައީސް ނަޝީދު ކަން ކުރައްވަނީ ދީލަތިކޮށް: އާދަމް ޝަރީފް - Jazeera\nއިދިކޮޅު މެންބަރުންނާއި މެދު ރައީސް ނަޝީދު ކަން ކުރައްވަނީ ދީލަތިކޮށް: އާދަމް ޝަރީފް\nޢަލީ ޔާމީން August 21, 2019 61 views0\nރައްޔިތުންގެ މަޖިލީހުގެ ރައީސް މުހައްމަދު ނަޝީދު، މަޖިލީހުގެ އިދިކޮޅު މެންބަރުންނާއި މެދު ކަންކަން ކުރައްވަނީ ވަރަށް ދީލަތިކޮށް ކަމަށް މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވިދާޅުވެއްޖެއެވެ.\nއިދިކޮޅު ޕީއެންސީގެ ޕާލިމެންޓްރީ ގްރޫޕްގެ ލީޑަރުކަންވެސް ކުރައްވަމުން އަންނަ އާދަމް ޝަރީފް މިފަދައިން ވިދާޅުވެ ރައީސް ނަޝީދަށް ތައުރީފް ކުރެއްވީ، ރާއްޖެ ޓީވީގެ ފަލަ ސުރުހީ ޕްރޮގްރާމްގައި ވާހަކަ ދައްކަވަމުންނެެވެ.\nއެގޮތުން އާދަމް ޝަރީފް އުމަރު ވިދާޅުވީ، މިހާރު އިދިކޮޅު މެންބަރުންނަށް ލިބިފައި އޮންނަ ވަގުތުވެސް އިތުރު ކަމަށާއި، ރައީސް ނަޝީދު ކަންކަން ކުރައްވަނީ ދީލަތި ކަމާއެކީގައި ކަމަށެވެ.\n"ހަގީގަތުގައި މަޖިލިސްގެ ރައީސް، އިދިކޮޅު ފަރާތްތަކަށް ހަމަ ވަރަށް ދީލަތި ކަމާއެކީގައި އެކަން އެބަ ކުރައްވާ. އަޅުގަނޑުމެންގެވެސް ފިކުރާ އެކީގައި، މިހާރު އިދިކޮޅު ފަރާތްތަކަށްވެސް، ކޮންމެ މެންބަރަކަށް ލިބިފައި އޮތް ވަގުތުވެސް އިތުރުވެފައި އެބައޮތް." އާދަމް ޝަރީފު ވިދާޅުވިއެވެ.\nކުރީ ސަރުކާރުގެ ޑިފެންސް މިނިސްޓަރުކަންވެސް ކުރެއްވި އާދަމް ޝަރީފް ވިދާޅުވީ، ސަރުކާރަށް ތާއީދު ކުރާ މެންބަރުންގެ އަޑުތައް އިއްވުމުގެ ބަދަލުގައި ހަމަހަމަކަމާއި އެކު ހުރިހާ މެންބަރުންނަށްވެސް ފުރުސަތު ދެއްވަމުން އަންނަ ކަމަށެވެ.